China Eastern aai China Southern in khassa fair thakeh! | Mihaaru\nވިލާ ޓްރެވަލްސް ހިންގާ އިމާރާތް\nޗައިނާ އީސްޓަން އާއި ޗައިނާ ސަދަން އިން ޚާއްސަ ފެއާތަކެއް ވިލާ ޓްރެވަލްސް އިން ހަމަޖައްސައިފި\n13 ޖެނުއަރީ 2020 - 20:05 1 comment\nޗައިނާ ސަދަން އެއާލައިނުން ބިޒްނަސް ކްލާހާއި އިކޮނޮމީ ކްލާހަށް ޚާއްސަ ފެއާތައް ކަނޑައަޅާފައިވާއިރު ޗައިނާ އީސްޓަން އެއާލައިނުން ކަނޑައަޅާފައި ވަނީ އިކޮނޮމީ ކްލާހަށް ޚާއްސަ ފެއާއެއް އެކަންޏެވެ. އެގޮތުން ޗައިނާ އީސްޓަން އިން މާލެ-ކޮލަމްބޯގެ ދެކޮޅު ޓިކެޓް 252 ޑޮލަރު (3،885ރ.) އަށް ލިބޭނެ އެވެ.\nޗައިނާ ސަދަން އިން ބިޒްނަސް ކްލާހުގައި ދަތުރު ކުރާ މީހުންނަށް ދެކޮޅު ޓިކެޓް 695 ޑޮލަރު (10،716ރ) އަށް މިހާރު ލިބޭނެ އެވެ. އަދި އެ އެއާލައިނުން އިކޮނޮމީ ކްލާހުގެ ދެކޮޅު ޓިކެޓް 235 ޑޮލަރު (3،623ރ.) އަށް ލިބޭނެ އެވެ.\nމި ދެ އާލައިނުން 23 ކިލޯގެ ބޭގެޖް ގެންދެވޭއިރު ހަފްތާގެ ހަތް ދުވަހު ފްލައިޓުތައް އޮންނާނެ އެވެ. އެގޮތުން ޗައިނާ ސަދަންގެ ދަތުރުތައް އޮންނާނީ ކޮންމެ ހަފްތާއެއްގެ އާދީއްތަ، އަންގާރަ އަދި ބުރާސްފަތި ދުވަހު އެވެ. ޗައިނާ އީސްޓަންގެ ދަތުރުތައް އޮންނާނީ ކޮންމެ ހަފްތާއެއްގެ ހޯމަ، ބުދަ، ހުކުރު އަދި ހޮނިހިރު ދުވަހު އެވެ.\nމި ދެ އެއާލައިނުން ދަތުރު ކުރަން ބޭނުންވާ ފަރާތްތަކަށް ވިލާ ޓްރެވެލްސް މެދުވެރިކޮށް ޓިކެޓް ބުކް ކުރެވޭނެ އެވެ.\nއިތުރު ލިޔުންތައް ކޮލަމްބޯ


Supreme Court ah 12 aharu- Haasiluvee kon kameh?\nއުއްތަމަ ފަނޑިޔާރާއި ރައީސުލް ޖުމްހޫރިއްޔާ\nސުޕްރީމް ކޯޓަށް ބާރަ އަހަރު- ހާސިލުވީ ކޮން ކަމެއް؟\n18 ސެޕްޓެމްބަރ 2020 - 14:26:39\nއަދުލު އިންސާފު ގާއިމުކުރުމުގެ އެންމެ މަތީ ބާރުކަމުގައިވާ ސުޕްރީމް ކޯޓު އުފެދުނުތާ މިއަދަށް ބާރަ އަހަރުވީއެވެ. ވޭތިވެ ދިޔަ ބާރަ އަހަރުގެ ކުރު މާޒީއަށް ބަލާލާއިރު ފެންނަން އޮތީ، ވެރިކަމުގެ ބާރުގައި އޭރަކު ތިބި ބަޔަކު ބޭނުންވާ ގޮތަކަށް އުއްތަމަ ފަނޑިޔާރާއި ސުޕްރީމް ކޯޓުގެ ފަނޑިޔާރުން ބަދަލު ކުރާ މަންޒަރުކަމުގައި ދެންނެވުމަކީ ދޮގަކަށް ނުވާނެއެވެ.\nމީގެ 12 އަހަރު ކުރިން 2008 ވަނަ އަހަރު ތަސްދީޤު ކުރެވުނު ޤާނޫނު އަސާސީގެ ދަށުން ދިވެހިރާއްޖޭގައި އެންމެ ފުރަތަމަ ސުޕްރީމް ކޯޓެއް އުފެދުނީ 18 ސެޕްޓެމްބަރު 2008 ގައެވެ. ޤާނޫނުއަސާސީގެ 282 ވަނަ މާއްދާގެ ދަށުން އެ ދުވަހު އެކުލަވައިލެވުނު ދިވެހިރާއްޖޭގެ ސުޕްރީމް ކޯޓުގެ ފަނޑިޔާރުންގެ ގޮތުގައި އައްޔަން ކުރެވުނީ، އިންތިގާލީ އުއްތަމަ ފަނޑިޔާރު އަލްއުސްތާޒު ޢަބްދުﷲ ސަޢީދު، އަލްއުސްތާޒު މުޖުތާޛު ފަހްމީ، އަލްއުސްތާޒު ޔޫސުފު ޙުސައިން، އަލްއުސްތާޒު ޢަބްދުﷲ ޢަރީފު އަދި އަލްއުސްތާޒު އަޙުމަދު ފާއިޒު ޙުސައިންނެވެ. އެއީ ރައީސް އަލްއުސްތާޛު މައުމޫން ޢަބްދުލްޤައްޔޫމުގެ ވެރިކަމުގެ ފަހު ދުވަސްކޮޅެވެ. އެންމެ ފުރަތަމަ އައްޔަން ކުރެވުނު އިންތިގާލީ އުއްތަމަ ފަނޑިޔާރަކީ، ރައީސް ޔާމީންގެ ވެރިކަމުގައި ނެރުނު އަމުރަކާއި ގުޅިގެން ޖަލަށް ލެވުނު އަލްއުސްތާޒު ޢަބްދުﷲ ސަޢީދުއެވެ.\nރައީސް ނަޝީދުގެ ވެރިކަމުގައި ސުޕްރީމް ކޯޓުގެ ފަނޑިޔާރުންނާއި އެކު\nރައީސް މައުމޫންގެ ވެރިކަމުގެ ފަހުކޮޅު އިންތިގާލީ އިމްތިޒާމުގެ ތެރޭގައި އުފެއްދި ފުރަތަމަ ސުޕްރީމް ކޯޓުގެ ދައުރު ދެމި އޮތީ ގާނޫނު އަސާސީގައި ބުނާ ދާއިމީ ސުޕްރިމް ކޯޓް އުފެދެން ދެންނެވެ. ދާއިމީ ސުޕްރިމް ކޯޓް އުފެދި އާ ގާނޫނު އަސާސީގައި ބުނާ ދާއިމީ ސުޕްރިމް ކޯޓުގެ ދާއިމީ ސުޕްރިމް ބެންޗް އެކުލަވާލެވުނީ ރައީސް ނަޝީދުގެ ވެރިކަމުގައި 10 އޯގަސްޓް 2010 ގައެވެ. އެ ދުވަހު ގާނޫނު އަސާސީގައި ބުނާ ދާއިމީ އުއްތަމަ ފަނޑިޔާރުކަމަށް އައްޔަން ކުރެވުނީ އަލްއުސްތާޒު އަޙުމަދު ފާއިޒު ޙުސައިންއެވެ. ދެން ސުޕްރީމް ކޯޓުގެ ބެންޗުގައި ހިމެނުނީ އަލްއުސްތާޒު ޢަބްދުﷲ ސަޢީދު، އަލްއުސްތާޒު ޢަބްދުﷲ ޢަރީފު، އަލްއުސްތާޒު ޢަލީ ޙަމީދު، އަލްއުސްތާޒު އާދަމް މުޙައްމަދު ޢަބްދުﷲ، ޑރ. އަޙްމަދު ޢަބްދުﷲ ދީދީ އަދި މިހާރުގެ އުއްތަމަ ފަނޑިޔާރު އަލްއުސްތާޛު އަޙްމަދު މުޢުތަސިމް އަދުނާނެވެ.\nދާއިމީ ސުޕްރިމް ކޯޓް އުފަންވެގެންދިޔައީ ވަގުތީ ސުޕްރިމް ކޯޓުގައި ތިއްބެވި ބައެއް ފަނޑިޔާރުން އަމިއްލައަށް އެ ފަނޑިޔާރުން ދާއިމީ ވެއްޖެކަމަށް ކަނޑައަޅައި ރައީސް ނަޝީދު އަށް ފޮނުއްވި ސިޓީއަކާގުޅިގެން އުފެދުނު ބޮޑު މައްސަލަގަނޑެއްގެ ތެރެއިންނެވެ. ވަގުތީ ސުޕްރިމް ބެންޗް ދާއިމީވެއްޖެކަން ކަނޑައަޅައި ރައީސް ނަޝީދަށް ފޮނުއްވި ސިޓީގައި ސޮއި ކުރައްވާފައިވަނީ ގާނޫނު އަސާސީގެ އިންތިގާލީ ބާބުގައި ބުނެފައިވާ އިންތިގާލީ ސުޕްރިމް ކޯޓުގެ އިންތިގާލީ އުއްތަމަ ފަނޑިޔާރު އަބުﷲ ސައީދު އެވެ. އަބުދުﷲ ސައީދުގެ އެ ސިޓީއާއެކު އުފެދުނު މައްސަަލަގަނޑުގެ ތެރެއިން ސުޕްރިމް ކޯޓަށް ދާއިމީ ފަނޑިޔާރުން އައްޔަނު ކުރުމުގެ މަސައްކަތް އަވަސްކުރުމުގެ ތެރޭައި ސިޔާސީ ވެރިންގެ މެދުގައި ރާއްޖޭގެ ދާއިމީ ސުޕްރިމް ކޯޓުގެ ފަނޑިޔާރުންގެ ބެންޗް ބަހާލަން ޖެހުނެވެ. ދާއިމީ ފަނޑިޔާރުންގެ ބެންޗް ބަހާލައިގެން އައްޔަނު ކުރެވުމަކީ ރާއްޖޭގެ އަދަލުއިންސާފުގެ ނިޒާމަށް ލިބުނު އެންމެ ބޮޑު ގެއްލުން ކަމަށް ބުނެ މިއަދު ވެސް ދަނީ ވާހަކަ ދައްކަމުންނެވެ.\nރައީސް ޔާމިންގެ ވެރިކަމުގައި އަނެއްކާވެސް ސުޕްރީމް ކޯޓަށް ބަދަލު ގެނައެވެ. ރައީސް ޔާމީންގެ ވެރިކަމުގައި ރައްޔިތުންގެ މަޖިލީހުން ސުޕްރީމް ކޯޓުގެ ފަނޑިޔާރުންގެ އަދަދު ހަތެއްގައި އޮއްވާ، ފަހަކަށް މަދުކޮށް އޭރުގެ އުއްތަމަ ފަނޑިޔާރު އަޙުމަދު ފާއިޒު ޙުސައިންއާއި މިހާރުގެ އުއްތަމަ ފަނޑިޔާރު އަޙްމަދު މުޢުތަސިމް އަދުނާން ސުޕްރީމް ކޯޓުގެ ފަނޑިޔާރުކަމުގެ މަގާމުން ވަކިކުރީ 11 ޑިސެންބަރު 2014 އެވެ. އެއާއި އެކު އަނެއްކާވެސް އުއްތަމަ ފަނޑިޔާރުކަމުގެ މަގާމަށް އިންތިގާލީ މަރުހަލާގެ އުއްތަމަ ފަނޑިޔާރު ޢަބްދުﷲ ސަޢީދު އައްޔަން ކުރެވުނެވެ.\nފަސް ފަނޑިޔާރުންގެ ބެންޗެއްގެ ގޮތުގައި ސުޕްރީމް ކޯޓު އޮވެ ދެން ސުޕްރީމް ކޯޓުގެ ފަނޑިޔާރުންނަށް ބަދަލެއްއައި 2018 ވަނަ އަހަރުގެ ކުރީކޮޅު ނެރުނު ބޮޑު އަމުރާއި އެކުއެވެ. ސުޕްރީމް ކޯޓުގެ ފަސް ފަނޑިޔާރުންގެ އިއްތިފާގުން ނެރުނު ބޮޑު އަމުރާއި އެކު، ރައީސް ޔާމީންގެ ވެރިކަމަށް ސިޔާސީ ގޮތުން އައި ބޮޑު ލޮޅުން މައިތިރި ކުރީ އުއްތަމަ ފަނޑިޔާރު ޢަބްދުﷲ ސަޢީދުއާއި ޢަލީ ޙަމީދު މުހައްމަދު ހައްޔަރުކޮށް މަގާމުން ވަކިކޮށްގެނެވެ.\nއަނެއްކާވެސް އުއްމަތަ ފަނޑިޔާރު ބަދަލުވީއެވެ. މި ފަހަރު އުއްމަތަ ފަނޑިޔާރުކަމުގެ މަގާމަށް އައްޔަން ކުރެވުނީ ޑރ. އަހްމަދު ޢަބްދުﷲ ދީދީ އެވެ. އަދި އެއާއި އެކު ކުރެވި މަގާމުން ވަކިކުރެވުނު ދެ ފަނޑިޔާރުންގެ ބަދަލުގައި ހައިކޯޓުގެ އިސްފަނޑިޔާރުކަމުގެ މަގާމު ކުރިން އަދާ ކުރެއްވި ޢަބްދުﷲ ދީދީއާއި ޢަބްދުލްޣަނީ މުހައްމަދު ސުޕްރީމް ކޯޓަށް އައްޔަން ކުރެވުނެވެ.\nޑރ. އަހްމަދު ޢަބްދުﷲ ދީދީ އުއްތަމަ ފަނޑިޔާރުކަމަށް އައްޔަން ކުރެވުނު ދުވަހު\nރައީސް ޔާމީންގެ ވެރިކަމުގެ ފަހުކޮޅު އަލުން ތަރުތީބު ކުރެވުނު ސުޕްރީމް ކޯޓުގެ ފަނޑިޔާރުންނަށްވެސް މާ ގިނަ ދުވަހަކު މަގާމުގައި ތިބެވޭ ގޮތެއް ނުވިއެވެ. 2018 ވަނަ އަހަރުގެ ފަހުކޮޅު ރައީސް ޔާމީންގެ ވެރިކަން ބަދަލުވެ، އިބްރާހިމް މުހައްމަދު ސާލިހުގެ ވެރިކަމުގައިވެސް އެންމެ ކުރިން ފެށުނު މަސައްކަތަކީ ސުޕްރީމް ކޯޓު ބަދަލުކުރުމުގެ މަސައްކަތެވެ. މި ފަހަރު އެހެން ފަހަރުތަކާއި ޚިލާފަށް ބެންޗުގައި އޭރު ތިއްބެވި ފަސް ފަނޑިޔާރުންގެ ތެރެއިން ހަތަރު ފަނޑިޔާރުން މަގާމުން ވަކިކުރެވުނު އިރު، އެއް ފަނޑިޔާރު އަމިއްލަފުޅަށް އެދިވަޑައިގެން ރިޓަޔަ ކުރެއްވީއެވެ.\nރައީސް އިބްރާހިމް މުހައްމަދު ސާލިހުގެ ވެރިކަމުގައި، ސުޕްރީމް ކޯޓަށް ފުރަތަމަ ފަހަރަށް އަންހެން ފަނޑިޔާރުން އައްޔަން ކުރެވުނީ، ފަސް ފަނޑިޔާރުންގެ ބެންޗެއްގެ ގޮތުގައި އޮތް ސުޕްރީމް ކޯޓުގެ ފަނޑިޔާރުންގެ އަދަދު ހަތަކަށް އިތުރުވެސް ކުރުމާއި އެކުއެވެ. އެންމެ ފުރަތަމަ އަންހެން ފަނޑިޔާރެއްގެ ގޮތުގައި ސުޕްރީމް ކޯޓަށް އައްޔަން ކުރެވުނީ ހައިކޯޓުގެ ކުރީގެ ފަނޑިޔާރު ޑރ. އަޒްމިރާލްދާ ޒާހިރުއެވެ. އަޒްމިރާލްދާ ޒާހިރުއާއި އެކު އަލްއުސްތާޛާ ޢައިޝާ ޝުޖޫން މުހައްމަދުވެސް ސުޕްރީމް ކޯޓަށް އައްޔަން ކުރެވުނެވެ.\nސުޕްރީމް ކޯޓުގެ ފުރަތަމަ އަންހެން2ފަނޑިޔާރުން\nރައީސް ޔާމީންގެ ވެރިކަމުގައި މަގާމުން ވަކިކުރެވުނު އަޙްމަދު މުޢުތަސިމް އަދުނާން އަލުން އުއްތަމަ ފަނޑިޔާރުކަމަށް އައްޔަން ކުރެވުނީ ހުސްވި އަހަރުގެ ފަހުކޮޅުއެވެ. އަދި ޑްރަގު ކޯޓުގެ ފަނޑިޔާރުކަމުގެ މަގާމުގައި ހުންނެވި މަހާޒް އަލީ ޒާހިރުއާ، ރައީސް ނަޝީދުގެ ވެރިކަމުގައި ބަންޑާރަ ނާއިބު ކަމުގެ މަގާމުގައި ހުންނެވި ހުސްނުއްސުޢޫދުވެސް ސުޕްރީމް ކޯޓުގެ ފަނޑިޔާރުކަމުގެ މަގާމަށް އައްޔަން ކުރެވުނެވެ. ސުޕްރީމް ކޯޓަށް އެންމެ ފަހުން އައްޔަން ކުރެވުނީ ސިވިލް ކޯޓުގެ ފަނޑިޔާރުކަމުގެ މަގާމުގައި ހުންނެވި އަލީ ރަޝީދު ޙުސައިން އަދި ޑރ. މުޙައްމަދު އިބްރާހީމްއެވެ.\nސުޕްރީމް ކޯޓުގެ ކުރު މާޒީއަށް ބަލާލާއިރު ފެންނާން އޮތީ ކުރު މުއްދަތެއްގެ ތެރޭގައި ފަނޑިޔާރުން ބަދަލުވެފައިވާ މަންޒަރެވެ. ޤާނޫނަށް ބަދަލުގެނެސް އެކި ފަހަރު މަތިން ފަނޑިޔާރުންގެ އަދަދުވެސް ބަދަލުކޮށްފައިވެއެވެ. 12 އަހަރުގެ ތެރޭގައި ފަސް ފަހަރެއްގެ މަތިން ހަތަރު ބޭފުޅަކު އުއްތަމަ ފަނޑިޔާރުކަން ކުރައްވައިފިއެވެ. އެވްރެޖްކޮށް ބަލާނަމަ އެއީ އުއްމަތަ ފަނޑިޔާރަކަށް ދެ އަހަރާއި ކުޑަ ދުވަސްކޮޅެކެވެ.\nސްޕްރީމް ކޯޓްއުއްތަމަ ފަނޑިޔާރުޖޭއެސްސީ\nއުއްތަމަ ފަނޑިޔާރުގެ ގެކޮޅަށް ބަޔަކު ވަންނަން އުޅެފި


ބްލޫ ޕްރޮސްޕެރިޓީ ކޯލިޝަނާއި ގުޅިގެން ފަރުމާކުރުމަށް ހަމަޖެހިފައިވާ ސްޕޭޝަލް ޕްލޭން އެކުލަވާލުމަށް މަޝްވަރާ ބައްދަލުވުމެއް ފަށައިފި - GOV.MV\nޚަބަރު ބްލޫ ޕްރޮސްޕެރިޓީ ކޯލިޝަނާއި ގުޅިގެން ފަރުމާކުރުމަށް ހަމަޖެހިފައިވާ ސްޕޭޝަލް ޕްލޭން އެކުލަވާލުމަށް މަޝްވަރާ ބައްދަލުވުމެއް ފަށައިފި\nބްލޫ ޕްރޮސްޕެރިޓީ ކޯލިޝަނާއި ގުޅިގެން ފަރުމާކުރުމަށް ހަމަޖެހިފައިވާ ސްޕާޝަލް ޕްލޭން އެކުލަވާލުމަށް މަޝްވަރާ ބައްދަލުވުމެއް ފަށައިފި\nކަނޑުގެ މާހައުލުތައް ރައްކާތެރިކުރުމާއިއެކު، ކަނޑުތަކުގެ ވަސީލަތްތަކުން ލިބޭ އިޤްތިޞާދީ ފައިދާ އިތުރުކުރުމުގެ މަޤްޞަދުގައި މެރިން ސްޕޭޝަލް ޕްލޭންތައް ފަރުމާކުރުމުގެ މަސައްކަތްތައް ކުރަމުންދާ ބައިނަލްއަޤްވާމީ ޖަމުޢިއްޔާއެއްކަމަށްވާ ބްލޫ ޕްރޮސްޕެރިޓީ ކޯލިޝަންއާއި ދިވެހި ސަރުކާރު ގުޅިގެންގެން ރާއްޖޭގައި ކުރުމަށް ކަނޑައެޅިފައިވާ މަސައްކަތްތައް ފެށުމުގެ ގޮތުން ސްޓޭކްހޯލްޑަރ ބައްދަލުވުންތައް މިއަދު ފެށިގެން ކުރިއަށް އެބަ ދެއެވެ.\nރާއްޖޭގެ ތަފްސީލީ މެރިން ސްޕޭޝަލް ޕްލޭނެއް އެކުލަވާލުމަށް ދިވެހި ސަރުކާރާއި ބްލޫ ޕްރޮސްޕެރިޓީ ކޯލިޝަންއާ ދެމެދު، 2019 ވަނަ އަހަރުގެ ސެޕްޓެންބަރު މަހުގައި އދ ގެ ޖެނެރަލް އެސެމްބްލީގެ ހަވާސާގައި އެއްބަސްވުމެއްގައި ވަނީ ސޮއި ކުރެވިފައެވެ. މިމަސައްކަތުގައި ދިވެހިސަރުކާރުގެ ފަރާތުން ފޯކަލްޕޮއިންޓެއްގެ ގޮތުގައި ޙަރަކާތްތެރިވާނީ މޯލްޑިވްސް މެރިން ރިސަރޗް އިންސްޓިޓިއުޓެވެ. މިއަދުން ފެށިގެން ޑިސެންބަރު 17 އާއި ހަމައަށް ކުރިއަށްދާ މިބައްދަލުވުންތަކަކީ، ކަމާގުޅުންހުރި އިދާރާތަކާއި، ތިމާވެށީގެ ރޮނގުން މަސައްކަތް ކުރާ ޖަމުޢިއްޔާ ޖަމާޢަތްތަކާ މަޝްވަރާކުރުމަށް ވަނީ ހަމަޖެހިފައެވެ. މި މަޝްވަރާ ބައްދަލުވުމުގެ މަޤްޞަދަކީ ދިވެހިރާއްޖޭގެ މެރިން ސްޕޭޝަލް ޕްލޭން ތައްޔާރުކުރުމަށް ބޭނުންވާ ސައިންޓިފިކް މައުލޫމާތު ނެގުމުގައި ރާއްޖެއަށް ބޭނުންތެރިގޮތަކަށް މި ޕްރޮގްރާމްގެ ދަށުން ހިނގާ ސައިންޓިފިކް މަސައްކަތްތައް ފަރުމާކުރުމެވެ. ސައިންޓިފިކް މައުލޫމާތުގެ އަލީގައި އެކުލަވާލެވޭ މެރިން ސްޕޭޝަލް ޕްލޭން ވެގެން ދާނީ ސަރުކާރުގެ ސިޔާސަތުތައް ބައްޓަންކުރުމުގައި ބޭނުންކުރެވޭ މުހިންމު ޕްލޭނަކަށެވެ. އަދި މި ސްޕޭޝަލް ޕްލޭންގެ އަލީގައި ރާއްޖޭގައި އެކުލެވޭ މުހިންމު މާހައުލުތަކާގުޅޭ މައުލޫމާތު ލިބިގެން ދާނެއެވެ. އަދި ހިމާޔަތް ކުރުމަށް ޚާއްސަ ސަރަހައްދުތައް ދެނެގަނެވިގެން ދާނެއެވެ.\nބްލޫ ޕްރޮސްޕެރިޓީ ކޯލިޝަނާއި ގުޅިގެން މޯލްޑިވްސް މެރިން ރިސާރޗް އިންސްޓިޓިއުޓުން ހިންގޭ ސައިންސް ޕްރޮގްރާމްގެ ތެރޭގައި، މުޅި ރާއްޖެ ތަމްސީލުވާގޮތަށް ރާއްޖޭގެ ފަރުތައް ސާރވޭ ކުރުމަށް 2020 ޖަނަވަރީ – ފެބްރުއަރީގައި މަސައްކަތްތަކެއް ކުރުމަށް ވަނީ ހަމަޖެހިފައެވެ. އަދި 2020 މާރިޗު މަހުގެ ތެރޭގައި، ރާއްޖޭގައި ކުރެވޭ ފުރަތަމަ ފުން ކަނޑުތަކުގެ ދިރުންތަކާގުޅޭ ސާރވޭ ދަނީ ރޭވެމުންނެވެ.\nމި ކޯލިޝަންގެ ސަބަބުން ރާއްޖޭގައި މެރިން ސްޕޭޝަލް ޕްލޭނެއް އެކުލަވާލުމުގެ އިތުރުން، ރާއްޖޭގައި މެރިން ސައިންޓިފިކް ރިސާރޗްގެ ދާއިރާ ފުޅާވެ، މެރިން ސައިންސްގެ ދާއިރާއިން ރާއްޖޭގެ ގާބިލުކަން އިތުރުވެގެން ދާނެއެވެ.\nނޯޓް: ބްލޫ ޕްރޮސްޕަރިޓީ ކޯލިޝަންއަކީ އެކެޑެމިކް އިންސްޓިޓިއުޝަންތަކާއި، ފައުންޑޭޝަންތަކާއި އެހެން ޖަމުޢިއްޔާތައް ގުޅިގެން، އެއްބާރުލުންދޭ ޤައުމުތަކާއިއެކު މެރިން ސްޕޭޝަލް ޕްލޭންތައް އެކުލަވާލުމަށާއި، ސައިންޓިފިކް ދިރާސާތަކުގެ އަލީގައި މުހިންމު މާހައުލުތައް ހިމާޔަތްކުރުމާއިއެކު ދެމެހެއްޓެނިވި ގޮތެއްގައި ކަނޑުތަކުގެ މާހައުލަށް ބަރޯސާވާ އިޤްތިޞާދީ މަސައްކަތްތައް ކުރިއެރުވުމަށް މަސައްކަތްކުރާ ޖަމުޢިއްޔާއެކެވެ. މިކޯލިޝަންގައި ބައިވެރިންގެ ތެރޭގައި ވެއިޓް އިންސްޓިޓިއުޓާއި، ވެއިޓް ފައުންޑޭޝަން އަދި ސްކްރިޕްސް އިންޓިޓިއުޓް އޮފް އޯޝަނޯގްރަފީ، ނެކްޓަން ޑީޕް އޯޝަން އެކްސްޕްލޮރޭޝަން، ނެޝަނަލް ޖިއޯގްރަފިކް ގެ ޕްރިސްޓީން ސީސް ގެ އިތުރުންވެސް މި ދާއިރާއިން މަސައްކަތްކުރާ ތަފާތު ޖަމާޢަތްތައް ހިމެނެއެވެ.\nނޯޓް: މެރިން ސްޕޭޝަލް ޕްލޭނިން އަކީ ކަނޑުތަކުގައި އެކުލެވޭ ގުދުރަތީ ވަސީލަތްތަކާއި، މި ވަސީލަތްތައް ބޭނުންކުރާ ގޮތްތަކަށް ރިއާޔަތްކޮށް، ކަނޑުތައް މެނޭޖްކުރުމަށް އެކުލަވާލެވޭ ތަފްސީލީ ޕްލޭނެކެވެ. މިފަދަ ޕްލޭންތަކަކީ ނޫ އިޤްތިޞާދު ކުރިއެރުވުމަށް، ދެމެހެއްޓެނިވި ގޮތެއްގައި ކަނޑުތަކުވެ ވަސީލަތްތަކުން އިޤްތިޞާދީ ފައިދާ ހޯދުމާއި ކަނޑުތައް ދުޅަހެޔޮގޮތުގައި ދެމެހެއްޓުމަށް ބޭނުންވާ ސިޔާސަތުތައް ކަނޑައެޅުމަށް މުހިންމު މައުލޫމާތު ފޯރުކޮށްދޭނެއެވެ. އަދި މުހިންމު މާހައުލީ ނިޒާމުތައް ދެނެގަތުމާއިއެކު، މިފަދަ ސަރަހައްދުތައް ހިމާޔަތްކުރުމަށްވެސް ސައިންސާއި، އިޖުތިމާޢީ މައުލޫމާތުގެ އަލީގައި ސިޔާސަތު ކަނޑައެޅުމަށް އެހީތެރިވެދޭ ޕްލޭންތަކެކެވެ.


BREAKING NEWS: Mobile Broadband Ge Agu Heyovaanee October Mahu - Vaguthu\nކޮވިޑް-19: އަދިވެސް އޮތީ ދަތިދުވަސްތަކެއް! -7ގަޑިއިރު ކުރިން\nމޯބައިލް ބްރޯޑްބޭންޑްގެ އަގު ހެޔޮ ވާނީ އޮކްޓޯބަރު މަހު\n1 މަސް ކުރިން ( މެއި 27, 2021 )\nސަރުކާރުން މިއަދު އިއުލާން ކުރި "ނެޓް އަގުހެޔޮ" ސިޔާސަތުގެ ދަށުން މޯބައިލް ބްރޯޑްބޭންޑްގެ އަގު ހެޔޮ ވާނީ އޮކްޓޯބަރ މަހުގައި ކަން ހާމަކޮށްފިއެވެ.\nއިންޓަނެޓުގެ އާ އަގުތައް އިއުލާން ކުރުމަށް އޮންލައިންކޮށް ރަސްމިއްޔާތެއް ބޭއްވި އިރު، އިންޓަނެޓްގެ އަގު ހެޔޮ ކުރުމަށް ހަމަޖެހިފައި ވަނީ ފޭސްތަކަކަށް ބަހާލައިގެންނެވެ. އެގޮތުން ފުރަތަމަ ފޭސްގައި ފިކްސްޑް ބްރޯޑްބޭންޑްގެ އަގު ހެޔޮ ކުރުމަށް ފަހު މޯބައިލް ބްރޯޑްބޭންޑްގެ އަގު ހެޔޮ ކުރުމަށް ހަމަޖެހިފައި ވަނީ ދެވަނަ ފޭސްގައެވެ. ދެވަނަ ފޭސް ކުރިއަށް ގެންދަން ހަމަޖެހިފައި ވަނީ އޮކްޓޯބަރު މަހުއެވެ.\nއަގުހެޔޮ ކުރުމުން މޯބައިލް ބްރޯޑްބޭންޑް ޕެކެޖްތަކުން މިހާރު ލިބޭ ޑޭޓާ އެލަވަންސް %20 - %100 އިތުރު ވެގެންދާނެ ކަމަށް މިއަދު ވަނީ އިއުލާން ކޮށްފައެވެ.\nއުރީދޫ މޮބައިލް އިންޓަނެޓު\nޕްރީޕެއިޑް - 30– 100 ޕަސަންޓުގެ އިތުރު ޑޭޓާ އެލަވަންސް\nޕޯސްޓްޕެއިޑް – 20 -30 ޕަސަންޓުގެ އިތުރު ޑޭޓާ އެލަވަންސް\nމޯބައިލް ބްރޯޑްބޭންޑް –5– 20 ޕަސަންޓުގެ އިތުރު ޑޭޓާ\nދިރާގު މޮބައިލް އިންޓަނެޓު\nޕްރީޕެއިޑް – 20 ޕަސަންޓުގެ އިތުރު ޑޭޓާ އެލަވަންސް\nޕޯސްޓްޕެއިޑް – 19 – 28 ޕަސަންޓުގެ އިތުރު ޑޭޓާ އެލަވަންސް\nމޯބައިލް ބްރޯޑްބޭންޑް – 20 ޕަސަންޓުގެ އިތުރު ޑޭޓާ އެލަވަންސް\nބްރޯޑްބޭންޑް އިންޓަނެޓާއި މޮބައިލް އިންޓަނެޓަށް މި ގެނައި ބަދަލުގެ ސަބަބުން އިންޓަނެޓުގެ ހިދުމަތްތައް ބޭނުން ކުރާ ގިނަ މީހުންނަށް 60-70 އިންސައްތަ ސީދާކޮށް މަހުފީ އަގުހެޔޮ ވެގެންދާނެއެވެ. އަދި އިންޓަނެޓު ޕެކޭޖްތަކުގެ ތްރޮޓްލް ސްޕީޑް ދެ ގުނަ އަދި ފަސް ގުނަ މަތިވެއެވެ. މިހާރު ތްރޮޓްލް ދެ އެމްބީޕީއެސްގައި ހުރި ޕެކޭޖްތައް ފަސް އެމްބީޕީއެސް އަށް ބަދަލު ކުރެވޭނެއެވެ.\nމިއާއެކު، ރާއްޖޭގެ މިނިމަމް ބްރޯޑްބޭންޑް ސްޕީޑަކީ ދެ އެމްބީޕީއެސް ކަމަށް ވަނީ ކަނޑައެޅިފައެވެ. އަދި 300ރ. އަށް ވުރެ މަތީގެ ޕެކޭޖްތަކަށް ތްރޮޓަލް ސްޕީޑް ފަސް އެމްބީޕީއެސް އަށް ވުރެ ދަށް ނުކުރުމަށް ވަނީ ކަނޑައެޅިފައެވެ.\nޓޯކިޔޯ އޮލިމްޕިކްސް 2020: ދިރާގު ޓީވީ އާއި ދިރާގު ޕްލޭ އިން ބެލޭނެ\nއީދު ސައްލާގެ ނަމުގައި ދިރާގުގެ ހާއްސަ އިވެންޓެއް ކްލަބް ހައުސްގައި\nދިރާގުން ހެލްތް މިނިސްޓްރީއަށާއި އޭއީއެޗްއަށް ޓެބް ހަދިޔާކޮށްފި\nމެއި 27, 2021 10:28\nތިކަން ހަމަ ހީކުރި ގޮތަށް ތިވީ\nނެޓް ހެޔޮވީ އަމާ ބުނީތީ ފަރަށްދާ އުސޫލުން\nމެއި 27, 2021 12:24\nދެން ހިލޭތަ ދޭން ވީ؟\nމެއި 27, 2021 12:11\nޔާމީނު ބެޔަސް ނުބެޔަސް 10000 ދިނެހެން...ދޯ....\nމިހާރު ލިބޭ ޑާޓާވެސް މަސްނިމޭއިރު ހުސްނުވޭ...ދެން ކީއްކުރާ އިތުރު ޑާޓާ އެއްތަ....ޕެކޭޖްތަކުގެ އަގު ހެޔޮ ކޮށްބަލަ...އޭރަށްދީ ރައްޔިތު މީހާގެ އަތަށް ލުއި ވާނީ...ޑޭޓާ އިތުރު ކުރީމަ ހަމަ އެކަނި ލިޔުމުން އެ ފެންނަން އިންނާނީ...\nމެއި 27, 2021 12:19\nއަދިވެސް ކަލޭމެން މޑޕ މީހުން ދައްކާވާހަކަ ޤަބޫލު ކުރޭ.\nމެއި 27, 2021 12:20\nފޭސްތަކަކައް ބަހާލައިގެން އަގު ހެޔޮކޮށް ނިމޭނީ މީގެ3އަހަރު ފަހުން. އޭރުން އޮންނާނީ އަލުން އަގުތައް ރިިވިއު ކުރަން ޖެހިފަ.3އަހަރު ފަހުން ނޫނީ އެހެން ބަޔަކަށް ހުއްދަ ދެވޭކަށް ނެތް. މާސްޓަރ ޕްލޭން.. ވަރަށް މޮޅު. ޕަކާސް\nމެއި 27, 2021 13:59\nދައްކަން ޖެހޭ ވަރު ކުޑަވެއްޖެއްޔާ ރަގަޅު\nއަގުހެޔޮ ކޮއްފަ އެބައިއެހެންގޮތަކުން ނުނަގައިފިއްޔާ ރަގަޅު\nމެއި 27, 2021 14:45\nއިބޫ ކަލޭ އިސްތިއުފާ ދީފަ …އިންޑިޔާއަށް ދޭ 😏😏


Zuvaanun "Alhuvethikamaai dhekolhah" miadhu nikunnanee!\nޒުވާނުން "އަޅުވެތިކަމާއި ދެކޮޅަށް" މިއަދު ނިކުންނަނީ!\n- 10 months ago0- އިނާޒް މޫސާ\nޒުވާނުން އިސްނަގައިގެން މިއަދު ހަވީރު ސައިކަލެއް ބުރެއް ބޭއްވުމަށް ނިންމައިފި އެވެ.\n"އަޅުވެތިކަމާއި ދެކޮޅަށް" ނަމުގައި ބާއްވާ މިސައިކަލު ބުރު ފެށުމަށް ހަމަޖެހިފައިވަނީ ރަސްފަންނު ކުރިމަތިން މިއަދު ހަވީރު ހަތަރެއް ޖަހާއިރެވެ.\nސަރުކާރާއި ވާދަވެރި ސިޔާސީ ކޯލިޝަން ޕީޕީއެމް/ ޕީއެންސީ ގެ ފަރާތުން ނޫސްވެރިންނަށް މައުލޫމާތު ދެއްވައި ވިދާޅުވިގޮތުގައި މިއީ އެ ކޮލިޝަންގެ ހަރަކާތެއްނޫނެވެ. ނަމަވެސް މެންބަރު ޝިޔާމް ވިދާޅުވީ ހޮނިހިރު ދުވަހު އޮންނަ ސައިކަލު ބުުރުގައި އިދިކޮޅުގެ ލީޑަރުން ބައިވެރިވާނެ ކަމަށާއި، އެއީ ޒުވާނުން އިންތިޒާމުކުރާ ހަރަކާތެއް ކަމަށާ އެއީ އިދިކޮޅު ދެ ޕާޓީން ރަސްމީކޮށް ބާއްވާ ހަރަކާތެއް ނޫން ކަމަށް ޝިޔާމް ވިދާޅުވިއެވެ.\n"މިއީ އަޅުގަނޑުމެންގެ ހަރަކާތެއް ނޫން. ނަމަވެސް ރައްޔިތުން ކުރާ މިފަދަ ކޮންމެ އިހުތިޖާޖެއްގައި އަޅުގަނޑުމެން ބައިވެރިވާނަން،" ޝިޔާމް ވިދާޅުވިއެވެ.\nމިއަދު ބާއްވާ ޒުވާނުންގެ ސައިކަލު ބުރާއި ގުޅިގެން ޕީޕީއެމްގެ ދެ ނާއިބު ރައީސުން ކަމަށްވާ އަހުމަދު ޝިޔާމް އަދި އިބްރާހިމް ޝުޖާއު ވަނީ ފުލުހުންނާއި ބައްދަލުކޮށްފައެވެ. މި ބައްދަލުވުމަކީ ފުލުހުންގެ އަންގައިގެން ބޭއްވެވި ބައްދަލުވުމެއްކަމަށް އެ ކޯލިޝަންއިން މައުލޫމާތު ދެއްވައެވެ.\nދައުރުން ބޭރުގައި ޖަލްސާއެއް ބޭއްވުމާއި މެދު ރައީސް ނަޝީދާއި އިދިކޮޅުގެ ވިސްނުން އެއްގޮތް؟ 13days ago\nމިނިސްޓަރ ޝާހިދު އިންޑިއާގެ ބޮޑުވަޒީރު މޯދީއާއި ބައްދަލުކުރައްވައިފި 1 1 week ago\nރައީސް ސޯލިހު އުޅުއްވަނީ އޮޅިވަޑައިގެން: އިބްރާ 102weeks ago\nޙަސަން ލަތީފުވެސް ރާގު ބަދަލު ކުރައްވައިފި؟ 12weeks ago\nއެމްޑީޕީން ހޯދައިދޭންބުނި އިންސާފުގެ ރަހަ ރައީސް ނަޝީދަށްވެސް ހިތި: އާދަމް ޝަރީފް02 weeks ago\nޕްރައިމަރީއެއް ނެތި ރައީސަށް ދެވަނަ ދައުރެއްގެ ޓިކެޓް ލިބެންޖެހޭ: ސަނީފް02 weeks ago\nޕީޕީއެމް ޕޯޑިއަމަށް އައިސް ހުއްޓެން ލަސްވެއްޖެ: މުހައްމާ05 hours ago\n"މިނިވަންކަމުގެ ދިފާޢުގައި ދިވެހިން" ނަމުގައި އިދިކޮޅުން ކެމްޕޭނެއް ފަށައިފި05 hours ago\nރައީސް ޔާމީންގެ ދެވަނަދައުރުން ރައްޔިތުންނަށް އިތުރު ސަޕްރައިޒްތަކެއް ގެނެސްދޭނެ: މަލީޙު212 hours ago\nއަބްދުއްރަޙީމްގެ ރައްދެއް އެމްއެންޕީއަށް014 hours ago\nކޮވިޑް ނޫން އެއްޗެއް މިސަރުކާރަކަށް ނުދެއްކުނު: ސަޢީދު018 hours ago\nޑރ.ޝަހީމްގެ ރައްދެއް ރޮޒައިނާއަށް318 hours ago\nސަރުކާރުން ގެންގުޅޭ އަނދުންހަނު އިސާހިތަކު ހުސްވެދާނެ: މުހައްމާ 1 19 hours ago\nޢަލީ އާޒިމްގެ ކުރީސަރުކާރު ބަހަނާއަށް ޝިޔާމްގެ ރައްދެއް01 day ago


Mihaaru ge Supreme Court ge bench ah ithubaaru bodu: Kureege PG Muizzu – adduLIVE\nމިހާރު މިއޮތް ސުޕްރީމް ކޯޓުގެ ބެންޗަށް އިތުބާރު ބޮޑު: ކުރީގެ ޕީޖީ މުއިއްޒު\nApr 08, 2021, 12:19 އަބްދުﷲ ޔާމީން\nކުރީގެ ޕީޖީ އަހުމަދު މުއިއްޒު--\n2018 ގެ ބެންޗަށް ވުރެއް މިހާރު ސުޕްރީމް ކޯޓުގެ ބެންޗަށް އޮތް އިތުބާރު ބޮޑު ކަމަށް ކުރީގެ ޕީޖީ އަހުމަދު މުއިއްޒު ވިދާޅުވެއްޖެއެވެ.\nމުއިއްޒު މިފަދައިން ޓްވީޓް ކުރައްވާފައިވަނީ ދީބާޖާގެ މައްސަލައިގައި ސުޕްރީމް ކޯޓުން ކުރިން ކުރި ހުކުމް ބާތިލުކޮށް އަލުން ހަމަ ސުޕްރީމް ކޯޓުގައި އެ މައްސަލަ އިސްތިއުނާފު ކުރުމުގެ ފުރުސަތު ދިނުމުން އެކަމަށް ފާޑުކިޔާ ކުރީގެ މަޖިލިސް މެމްބަރު އަދި މާލެސިޓީ މޭޔަރު ކަމަށް ވާދަކުރައްވާ އަލްހާން ފަހުމީ ކުރެއްވި ޓްވީޓަކާއި ގުޅިގެންނެވެ.\nއަލްހާންގެ ޓްވީޓަށް ރައްދުދެއްވާ ކުރެއްވި ޓްވީޓެއްގައި މުއިއްޒު ވިދާޅުވެފައިވަނީ ދީބާޖާ މައްސަަލައިގައި ސުޕްރީމް ކޯޓުގެ ނިންމުމަކީ ސަރުކާރުގެ ނުފޫޒުގެ ދަށުން ނިންމި ނިންމުމެއްކަމަށް ޤަބޫލުނުކުރައްވާ ކަމަށެވެ.\nއަދި 2018 ވަނަ އަހަރު އޮތް ސުޕްރީމް ކޯޓުގެ ބެންޗަށްވުރެ މިހާރު މިއޮތް ސުޕްރީމް ކޯޓުގެ ބެންޗަށް އިތުބާރުބޮޑު ކަމަށް ވެސް މުއިއްޒުގެ ޓްވީޓްގައި ވިދާޅުވެފައިވެއެވެ.\nސުޕްރީމް ކޯޓުގެ ނިންމުމަކީ ސަރުކާރުގެ ނުފޫޒުގެ ދަށުން ނިންމި ނިންމުމެއްކަމަށް ގަބޫލެއް ނުކުރަން.\n2018 ވަނަ އަހަރު އޮތް ސުޕްރީމް ކޯޓުގެ ބެންޗަށްވުރެ މިހާރު މިއޮތް ސުޕްރީމް ކޯޓުގެ ބެންޗަށް އަޅުގަނޑުގެ އިތުބާރު ބޮޑު! https://t.co/6bGNaQ8jbq\n— Ahmed Muizzu (@AhmedMuizzu) April 8, 2021\nކުރީގެ ރައީސް މުހައްމަދު ނަޝީދުގެ ވެރިކަމުގައި އުތުރު ޕްރޮވިންސްގެ ދަތުރުފަތުރުގެ ހިދުމަތް ދިނުމަށް ހަވާލުކުރި ދީބާޖާ އިންވެސްޓްމަންޓް ޕްރައިވެޓް ލިމިޓެޑާއެކު ހެދި އެއްބަސްވުން އުވާލުމުން ގެއްލުމުގެ ބަދަލުގެ ގޮތުގައި 348.10 މިލިއަން ރުފިޔާ ބަދަލުގެ ގޮތުގައި ދޭން ކުރި ހުކުމް ސުޕްރީމް ކޯޓުން ބާތިލުކޮށްފައިވަނީ އިއްޔެއެވެ. މި ހުކުމް ބާތިލުކޮށްފައިވަނީ ދީބާޖާގެ ފަރާތުން ބޭނުންވާނަމަ އެ ހުކުމް އަލުން ސުޕްރީމް ކޯޓުގައި އިސްތިއުނާފު ކުރުމުގެ ފުރުސަތު ދެއްވާފައެވެ.


Kangana aa eku Bollywood ge gina bayaku dhen massaiy nukoffaane | Mihaaru\nކަންގަނާއާ އެކު ބޮލީވުޑްގެ ގިނަ ބަޔަކު ދެން މަސައްކަތް ނުކޮށްފާނެ\n20 ސެޕްޓެމްބަރ 2020 - 07:574comments\nބޮލީވުޑްގެ ބަތަލާ ކަންގަނާ ރަނާވަތު އަބަދު ވެސް ފާހަގަކުރެވެނީ ވަރަށް މައްސަލަ ބޮޑު ބަތަލާއެއްގެ ގޮތުގަ އެވެ. އަބަދުވެސް މީސްމީހުންނަށް ފާޑުކިޔައި، ޖަދަލުކޮށް، ހިތުހުރިހާ އެއްޗެއް ގޮވާ ބަތަލާއެއްގެ ގޮތުގަ އެވެ. ރިތިކް ރޯޝަނާއި ކަރަން ޖޯހަރް ފަދަ މީސްމީހުންނަކީ އަބަދު ވެސް ކަންގަނާގެ ރާޑަރުގެ އެންމެ ކުރިއަށް އަރާފައި ތިބޭ މީހުންނެވެ.\nކަންގަނާ، 33، އަކީ ވަރަށް ހުނަރުވެރި ބަތަލާއެއް ކަމަށް އެންމެން ވެސް ގަބޫލުކުރެ އެވެ. އަދި އޭނާ މީހަކަށް ހަދައިދިނީ ވެސް ބޮލީވުޑެވެ. އެކަމަކު އަބަދު ވެސް ކަންގަނާ ދަނީ އެ އިންޑަސްޓްރީގެ މީހުންނާއި އެ ދާއިރާގައި ކަންކަން ހިނގާ ގޮތަށް ފާޑުކިޔައި، އިންޑަސްޓްރީގެ ނުފޫޒު ގަދަ މީހުންނާ ޖަދަލުކުރަމުންނެވެ. މިދިޔަ ހަފުތާގައި ޖާޔާ ބައްޗަން ބުނިހެން ގިނަ ބަޔަކު މިހާރު ކަންގަނާ ފާހަގަކުރަނީ ޝުކުރު ނުކުރާ އަދި ކާންދޭ މީހާ އަތުގައި ދަތްއަޅާ ފަންނާނެއްގެ ގޮތުގަ އެވެ. ކަންގަނާއެއް ލިބުނު މަޝްހޫރުކަމަކާއި ކުރިއެރުމާއި ތަނަވަސްކަމަކީ ބޮލީވުޑްގެ ތެރެއިން ލިބުނު ކަންކަމެވެ. އެއީ ދެބަސްވެވެން ނެތް ހަގީގަތެކެވެ\nނަމަވެސް ޖޫން މަހުގެ ތެރޭގައި އެކްޓަރު ސުޝާންތު ސިންގް ރާޖްޕޫތު މަރުވި ފަހުން ކަންގަނާ މިހާރު ފެންނަނީ ބޮލީވުޑަށް ދެކޮޅަށް އަޑު އުފުލަން "ހަ ފިލި" މައްޗަށް އަރާފައި ހުއްޓަ އެވެ. އޭނާ މުމްބާއީ އާއި ފިލްމީ ދާއިރާއާ ބެހޭ ގޮތުން އެ ވަގުތަކު ހިތަށް އެރިހާ އެއްޗެއް ގޮވަނީ އެވެ. ބޮލީވުޑަށް ޑްރަގްގެ ބޮޑެތި ތުހުމަތުތައް ކުރަނީ އެވެ. މީސްމީހުންގެ ބޮލުގުގައި އެކި ކަހަލަ ތުހުމަތުތައް އަޅުވަނީ އެވެ.\nކުރިން ގިނަ ބަޔަކު ދެކުނީ ކަންގަނާ އަކީ ވަރަށް ވިސްނުން ތޫނު ހަރުދަނާ އަދި ބަސްބުނަން ޖެހޭ ތަންތަނުގައި ކެރިގެން ބަސްބުނާ މީހެއްގެ ގޮތުގަ އެވެ. އަދި އެކަމާ ގުޅުވައިގެން ކަންގަނާގެ ފޭނުން އޭނާ ސިފަކުރަނީ ވެސް ވަރަށް "ގަޓް ހުރި" ބަތަލާއެއްގެ ގޮތުގަ އެވެ. އެކަމަކު ބޮޑު މަންޒަރުން މިހާރު ދައްކުވައި ދެނީ އެހެން މަންޒަރެވެ. މުޅި ދުނިޔެ އަށް މަޝްހޫރު އަދި އިންޑިއާއަށް ވުމުގެ އެއް ސަބަބު ކަމަށް ބޮލީވުޑް "އިނދަޖައްސައިލަން" ކަންގަނާ މަސައްކަތްކުރަނީ އެވެ. އިންޑަސްޓްރީގެ މީހުން ގަބޫލުކުރަނީ އެހެންނެވެ.\nމުޅި ބޮލީވުޑް މިހާރު އޮތީ އޭނާއާ ދެކޮޅަށެވެ. ކަންގަނާ ދައްކާ ވާހަކަތަކަށް ތާއީދުކުރާ މީހުން އިންޑަސްޓްރީގެ ތެރޭގައި ދެ އަތުން ގުނައިލެވޭހާ ވެސް މަދު ކަމަށް ބެލިދާނެ އެވެ. ސަބަބަކީ އޭނާގެ ދިފާއުގައި މަޝްހޫރު އެއްވެސް ތަރިއެއް، ޑައިރެކްޓަރެއް/ޕްރޮޑިއުސަރެއް ވެސް ވާހަކަ ނުދައްކާތީ އެވެ. އަދި އެ މީސްމީހުންގެ ފަރާތުން މުޅިން ވެސް ފެންނަނީ ކަންގަނާއާ ދެކޮޅު ވާހަތަކެކެވެ. އެހެންވެ ބޮޑު ސުވާލަކީ ދެން އެއްވެސް ބަޔަކު ކަންގަނާއާ އެކީގައި މަސައްކަތްކޮށްފާނެތޯ އެވެ؟\nKarange massala balan Modi ah Kangana govaalaifi\nދާދި ފަހުން ޑައިރެކްޓަރު ވިކްރަމް ބަޓް މާ ދުރުދުރުން ދެއްކި ވާހަކަތަކުން އެނގުނީ އޭނާ ދުވަހަކު ވެސް ދެން ކަންގަނާއާ އެކީގައި މަސައްކަތްނުކުރާނެ ކަމެވެ. ކަންގަނާއާ އެކު 2009 ގެ "ރާޒް: ދަ މިސްޓްރީ ކޮންޓިނިއުޒް" ގެނެސްދިން ޑައިރެކްޓަރު ބުނިގޮތުގައި ކަންގަނާ އަކީ މާ މޮޅު ބަތަލާއަކަށްވެފައި މިހާރު ލިޔެ، ޑައިރެކްޝަނާ ދިމާއަށް ވެސް ގޮސްފައިވާ މީހަކަށްވާތީ އޭނާއާ އެކު ދެން ކުރާނެ ވަކި މަސައްކަތެއް ނެތެވެ. ވިކްރަމް ބުނި ގޮތުގައި ކަންގަނާ މަސައްކަތްކުރާ ޕްރޮޖެކްޓެއް ނަމަ އޭނާ ކަހަލަ މީހުންނަށް ޖެހޭނީ ކްލެޕްބޯޑް ބޯއި އިންގެ ގޮތުގައި މަސައްކަތްކުރާށެވެ. ވިކްރަމްގެ އެ ވާހަކަތަކުން ދޭހަވީ އޭނާ މިހާރު ނިންމައިގެން ހުރީ ކަންގަނާއާ ދެން މަސައްކަތްނުކުރަން ކަމެވެ.\nޕްރޮޑޮއުސަރު އެކްތާ ކަޕޫރް ވެސް ދެން ކަންގަނާއާ އެކު މަސައްކަތްކުރާނެ ކަމަކަށް ނުބެލެވެ އެވެ. ސަބަބަކީ ތިން ފަހަރަށް ނެޝަނަލް އެވޯޑް ހޯދި ބަތަލާއާ އެކު އެކްތާ މިދިޔަ އަހަރު ގެނެސްދި ފިލްމު "ޖަޖްމެންޓަލް ހޭ ކިޔާ" ގެ ޕްރޮމޯޝަނަލް އިވެންޓެއްގެ ތެރޭގައި ނޫސްވެރިއަކާ ޒުވާބުކޮށް، ކަންގަނާ، އެކްތާ އަށް ވެސް ހުތުރު އެރުވުމެވެ.\nKangana aa eku Ekta Kapoor dhen massaiykaiy nukohfaane\nބޮލީވުޑްގެ އެންމެ ބޮޑެތި އަދި ކާމިޔާބު ޕްރޮޑަކްޝަން ހައުސްތައް ކަމަށްވާ އަދިތިޔާ ޗޯޕްޅާގެ ޔާޝްރާޖް ފިލްމްސް (ވައިއާރްއެފް) އާއި ކަރަންގެ ދަރުމާ ޕްރޮޑަކްޝަނަކީ ހަމަ ޔަގީނުން ވެސް ކަންގަނާއާ ކައިރި ވާނެ ބައެއް ނޫނެވެ. އަބަދު ފޮރުވިގެން އުޅޭ އަދިތިޔާގެ މައްޗަށް ކަންގަނާ ގިނަ ތުހުމަތުތަކެއްކޮށްފައިވެ އެވެ. ބަތަލާ ރާނީ މުކަރްޖީގެ ފިރިމީހާގެ ކުންފުނިން 2015 ގައި ގެނެސްދިން ސަލްމާން ޚާންގެ "ސުލްތާން" ގެ ބަތަލާގެ ރޯލް ގަބޫލުނުކުރުމުން އޭނާގެ ކެރިއަރު ހަލާލުކޮށްލާނެކަމުގެ އިންޒާރު އަދިތިޔާ ދީފައިވާ ކަމަށް ކަންގަނާ ބުނެފައިވެ އެވެ.\nRanbir, Ranveer adhi Vicky ah drugs ge thuhumathu\nކަންގަނާ އެންމެ ބޮޑަށް ނެޕޮޓިޒަމްގެ ރަސްގެފާނޭ ކިޔާފައި ބަހުގެ ހަމަލާތައް ފޮނުވާ ކަރަންގެ ދަރުމާގެ ފިލްމެއް ކަންގަނާ ކުޅުނެވެ. އެއީ 2014 ގެ "އުނގްލީ" އެވެ.\nކަންގަނާ ދެން އެންމެ ބޮޑަށް ދިމާކުރާ އެއް ބަޔަކީ އޭނާ ބޮލީވުޑަށް ނެރެދިން މަހޭޝް ބަޓާއި އޭނާގެ އާއިލާގެ މީހުންނެވެ. އެގޮތުން މަހޭޝް ދަރިފުޅު އާލިއާ ބަޓަކީ ކަންގަނާ އަބަދު ދިމާކޮށްލައިގެން އުޅޭ އެކެކެވެ. އަދި މަހޭޝްގެ މައްޗަށް އެކި ފަހަރު މަތިން އެކި ކަހަލަ ތުހުމަތުތައް ކަންގަނާކޮށްފައިވެ އެވެ. މިފަދަ މައްސަލަތަކުގައި ޕޫޖާ ބަޓާއި ކަންގަނާއާ ދެމެދު ބަހުގެ ހަމަލާތައް ވެސް ބަދަލުކުރެވިފައިވެ އެވެ.\nމިދިޔަ އަހަރު ރިލީޒްކުރި "މަނިކަރްނިކާ: ދި ކްއީން އޮފް ޖާންސީ" ގެ ޑައިރެކްޓަރު ކްރިޝްއާ މެދު ކަންގަނާ ކަންތައް ކުރި ގޮތުން އޭނާ ވެސް މިހާރު ހުރީ ކަންގަނާ ހުރި ދިމާއަކަށް ބަލައިވެސް ނުލަން ނިންމައިގެންނެވެ. ކަންގަނާއާ މައްސަލަ ޖެހިފައިވާ މީހުންގެ ލިސްޓް ކިޔަންވެއްޖެ ނަމަ ހުހެއް ނުވާނެ އެވެ.\nއެހެންވެ އެންމު ކުރުކޮށް ކަންގަނާގެ ވާހަކަ ބުނެވެން އޮތީ މިހާރު މިހެންނެވެ؛ އޭނާ މިހާރު އެ އުޅޭ ގޮތުން މުޅި ބޮލީވުޑް ކަންގަނާ "ބޮއިކޮޓްކޮށްފާނެ" އެވެ. މަންޒަރުތައް ފެންނަނީ އެހެންނެވެ. ކަންގަނާ މިހާރު ބޮލީވުޑާ ބެހޭ ގޮތުން ދައްކާ ވާހަކަތަކާ ގުޅިގެން އެތައް ބަޔަކު ތިބީ އޭނާއާ ދެކޮޅަށެވެ. ފާޅުގައި ވާހަކަ ނުދެއްކިޔަސް، މުޅި އިންޑަސްޓްރީ އޮތީ ކަންގަނާއާ ދެކޮޅަކަން އިންޑިއާގެ މީޑިއާތަކުން ގެނެސްދޭ ޚަބަރުތަކުން ވެސް އެނގެ އެވެ. އަދި ހަމައެކަނި ބޮލީވުޑެއް ވެސް ނޫނެވެ. އިންޑިއާގެ ގިނަ މީޑިއާތައް ވެސް މިހާރު އޮތީ ކަންގަނާއާ ދެކޮޅަށެވެ.\nDrugaa gulhuvaigen Kangana dhekkee Hrithikge vaahaka?


Pension fund'un invest kuraa dhaairaa thah ithrukuranee\nޕެންޝަނުން އިންވެސްޓްކުރާ ދާއިރާތައް އިތުުރުކުރަން ދިރާސާކުރަނީ\nރާއްޖޭގައި މިހާރު އޮތް ޕެންޝަން ސްކީމުން އިންވެސްޓް ކުރެވޭ ދާއިރާތައް އިތުރު ކުރަން ދިރާސާތައް ކުރަމުން އަންނަ ކަމަށް ޕެންޝަން އޮފީހުން ބުނެފި އެވެ.\nޕެންޝަން ސްކީމުން މިހާރު އިންވެސްޓް ކުރެވެނީ ވަކި ދާއިރާތަކަކަށެވެ. އޭގެތެރޭގައި ހިމެނެނީ ސަރުކާރުން ދޫކުރާ ސެކިއުރިޓީސް ލައިސަންސް ލިބިގެން ހިންގާ ސްޓޮކް އެކްސްޗޭންޖާއި ރަސްމީކޮށް ވިއްކަމުންދާ ވިޔަފާރިތަކުގެ ސެކިއުރިޓީސް އާއި، ރާއްޖޭގައި ހުއްދަ ލިބިގެން ހިންގާ މިއުޗުއަލް ފަންޑާއި އިންވެސްޓްމަންޓް ފަންޑް ތަކެވެ.\nވަކި ދާއިރާތަކެއްގައި އިންވެސްޓް ކުރެވޭ ގޮތަށް އުސޫލު ހަމަޖައްސާފައި އޮންނަނީ ޕެންޝަން ފައިސާގެ ރައްކާތެރި ކަމަށެވެ. ނަމަވެސް ގާނޫނުގައި ހުއްދަ ކުރާ ދާއިރާތަކުގައި އިންވެސްޓްކޮށް ޕެންޝަން ސްކީމުގައި ހިމެނޭ މެމްބަރުންނަށް ލިބޭ ފައިދާ އިތުރު ކުރެވޭނެ ގޮތްތައް ހޯދަން މިހާރު މަސައްކަތް ކުރާ ކަމަށް އެ އޮފީހުން ބުންޏެވެ.\n"އިތުރު ދާއިރާތަކުގައި އިންވެސްޓްކޮށް ސްކީމްގެ މެމްބަރުންނަށް އިތުރު އިންވެސްޓްމަންޓް ޗޮއިސްތައް ދެވޭ މިންވަރަށް އިންވެސްޓް ކުރުމުގެ މަސައްކަތް ތަރައްގީކޮށް ކުރިއެރުވުމަށް ކުރެވޭ މަސައްކަތްތަކުގެ ތެރެއިން އިންވެސްޓް ކުރެވޭ ދާއިރާތައް އިތުރު ކުރުމަށް ކުރަން ޖެހޭ ދިރާސާތައް ދަނީ ކުރަމުން،" އަވަސް އަށް މައުލޫމާތު ދެއްވަމުން މީޑިއާ އޮފިޝަލަކު ވިދާޅުވި އެވެ.\nޕެންޝަން ފަންޑުން އިންވެސްޓް ކުރެވޭ ދާއިރާތައް އިތުުރު ކުރަން މަސައްކަތް ކުރާއިރު ސަރުކާރުގެ ފަރާތުން ދާދި ފަހުން ޕެންޝަނާ ބެހޭ ގާނޫނަށް އިސްލާހު ވެސް ހުށަހެޅި އެވެ. ނަމަވެސް އެ ބިލަށް ބޮޑެތި ފާޑުކިޔުންތަކެއް އަމާޒު ވުމުން ބިލް މިހާރު ވަނީ އަނބުރާ ގެންގޮސްފަ އެވެ.\nއެމްޑީޕީގެ ތޮއްޑޫ ދާއިރާގެ މެންބަރު ހަސަން ޝިޔާމް އެ ބިލް މަޖިލީހަށް ހުށަހެޅުއްވީ ޒިންމާދާރު ގޮތެއްގައި ދައުލަތާއި މުޖުތަަމައަށް އެންމެ ފައިދާ ހުރި ގޮތަކަށް ދައުލަތުގެ ފައިސާ ހަރަދު ކުރުމުގެ އިންތިޒާމެއް ހަަމަޖެއްސާށެވެ. އޭގައިވާ ގޮތުން ބިލް ގާނޫނަަކަށް ވުމުން ފުލުހުންގެ ގާނޫނާއި ސިފައިންގެ ގާނޫނު ފިޔަވައި އެހެން ގާނޫނެއްގެ ދަށުން ދައުލަތުގެ އިދާރާތަކުން ނުވަތަ މުއައްސަސާތަކުން ދެމުން ދިޔަ ދައުލަތުގެ އެހެނިހެން ޕެންޝަނަށް ނިމުން އަންނާނެ އެވެ.\nޕެންޝަން އޮފީހުން ބުނީ މަޖިލީހަށް އެ ބިލް ހުށަހެޅުމުގެ ކުރިން އެ އެފީހާ މަޝްވަރާ ކުރި ކަމަށެވެ. ނަމަވެސް ބިލް އަނބުރާ ގެންދިޔަ ފަހުން އެ އޮފީހާ އަދި އެއްވެސް މަޝްވަރާއެއް ކޮށްފައި ނުވާ ކަމަށެވެ.\nޕެންޝަން އޮފީސް ރައްޔިތުންގެ މަޖިލިސް


ތިން ލައްކައަށް ވުރެ ގިނަ މީހުންގެ ގެދޮރު ގެއްލިފައިވޭ: ބައިރޫތުގެ ރައީސް | Sandhaanu\nތިން ލައްކައަށް ވުރެ ގިނަ މީހުންގެ ގެދޮރު ގެއްލިފައިވޭ: ބައިރޫތުގެ ރައީސް\nލުބްނާނުގެ ވެރިރަށް ބައިރޫތުގައި ހިނގި ބާރުގަދަ ގޮވުންތަކުގެ ސަބަބުން ތިން ލައްކައަށް ވުރެ ގިނަ މީހުންގެ ގެދޮރު ގެއްލިފައިވާ ކަމަށް ބައިރޫތުގެ ރައީސް ވިދާޅުވެއްޖެއެވެ.\nއެހާދިސާގެ ސަބަބުން އެ ސިޓީއާ ދުރުގައި ހުރި ތަންތަނަށާއި ޢިމާރާތްތަކަށްވެސް ވަރރަށް ބޮޑެތި ގެއްލުންތައް ވަނީ ލިބިފައެވެ. އަދި މިހާތަނަށް 100 އަށް ވުރެ ގިނަ މީހުން މަރުވެ، 4000 އަށް ވުރެ ގިނަ މީހުން ޒަޚްލުވެ ފަރުވާ ދެމުންދާ ކަމަށް ރިޕޯޓްތަކުން ވަނީ ބުނެފައެވެ. މިއަދަދުތައް އިތުރުވާނެ ކަމަށްވެސް އެގަުމުގެ ފަރާތްތަކުން ވަނީ ލަފާކޮށްފައެވެ. މީގެ އިތުރުން ޒަޚަމްވެފައިވާ މީހުންނަށް ފަރުވާ ދިނުމަށް ހޮސްޕިޓަލްތައް ނުކުޅެދިފައި ވާއިރު 100 އަށް ވުރެ ގިނަ މީހުން ވީތަނެއް ނޭނގިގެން ވަނީ ރިޕޯޓްކޮށްފައެވެ.\nހާދިސާ ހިނގީ ބަނދަރު ސަރަހައްދުގެ ވެއާ ހައުސްއެއްގައި ހުރި 2750 ޓަނުގެ އެމޯނިއަމް ނައިޓްރޭޓްގައި ރޯވެގެން ކަމަށެވެ. އަދި އެތަނުގައި އެތަކެތި ހުންނަތާ ހަ އަހަރު ވެފައިވާ ކަމަށްވެސް ވެއެވެ.\nކުރިއަށް އޮތް ދެހަފްތާގެ މުއްދަތަށް ކުއްލި ނުރައްކަލުގެ ހާލަތު އިއުލާން ކުރުމަށށް މަޝްވަރާ ކުރަމުންދާއިރު، ގޮވުމުގެ ސަބަބުން ވެއްޓުނު އިމާރާތްތަކުގެ ދަށުން މީހުން ހޯދުމުގެ މަސައްކަތް އަދިވެސް ދަނީ ކުރެވެމުންނެވެ.


BREAKING | Majileehugai Hingi Hamanujehumugai, Member Eesa Ah Aniyaa Vehje - Vaguthu\nމަޖިލީހުގައި ހިނގި ހަމަނުޖެހުމުގައި މެމްބަރު އީސައަށް އަނިޔާވެއްޖެ\nރައްޔިތުންގެ މަޖިލީހުގައި މިރޭ ކުރިޔަށްގެންދާ ޖަލްސާގެ ތެރެއިން ހިނގި ހަމަނުޖެހުމުގައި، ކެނދިކުޅުދޫ ދާއިރާގެ މެމްބަރު އަހުމަދު އީސަ އަށް އަނިޔާވެއްޖެ އެވެ.\nމެމްބަރު އީސައަށް އަނިޔާވެފައިވާކަން މަޖިލީހުގެ ރައީސް މުހައްމަދު ނަޝީދު ވަނީ މަޖިލީހުގައި ހާމަ ކުރައްވާފައެވެ. އެމަނިކުފާނު ވިދާޅުވީ މެމްބަރު އީސައަށް ލިބިފައިވަނީ ކުޑަކުޑަ އަނިޔާއެއް ކަމަށެވެ.\n"އަޅުގަނޑުމެންގެ ކެނދިކުޅުދޫ ދާއިރާގެ އިއްޒައްތެރި މެމްބަރަށް ކުޑަ ކުޑަ އަނިޔާއެއް ވީ ކަމަށް އަޅުގަނޑަށް މައުލޫމާތު ލިބޭ. އެހެން ނަމަވެސް އެބާވަތުގެ ކަންކަންވޭ އެ އިއްޒައްތެރި މެމްބަރަށް އެހެންޏާވެސް،" ނަޝީދު ވިދާޅުވިއެވެ.\nމިރޭ މަޖިލީހުގެ ތަޅުމުގައި ހިނގި ހަމަނުޖެހުމުގައި އީސަގެ އިތުރު ބައެއް އެހެން މެމްބަރުންނަށްވެސް އަނިޔާވެފައި ވެއެވެ. އޭގެތެރޭގައި ނައިފަރު ދާއިރާގެ މެމްބަރު، އަހުމަދު ޝިޔާމާއި ތުޅާދޫ ދާއިރާގެ މެމްބަރު، ހިސާން ހުސެއިންވެސް ހިމެނެއެވެ.\nއީސައަށް އަނިޔާވެފައިވަނީ މަޖިލީހުގެ ތެރޭގައި ނައިފަރު ދާއިރާގެ މެންބަރު އަހްމަދު ޝިޔާމް މަޖިލީހުގެ ތަޅުމުން ބޭރަށް ނުކުމެ ވަޑައިގަންނެވުމަށް ރައީސް ނަޝީދު ވިދާޅުވެފައިވަނިކޮށް، އެމްޑީޕީ މެމްބަރުން ޝިޔާމް ބޭރަށް ދަމާފައި ގެންދަން އުޅުމުގެ ތެރޭގައެވެ.\nމި ހަމަނުޖެހުންތަކުގެ ވީޑިއޯ އާއި ފޮޓޯތައްވެސް މީށްމީޑިއާގައި އަންނަނީ ދައުރުވަމުންނެވެ. ވީޑިއޯގައި ފެންނަނީ ބައެއް މެމްބަރުން، މަޖިލީސް ހިންގުމަށް އެޗްޕީއޭ އިން ދީފައިވާ ހުއްދަ އާއި ޚިލާފަށް، ގައިދުރުވުމަށް އަންގާފައިވާ ޤަވާއިދާ ޚިލާފުވެ އެއްވެ އެއްތަންވެ އުޅުނު މަންޒަރެވެ.\nޖޫން 2, 2020 02:46\nހުސްދޮގު. އެއީ މިހާރު ފޭކް ހަދަނީ އަނިޔާކޮށްފައި\nޖޫން 2, 2020 04:18\nހާދަ ފިނޑި މެންބަރެކޭ.\nޖޫން 2, 2020 04:20\nގޮނޑީގަ މަޑުން ނީންދެވެންޏާ ތިހެންވާނި.\nޖޫން 2, 2020 04:53\nނަޝީދު ތަޅުނުގެ ރައީސަކައް ބަހައްޓައިގެން މިފެންނަނީ ޕެންޑެމިކެއްގައި ރައްޔިތުން ހަލާކުވެދާއިރުވެސް ސިޔާސީ ސަކަރާތާއި މާރާމާރީގައި ރައްޔިތުންގެ ފައިސާ އިން މުސާރަނަގައިގެން ތެލޭމަންޒަރު. ކިތައް އާއިލާތޯ އެތިބީ ހަދާނެގޮތެއް ނޭނގިފަ އާމްދަނީގެ ހާލަތު ނެތިގެން..އެކަމަކު މަޖިލީހުގަ ބޮޑު މުސާރަނަގައިގެން ތިބެ އެއްބަޔަކު ރައްޔިތުންނައް އެއްވެސް މަންފައެއްނެތި މާރާމާރީ ހިންގާތަން މިފެންނަނީ. އަދިވެސް މި މީހުންނައް ވޯޓުލާތި. ޑަސްބިން ބޮލުގަ އަޅައިގެން އުޅުނު މަންޒަރުފެނުނު ފަހުންވެސް އަދިވެސް ވޯޓުގާ ގައުމުފަނާ ކުރާތި. ސުވަރުގެ ހޯދެން އޮތީ މިކަހަލަ ދެއުޅިއެއްނެތް މީހުންނައް އާރާއި ބާރުދީގެން ވިއްޔާ..\nމީއެއްކަލަ ނުރަށްކާ ކޮވިޑު-19 ގެންގުޅޭ މީހާދޯ ކަލޯމެން ކުޅުނު ގުންޑާ ފިލްމުގެ ވީޑިއޯ ތައް އެއޮތީ ފެންނަން ދެން މުނާފިޤުންނަށް ވެގެން ކޯންއެއްޗެއް ފޮރުވަން ތިބަހަނާދައްކަނީ އީސާ ފަހުބޮޑި ބާރުގަދަވަނެ ވިސްނާ!\nޝިޔާމު ގެ ބަލާ ބޮޑު ވެއްޖެ\nޖޫން 2, 2020 09:17\nކާލޭގެ ހާލަކީ ތީ! ކަލޭދޭބަލަ ރަށަށް! ރަށަށް ގޮސް ރަށުމީހުންނަށް ތިކަން ދައްކާބަލަ! ކަލޭ ރަނގަޅުވާނެ ފިލްމިތަކުގެ ގުއްޑާގެ ބައި ކުޅެން. މަޖްލީހުގައިވެސް ކަލޭކުޅެނީ އެބައިވިއްޔާ!\nޖޫން 2, 2020 09:42\nރައީސަށް ސުވާލުކޮށްލަބަލަ އީސައަށް އަނިޔާވީ މަނިކުފާނު ބުނެގެން ނައިފަރުދާއިރާގެ މެންބަރު ގަޔަށް ބޮލަށްއަރައި މާރާމާރީ ހިންގަން ފޮނުވައި ޝިޔާމަށް އަނިޔާވީމާ، އެކަން ފޮރުވަން އަމިއްލައަށް އާޓުޖައްސައިގެން ކުރިކަމަކުން ނޫންހެއްޔޭ؟


MACL ge hissaa oye namaves Addu Airport ge tharagee ah eheetheri kameh nulibey:Nihad - AO News\nއެމްއޭސީއެލް ގެ ހިއްސާ އޮތްނަމަވެސް އައްޑޫ އެއާޕޯޓްގެ ތަރައްޤީއަށް އެހިތެރިކަމެއް ނުލިބޭ: ނިހާދު\nއައްޑޫ އިންޓަނޭޝަނަލް އެއާޕޯޓް ކޮމްޕެނީ (އޭއައިއޭ) ގައި، މޯލްޑިވްސް އެއާޕޯޓްސް ކޮމްޕެނީ ލިމިޑެޓް (އެމްއޭސީއެލް) ހިއްސާ އޮތް ނަމަވެސް، އައްޑޫ އެއާޕޯޓު ތަރައްގީ ކުރުމުގައި އެ ކުންފުނީގެ އެހީތެރިކަން އެއްވެސް ވަރަކަށް ނުލިބޭކަމަށް ރައްޔިތުންގެ މަޖިލީހުގެ ފޭދޫ ދާއިރާގެ މެމްބަރު މުހައްމަދު ނިހާދު ވިދާޅުވެއްޖެއެވެ،\nގަން އިންޓަނޭޝަނަލް އެއާޕޯޓުގެ ހާލަތު ދިރާސާކޮށް ނިންމި ގޮތުގެ ރިޕޯޓާ ގުޅޭ ގޮތުން، ރައްޔިތުންގެ މަޖިލީހުގެ އެސްއޯއީ ކޮމިޓީން އިއްޔެ ބޭއްވި ބައްދަލުވުމުގައި އެ ކޮމިޓީއިންވަނީ އެމްއޭސީއެލް 10 ޕަސެންޓް ހިއްސާ ދޫކޮށްލުން އަވަސް ކުރަން ފިނޭންސް މިނިސްޓްރީގައި އެދެން ނިންމާފައެވެ.\nއޭއައިއޭގައި އޮންނަނީ އެމްއޭސީއެލްގެ 10 ޕަސެންޓް ހިއްސާ އާއި ކާސާ ހޯލްޑިންސްގެ 30 ޕަސެންޓު ހިއްސާގެ އިތުރުން ސަރުކާރުގެ 60 ޕަސެންޓް ހިއްސާއެވެ.\nއިއްޔެ ބޭއްވި ކޮމިޓީގެ ބައްދަލުވުމުގައި މެމްބަރު ނިހާދު ވިދާޅުވީ އެއް އިންޓަނޭޝަނަލް އެއާޕޯޓުގެ ހިއްސާ އަނެއް އިންޓަނޭޝަނަލް އެއާޕޯޓުގައި އޮތުމަކީ އެއްގޮތަކަށްވެސް ފެންނަ ކަމެއް ނޫންކަމަށާއި އެމްއޭސީއެލްގެ ހިއްސާ އައްޑޫ އިންޓަނޭޝަނަލް އެއާޕޯޓުގައި އޮތުމުން މަސްލަހަތު ފުށުއަރާނެކަމަށެވެ. “އެހެންކަމުން އެމްއޭސީއެލްގެ ހިއްސާ އޭއައިއޭ އަށް ވީ އެންމެ އަވަހަކަށް ނެގުމަށް ފިނޭންސް މިނިސްޓްރީއަށް ދެންނެވުން މުހިއްމު،” ނިހާދު ވިދާޅުވި އެވެ.\nނިހާދުގެ މި ހުށަހެޅުމަށް ތުލުސްދޫ ދާއިރާގެ އަމިއްލަ މެންބަރު އިބްރާހިމް ނަސީމް ތާއީދު ކުރައްވާފައިވާއިރު އައިއޭއާ ގުޅޭ ރިޕޯޓަށް ގިނަ އިސްލާހުތަކެއް އިއްޔެގެ ބައްދަލުވުމުގައި ވަނީ ހުށަހަޅާފައެވެ، މި ގޮތުން އޭއައިއޭ ތަރައްގީ ކުރުމަށް އެކުލަވާލާފައިވާ ޑިވެލޮޕްމެންޓް ޕްލޭނުގައި 2020-2025 އަށް 15 މިލިއަން ޑޮލަރު ބޭނުންވާނެ ކަމަށް އަންދާޒާކޮށްފައިވާއިރު އެ ފައިސާ ހޯދުމަށް ބައިނަލްއަގުވާމީ އިދާރާތަކުން ފައިނޭންސް ހޯދުމަށް ނުވަތަ ކޮންޓްރެކްޓް ފައިސޭންސް އުސޫލުން މާލީ އެހީ ހޯދުމަށް ކުރަންޖެހޭ މަސައްކަތްތައް އަވަސްކުރަން އިސްލާހެއް ވަނީ ހުށަހަޅާފައިވެ އެވެ. މީގެ އިތުރުން ސ. ގަމުގައި ހިންގާ ދޫގަސް ތަރައްގީކުރުން އޭއައިއޭގެ ދަށަށް ބަދަލުކުރުމަށް ކުރަން ޖެހޭ މަސައްކަތް އަވަސް ކުރަން އަންގަންވެސް ވަނީ ހުށަހަޅާފައެވެ. މީގެ އިތުރުން، ފައިނޭންސް ކުރާނެ ގޮތާއި ޕްރޮޖެކްޓްތައް ފެށުމުގައި ހަމަޖެހިފައިވާ ތާރީހާއި ޕްރޮޖެކްޓްތައް ތަންފީޒު ކުރާނެ ގޮތް އެނގޭނެ ގޮތުގެ ތަފްސީލު ޕްލޭނެއް އެކުލަވައިލައި ކުރިއަށް އޮތް 45 ދުވަހުގެ ތެރޭގައި އެސްއޯއީ ކޮމިޓީއާ ހިއްސާ ކުރަން އޭއައިއޭ އަށް އަންގަން ކޮމިޓީންވަނީ ފާސްކޮފައެވެ.\nމީގެ ކުރިން އޭއައިއޭ އިން ބުނީ ކުންފުނި ހިންގުމަށް އޮތް އެންމެ ބޮޑު ހުރަހަކީ ފައިސާގެ ދަތިކަން ކަމަށާއި މަހެއްގެ މައްޗަށް 2.9 މިލިއަން ރުފިޔާ ލިބޭއިރު 3.9 މިލިއަން ރުފިޔާ ހަރަދު ކުރަންޖެހޭކަމަށެވެ. މީގެ އިތުރުން އެ ކުންފުނިން ޕްރޮޖެކްޓްތައްހިންގުމަށް ބޭންކް އޮފް މޯލްޑިވްސް އިން ލޯނެއް ނަގާފައިވާއިރު ލޯނު ދެއްކުމަށް ވެސް ކުންފުނީގައި ފައިސާ ނެތްކަމަށާއި ލޯނުގެ ފައިސާގެ 70 ޕަސެންޓް ސަރުކާރުން ދައްކާ އިރު 30 ޕަސެންޓް ދައްކަނީ ކާސާ ހޯލްޑިންސް އިންކަމަށް އެ ކުންފުނިން ވަނީ ބުނެފައެވެ،\nމީގެ އިތުރުން 2019 ވަނަ އަހަރު ފަހު ކުއާޓަރުގެ ކުއާޓާލީ ރިޕޯޓުގައި އޭއައިއޭ ލިބުނު އާމްދަނީ ދަށަށް ގޮސްފައިވާކަން ފާހަގަކޮށްފައިވާއިރު ޝެއާ ހޯލްޑަރުންގެ އެހީ އާއި ނުލާ އޭއައިއޭ ކރިއަށް ދެވެން ނެތްކަމަށް ޕްރައިވަޓައިޒޭޝަން ބޯޑުން ވަނީ ބުނެފައެވެ،\nއައްޑޫއައްޑޫ އިންޓަނޭޝަނަލް އެއާޕޯޓް ކޮމްޕެނީމޯލްޑިވްސް އެއާޕޯޓްސް ކޮމްޕެނީ ލިމިޑެޓް\nތޫނުއެއްޗެއްސާއި އެކު އަރައި އައްޑޫ މަސް ދޯންޏެއް ހައިޖެކްކޮށްފި\nއެންމެން ސިޔާސީވެފަ ތިއްބާ، ޒުވާން ޖީލެއް ހަލާކުވެ ނިމެނީ!\nވީއައިއޭ އަށް އެއާޕޯޓް އިންޝުއަރެންސްގެ ޚިދުމަތްދޭނެ ފަރާތެއް ހޯދަނީ\nއައްޑޫ އާއި ހުވަދޫއާ ދެމެދު ސީޕްލޭން ދަތުރުތައް ފެށުމަށް އެއްބަސްވުމުގައި ސޮއިކޮށްފި


ތަޤުދީރުގެ ނިޔާާާާާާާާާާާާ – Esfiya – Dhivehi Vaahaka Site\n- by Khadeeja Mohamed - 2- March 31, 2013\nފުރާވަގުތު ކައިރިވަމުންދިޔަ ވަރަކަށް އަހަރެންގެ ހިތަށް ނޭނގޭ އިހުސާސްތަކެއް ވެރިވަމުން ދިޔައެވެ. އަހަރެންގެ ދަތުރު އެރެހަށްޓަށް އައިސްތިބި ދެތިން ރަހުމަތްތެރިން ތަންކޮޅެއް ދުރުގައި މަޑުކޮށްލައިގެން ތިއްބެވެ. ކުއްލިއަކަށްއައިސް ކުރިމަށްޗަށް އެހުއްޓުނީ ހަމަގައިމުވެސް އަހަރެންނަށް އާމޫނެއްނޫނެވެ. އެއީ އަހަރެންގެ ލޯބިވެރިޔާ ނިހާމެވެ. ނިހާމް ފެންކަޅިވެފައިިވާ ލޮލަކުން އަހަރެންނާ ދިމާއަށް ބަލަލައިލިއެވެ، އަހަރެންނަށް އިސްޖަހާލެވުނެވެ. ނިހާމް ފެނުމާއެކު އަހަރެންގެ ކުރިމަށްޗަށް ސިފަވީ އަހަރެނެގެ ހިތްދަތި މާޒީއެވެ.\nއަހަރެންނަކީ މާލޭގެ ގަދަރުވެރި އާއިލާއެއްގެ ހުރިހަމައެކަނި އަންހެން ކުއްޖާއެވެ. އަދި އެންމެ ހަގު ކުއްޖާވެސްމެއެވެ. ދެންތިބެނީ އަހަރެންގެ ދޮއްޓަށްތިބޭ އަހަރެންގެ ދެބޭބެއެވެ. ކިޔަވައިދިނުމުގެ ދާއިރާއަކީ އަހަރެން އެންމެ ކުޑައިރުއްސުރެ ޝައުގުވެރިވާދާއިރާއެކެވެ. މަންމައާއި ބައްޕައަށްވެސް މިކަން އެނގޭނެއެވެ. މަންމައާއި ބައްޕަގެ އިތުރުން އާއިލާގެ އެންމެންވެސް އަހަރެންދެކެ ވަރަށް ލޯބިވާނެއެވެ. އަހަރެންނަކީ އަހަރެންގެ އާއިލާގެ ދިރުމެވެ.އެހެންކަމުން އެކަކުވެސް އަހަރެންގެ އެދުމަކާދެކޮޅެއް ނުހަދާނެއެވެ.\nއަހަރެން ކިޔަވާނިންމުމަށްފަހު ޓީޗިންގ ކޯހެއް ހެދީމެވެ. އެންމެފުރަތަމަ އަހަރެންނަށް މަސައްކަތް ކުރަންޖެހުނީ މާލޭގެ ސުކޫލެއްގައެވެ. ނަމަވެސް ދެމަހެއްހާ ދުވަހު މާލޭގައި މަސައްކަތް ކުރުމަށްފަހު އަހަރެނަނަށް ޖެހުނީ ބ.ގޮއިދޫ ސުކޫލަށް ބަދަލުވާށެވެ. މިރަށުން އަހަރެންނަށް ލިބުނީ ބަޔާންކުރަންދަތި އުފަލެކެވެ. މިރަށުމީހުންނަކީ ވަރަށްވެސް ހިތްހެޔޮ ބައެކެވެ.އަހަރެން ހުނަންގޭ ހަލީމާ ދައްތަވެސް ވަރަށް ރަނގަޅެވެ. އަހަރެންނާމެދު ކަންތައްކުރަނީ އަމިއްލަދަރިޔަކާ ދޭތެރޭވެސް ކަންތަންނުކުރާހާ ރަނގަޅަށެވެ.\nއެންމެ ފުރަތަމަ އަހަރެންނާ ނިހާމްއާ ދިމާވީ ސުކޫލުންނެވެ. ނިހާމްއަކީވެސް އަހަރެންނެކޭ އެއްފަދައިން ޓީޗަރެކެވެ. މީހުންނާގުޅޭ މިޒާޖެއްގެ ވެރިއެކެވެ. ސުކޫލުގެ ހުރިހާ ޓީޗަރުންވެސް އަހަރެނާ ވަރަށް އެކުވެރިއެވެ. ނިހާމަކީ ފިރިހެންވަންތަ ހުރިހާ ސިފައެއް ކިބިފައިވާ ޒުވާނެކެވެ. ކުޑަދުވަސް ކޮލެއްގެތެރޭގައި އަހަރެންނަށް ނިހާމްއާ ދޭތެރޭ ހާއްސަ ނަޒަރަކުން ދެކެވެން ފަށައިފިކަމުގެ އިހުސާސް ކުރެވެން ފަށައިފިއެވެ. އަބަދުވެސް ވިސްނެނީ ނިހާމްއާދޭތެރޭގައެވެ. ނިހާމްއާއެކު ހޭދަކުރާ ކޮންމެ ވަގުތުކޮޅަކީވެސް އަހަރެންގެ ހިތަށް ހިތްހަމަޖެހުން ގެނެސްދޭ ވަގުތުކޮޅެކެވެ. މިވާހަކަ ނިހާމްކައިރީ ބުނަން ބޭނުންވިއެވެ. ނަމަވެސް ކުރާނީ ކީއްހެއްޔެވެ؟ އަންހެންވަންތަކަން އަހަރެންގެ ދުލުގައިވަނީ ތަޅުއަޅުވާފައެވެ.ލަދުވެތިކަމުގެ ފަރުދާ ކަހާލުމަށްފަހު އެއްވެސް އެއްޗެއް ނިހާމްކައިރީ ބުނާކަށް ނުކެރުނެވެ. އަހަރެންނާ ދޭތެރޭ ނިހާމްގެ ހިތުގައި އޮންނާނެ އެއްޗެއް ނޭނގޭތީއެވެ، ނިހާމް އަހަރެންދެކެ ލޯބިވާނެ ބާއެވެ؟ މިފަދަ އެތައް ސުވާލުތަކެއް ރެއާ ދުވާލު އަހަރެންނަށް އުނދަގޫ ކުރެއެވެ.\nގަޑިން ހެދުނު ހަތެއްޖަހަނީއެވެ އަގަރެން ތައްޔާރުވަމުން ދިޔައީ ސުކޫލަށް ދިއުމަށެވެ، މިއަދު ސުކޫލުގައި އުޅެންޖެހުނީ ވަރަށްވެސް ބުރަކޮށެވެ.މިއަދު ނިހާމްއާދިމާވީ އެންމެ ފަހަރަކުއެވެ، މާގިނަވާހަކަތަކެއް ނުދެއްކުނެވެ. ނިހާމް އަހަރެންނަށްކޮފީއަކަށް ދައުވަތުދިނެވެ. އަހަރެން ފުރަތަމަކުރީ އިންކާރެވެ. ދާހިތްނުވާތީއެއް ނޫނެވެ. އާއެކޭ ބުނަން ނުކެރުނީއެވެ. ނަމަވެސް ނިހާމް ދެވަނަ ފަހަރަށް ބުނުމުން އެއްބަސްވީއެވެ.\nރޭހަނޑު ނުވައެއްޖެހިއިރު އަހަރެންނާ ނިހާމްތިބީ ރެސްޓޯރެންޓުގައި ކޮފީބޯށެވެ. އަހަރެން އައިއިރު ނިހާމްއިނީ އެތަނުގައެވެ. ދެމީހުންގެ ދެމެދަށް ވެރިވެފައިވާ ހަމަހިމޭންކަން ފޫދުއްވާލަމުން ނިހާމްވާހަކަ ދައްކަން ފެށިއެވެ. “އަހަރެން މިރޭ ހުދާ މިގެނައީ ވަރަށް ބޮޑު ވާހަކައެއް ދައްކަންވެގެން.” އަހަރެންގެ ހިތްވަރަށް ބާރަށް ތެޅިގަތެވެ. މޭގަނޑު އަނގައަށް އައިކަހަލައެވެ. ދެންވެސް ވާހަކަދެއްކީ ނިހާމެވެ. “އަހަރެން……. އަހަރެން ހުދާދެކެ ވަރަށް ލޯބިވޭ……… ހުދާ އަހަރެންގެ ހަޔާތުގެ ބައިވެރިއަކަށް ވެދާނަންތަ؟….” ނިހާމްގެ މިޖުމުލައާއެކު އަހަރެންގެ ހިތުގެ ވިންދު ހުއްޓުނު ކަހަލައެވެ.މުޅިމީހާ އައިސް ކޮޅެއްހެން ފިނިވިއެވެ. އަަހަރެން އެއްވެސް ޖަވާބެއް ނުދެމެވެ. ގަނޑުވެފައި އިނދެވުނީއެވެ. ސިއްސައިގެން ގޮސް ބަލައިލެވުނީ ނިހާމްވާހަކަ ދައްކަން ފެށީމައެވެ. “އަހަރެންނަށް އެނގޭ މީ މިއީ ވަގުތުން ޖަވާބުދެވޭ ކަހަލަސުވާލެއް ނޫންކަން އަހަރެން ހުދާ ބޭނުންވަރަކަށް ވިސްނަސް ވަގުތުދޭނަށް އަދި ހުދާގެ ޖަވާބަކަށް އިންތިޒާރުވެސް ކުރާނަށް” ނިހާމް މިހެން ބުނުމުން އަހަރެންނަށް އިސްޖަހާލެވުނެވެ.\nދުވަސްތައް ފާއިތުވަމުންގޮސް ހަފްތާއެއް ވޭތުވެ ހިގައްޖެއެވެ. ހަވީރުގެ ވަގުތެވެ އޮއްސެމުންދާ އިރާ ދިމާއަށް ބަލަހައްޓައިގެން އަހަރެން އިނީ އަތިރިމަތީގައެވެ. ފަހަތުގައި މީހަކު ހުރިހެން ހީވެގެން ބަލައިލިިއިރު އަހަރެންނާ ދާދިގާތުގައި ހުރީ ނިހާމެވެ. ނިހާމްއައިސް އަހަރެންގެ ކައިރިގައި އިށީނެވެ. ނިހާމް އަހަރެންގެ ޖަވާބަކަށް އެދުނެވެ. އަހަރެން ނިހާމްގެ ހުށައެޅުން ގަބޫލު ކުރީމެވެ. އަދި އަހަރެންވެސް ނިހާމްދެކެ ލޯބިވާވާހަކަ ބުނީމެވެ.\nހައެއްކަ މަސް ފަހުން ދެފަރާތުގެ އާއިލާއާވެސް ކައިވެނީގެ ވާހަކަދައްކައިފީވެ. ދެފަރާތުގެ އާއިލާއިންވެސް ކައިވެންޏާ ވަރަށް ގަބޫލެވެ. ދެމީހުންވެސް ތިބީ ވަރަށް އުފަލުންންނެވެ. ދެފަރާތުގެ އާއިލާއިންވެސް އެދުނީ ކައިވެނި ކުރުމުގެ ކުރިން ތެލެސީމިއާ ޓެސްޓު ކުރުމަށެވެ. ތެލެސީމިއާ ޓެސެްޓު ކުރެވުނެވެ. ކަންތައްވީ އެކަކުވެސް އުންމީދު ކުރި ގޮތަކަށްނޫނެވެ. ދެމީހުންނަށް ގުލެވޭކަށްނެތެވެ. ދެމީހުންވެސް ވީ ތެލެސީމިއާ ކެރިއްރުންނަށެވެ. އަހަރެންގެ ޒަމީރު މިކަމަކާ އެއްބަހެއް ނުވިއެވެ. އަހަރެންގެ ބޯމަށްޗަށް އުޑު ވެއްޓުނު ކަަލައެވެ. މިއަށްވުރެ މީހަކު ތޫނު އެއްޗަކުން އަހަނެން ކުދިކުދި ކޮން ކޮށާލި ނަމަވެސް މާރަނގަޅުވީހޭ ހިތަށް އެރިއެވެ. ނަމަވެސް ތަގުދީރުގެ ނިޔާ ބަދަލު ކުރެވޭނީ ކާކަށް ހެއްޔެވެ؟ އަހަރެންނާ ނިހާމްއަށްވެސް ޖެހުނީމިވިހަ ހަގީގަތް ގަބޫލު ކުރާށެވެ، އެ ހިސާބުން އަހަރެން ނިންމީ އަނބުރާ މާލެ ދިއުމަށެވެ. މިރަށުފައި ހުރެހެން ނިހާމް ގެ ގަނދާންތަކާ ދުރަށް ނުދެވޭނެތީއެވެ.\nސިއްސައިގެން ގޮސް ބަލައިލެވުނީ ދޯނީގެ އިންޖީނު ހިންގާލި އަޑަށެވެ. ނިހާމް އަހަރެންނަށް ސަލާމްްށް އަތް ދިއްކޮށްލިއެވެ. އަހަރެން ނިހާމްާަ ވަދާއީ ސަލާމަކުން ސަލާމް ކުރީމެވެ. ލޮލުތެރެއަށް ޖަމާވެފައިހުރި ކަރުނަތައް އިތުރަކަށް ނުހިފެހެއްޓުނެވެ. ކޯތާފަތްމައްޗަށް އޮހިގެންފިއެވެ. އަހަރެން އަނބުރާ މިދަނީ މާލެއަށެވެ، ނަމަވެސް އަހަރެންގެ ހުރިހާ އިހުސާސެއް މިރަށުގައިވަނީ ވަޅުލެވިފައެވެ.\nސަޅި. އިތުރު ވާހަކަ އަކަށް އިންތިޒާރު ކުރަން.\nތެންކްސް ފޯ ދި ކޮމެންޓް…….\nވާހަކަ ތަންކޮޅެއް ކުރީ އެކަމު ވެސް ވާހަކަ ވަރަށް ރީތި….\nNice …ekamaku too short… vareh mistakes abahuri liyumugaa misaalakah “mirashu fai” ragalhugothakee ” mirashu gai”.. Dont take this asanegative comment\nKuras hama varah reethi Ekm V Hithama veri dhw


Twitter ge muvazzafunnaa Elon bahdhalukuravvanee – adduLIVE\nޓްވިޓާގެ މުވައްޒަފުންނާ އީލޮން ބައްދަލުކުރަނީ\nJun 14, 2022, 17:36 އަހުމަދު އަދްޝަން\nޓްވިޓާ ބައްލަވައިގަންނަވަން ނިންމެވުމަށް ފަހު އެކަން މިހާރު މަޑުޖައްސާލާފައި އޮތް ދުނިޔޭ ބޮޑު މަހުޖަނު އީލޮން މަސްކް އެތަނުގެ މުވައްޒަފުންނާ ބުރާސްފަތި ދުވަހު ބައްދަލުކުރައްވާ ގޮތަށް ހަމަޖެހިއްޖެ އެވެ.\nވާޗްއަލްކޮށް ބާއްވަން ނިންމާފައިވާ މި ބައްދަލުވުމާ ބެހޭ މައުލޫމާތު ޓްވިޓާގެ ސީއީއޯ ޕަރާގް އަގަރްވާލް ވަނީ އީމެއިލަކުން މުވައްޒަފުންނަށް އަންގައިފަ އެވެ. އޭގައި ބުނެފައި ވަނީ މި ބައްދަލުވުމަކީ މުވައްޒަފުންނާ އެކީ އީލޮން ބާއްވާ "އެތެރޭގެ" ބައްދަލުވުމެއް ކަމަށެވެ. އަދި މުވައްޒަފުންނަށް އީލޮންއާ ސުވާލު ކުރުމުގެ ފުރުސަތު ވެސް އޮންނާނެ ކަމަށާއި އެކަމަކު ސުވާލުކުރުމުގެ ފުރުސަތު ލިބޭނީ ދުރާލައި ސުވާލުތައް ފޮނުވާ މުވައްޒަފުންނަށް ކަމަށެވެ.\nޓްވިޓާގެ މުވައްޒަފުންނާ އެކީ އީލޮން އަންނަ ބުރާސްފަތި ދުވަހު ބާއްވާ ބައްދަލުވުމަކީ އެޕްރީލް މަހުގެ ތެރޭގައި 44 ބިލިއަން ޑޮލަރަށް އެ ބައްލަވައިގަތުމަށް ހުށަހެޅުއްވުމަށް މުވައްޒަފުންނާ ބައްދަލުކުރައްވާ ފުރަތަމަ ފަހަރެވެ.\nޓްވިޓާ ބައްލަވައިގަންނަވަން ހުށަހެޅުއްވުމުގެ ކުރިން ޓެސްލާ އާއި ސްޕޭސް އެކްސްގެ ވެސް ވެރިޔާ ވަނީ އޭގެ 9.2 ޕަސެންޓް ހިއްސާ 2.89 ބިލިއަން ޑޮލަރަށް ބައްލަވައިގެންފަ އެވެ. އެއާ އެކު އޭނާ ވެފައި ވަނީ ޓްވިޓާގެ އެންމެ ގިނަ ހިއްސާ ކޮންޓްރޯލްކުރާ ހަމައެކަނި ފަރުދަށެވެ.


Sifa kohdhevey varah vure Rohingya meehunge haalathu dhah: Majeed | Mihaaru\nރޮހިންޖާގެ ބައެއް މީހުންނާއެކު ޑރ. މަޖީދު އަދި އިސްލާމިކް ފައުންޑޭޝަންގެ ބައެއް އިސްވެރިން: ރޮހިންޖާ މުސްލިމުންގެ ހާލަތު ދަށް ކަމަށް އޭނާ ވިދާޅުވި-- ފޮޓޯ: އިސްލާމިކް ފައުންޑޭޝަން\nސިފަކޮށްދެވޭ ވަރަށް ވުރެ ރޮހިންޖާ މީހުންގެ ހާލަތު ދަށް: މަޖީދު\n08 އޮކްޓޯބަރ 2017 - 12:49 10 comments\nރޮހިންޖާގެ މުސްލިމުންނަށް އެހީވުމަށް، އިސްލާމިކް ފައުންޑޭޝަން އޮފް ދި މޯލްޑިވްސްއިން އެއްކުރި އެއް މިލިޔަން ރުފިޔާ ހަވާލުކުރަން، ބަންގްލަދޭޝްގައި ހުންނެވި މަޖީދު ވިދާޅުވީ ރެފިއުޖީން ތިބީ ކާއެއްޗެއް ލިބުން ވެސް އުނދަގޫ ހާލަތެއްގައި ކަމަށެވެ.\n"މުޅި ދުވަހު އެއް ޓެންޓުން އަނެއް ޓެންޓަށް ހިނގައިގެން، އެ މީހުންނަށް ކުޑަ ހަނޑޫކޮޅެއް ލިބޭއިރު ހުންނަނީ އިރުއޮއްސިފައި. އޭތިކޮޅު ކައްކާލައިގެން ކުޑަކުދިންނަށް މި ކާންދެވެނީ ވެސް،" މަޖީދު ވިދާޅުވި އެވެ.\n"އަޅުގަނޑަށް ސިފަކޮށްދެވޭ ވަރަށް ވުރެ އެ މީހުން ތިބި ހާލަތު ދެރަ."\nދިވެހިން ރޮހިންޖާގެ މުސްލިމުންނާ އެކުގައި ތިބިކަން އަންގައިދޭ ބޯޑަކާ އެކު އިސްލާމިކް ފައުންޑޭޝަންގެ ބައެއް އިސް ވެރިންނާއި ރޮހިންޖާގެ ބައެއް މީހުން ފޮޓޯއަކަށް ހުއްޓިގެން-- ފޮޓޯ: އިސްލާމިކް ފައުންޑޭޝަން\nއޭނާ ވިދާޅުވީ ދެ ގައުމުގެ ސަރަހައްދީ ރޮނގު ކައިރީގައި ތިބި ރޮހިންޖާ މުސްލިމުންގެ ޓެންޓުތަކުގެ މަތިން މިޔަންމާގެ ހެލިކޮޕްޓަރުތައް އުދުހޭތަން ފެންނަ ކަމަށެވެ. އެ މީހުންގެ ހަމަލާއެއް އަތުވެދާނެ ކަމަށް ހީކޮށް އިއްޔެ ވެސް ބައެއް ޓެންޓުތަކުން މީހުން ހުސްކުރި ކަމަށް ވިދާޅުވި އެވެ.\n"އަޅުގަނޑުމެން އެތަނުގައި ތިބޭއިރު ފެނޭ، ބޯޑަރުގެ މިޔަންމާއާ ވީ ފަޅި [ރޮހިންޖާ މުސްލިމުން ތިބޭ އަވަށް] އަނދާތަން. އިއްޔެ ހަމަ ނޫސްތަކުން ފެނުނު އިތުރު 10،000 މީހުން އެ އަވަށުން ބަންގްލަދޭޝްއަށް އެތެރެވި ކަމަށް،" މަޖީދު ވިދާޅުވި އެވެ.\nއިސްލާމިކް ފައުންޑޭޝަނުން ވަނީ އިސްލާމީ ޖަމާއަތެއް ކަމަށް ވާ އިސްލާމިކް ރިލީފް ވޯލްޑްވައިޑްއާ ހަވާލުކޮށްގެން ރޮހިންޖާގެ މުސްލިމުންނަށް އެއް މިލިޔަން ރުފިޔާ ހަދިޔާކޮށްފަ އެވެ.\nއޭގެ އިތުރުން ހަތަރު ދުވަސް މަތިން ޓެންޓުތަކަށް ވަދެ، ވަކިވަކިން މީހުންނަށް ފައިސާ އާއި އަންނައުނާއި ލުއި ކާނާ ވެސް ދިވެހި ވަފުދުން ހަދިޔާކުރި އެވެ.\nމަޖީދު ވިދާޅުވި ގޮތުގައި ހާލުގައި ޖެހިފައި ތިބޭ ބައެއްގެ ފަަރާތުން ފެނިވަޑައިގެންފާނެ ކަމަށް ކުރިން ހީކުރެއްވި ފަދަ ކަމެއް ފެނިވަޑައެއް ނުގަންނަވަ އެވެ.\n"ފަހަތުން ހިނގައި ސަލާން ޖަހައިނުހަދާ،" މަޖީދު ވިދާޅުވި އެވެ.\nއޭނާ ވިދާޅުވި ގޮތުގައި ރޮހިންޖާ މުސްލިމުންގެ ފަރާތުން ފެނުނީ ރީތި އަހުލާގެވެ.\nރޮހިންޖާގެ މުސްލިމުންނަށް އެހީވާން އިސްލާމިކް ފައުންޑޭޝަނުން އެއްކުރި އެއް މިލިޔަނަށް ވުރެ ގިނަ ރުފިޔާ، އެ ފައުންޑޭޝަނުން އިސްލާމިކް ރިލީފް ވޯލްޑްވައިޑާ ހަވާލުކުރަނީ\nމަޖީދު ވިދާޅުވީ މިޔަންމާ ވަށައިގެންނާއި ކައިރީގައި ޗައިނާ އާއި އިންޑިއާ ފަދަ ބޮޑެތި ގައުމުތައް އޮތް އިރު އެ މީހުންގެ އެއްވެސް އެހީތެރިކަމަކާއި އެއްބާރުލުމެއް ރޮހިންޖާގެ މުސްލިމުންނަށް ނުލިބޭ ކަމަށެވެ.\nރޮހިންޖާގެ މިލިޔަނެއްހާ މުސްލިމުން ހާލުގައި ޖެހިފައިވާއިރު، ވަކިވަކި ފަރުދުންނަށް ބަދަލުކުރެވޭ ވަރަށް ވުރެ އެ މީހުންގެ ހާލަތު ދަށް ކަމަށް މަޖީދު ވިދާޅުވި އެވެ.\nއިސްލާމިކް ފައުންޑޭޝަންގެ ފަރާތުން ރޮހިންޖާގެ މުސްލިމުންނަށް އެއް މިލިޔަން ރުފިޔާ ހަދިޔާ ކުރެއްވީ އެ ޖަމިއްޔާގެ ރައީސް އިބްރާހިމް ފައުޒީ އާއި ސެކެޓަރީ ޖެނެރަލް އިބްރާހިމް ނާޒިމް އަދި މަޖީދެވެ.\nސޯމާލިޔާއަށް 2011 ގައި ދިމާވި ބަނޑުހައިހޫނުކަމުގެ ކާރިސާގައި ވެސް އެ ފައުންޑޭޝަނުން ދިން ފައިސާގެ އެހީ ހަވާލުކުރީ އިސްލާމިކް ރިލީފް ވޯލްޑްވައިޑާ އެވެ.\nއިތުރު ލިޔުންތައް ބަންގްލަދޭޝް މުސްލިމުން އަބްދުލްމަޖީދު އަބްދުލްބާރީ މިއަންމާ ރޮހިންޖާ


ސައުދީގައި ކައިވެނި ކުރެވޭނެ އެންމެ ހަގު އުމުރު ކަނޑައަޅައިފި\n1 ހަފްތާ ކުރިން ދުނިޔެ ޢާއިޝާ ރީމާ\nނިގާބުގައި ތިބި އަންހެނުންތަކެއް/ފޮޓޯ: ގެޓީއިމޭޖަޒް\nޅަ އުމުރުގައި ކުރެވޭ ކައިވެނިތައް ހުއްޓުވުމަށް ސައުދީ އަރަބިއްޔާއިން ފަށާފައިވާ މަސައްކަތްތަކުގެ ތެރެއިން، އެގައުމުގައި ކައިވެނި ކުރެވޭނެ އެންމެ ހަގު އުމުރަކީ 15 އަހަރު ކަމުގައި ކަނޑައަޅައިފިއެވެ.\nއަންހެން ކުދިންނަށްވެސް އަދި ފިރިހެން ކުދިންނަށްވެސް ސައުދީގައި ކައިވެނި ކުރެވޭނެ އެންމެ ހަގު އުމުރެއް އެ ގައުމުގައި ފުރަތަމަ ފަހަރަށް ކަނޑައަޅާފައި ވަނީ އެ ގައުމުގެ މަޝްވަރާ މަޖިލީސް ނުވަތަ ޝޫރާ ކައުސިލުންނެވެ.\nސައުދީގައި ކައިވެނި ކުރެވޭނެ އެންމެ ހަގު އުމުރަކީ 15 އަހަރު ކަމުގައި ވީ ނަމަވެސް، 18 އަހަރުން ދަށުގެ ކުދިންނަށް ކައިވެނި ކޮށްދިނުމަށް ހަމަޖެހިފައިވަނީ އެކަމަށް ހާއްސަކުރެވިފައިވާ ކޯޓެއްގެ އިޒުނަޔާއިއެކުގައެވެ. ކަން މިހެން އޮތުމަކީ، ކުދިންނަށް ލިބެންޖެހޭ ހައްގު އެންމެ ފުރިހަމައަށް ލިއްބައި ނުދޭ ކަމެއް ކަމަށް އެކްޓިވިސްޓުން ދަނީ ބުނަމުންނެވެ. އެހެނީ، ކޯޓުގެ ރުހުން ހޯދުމަށް މައިންބަފައިން ކުޅެދިއްޖެނަމަ 18 އަހަރު ނުވަނީސް ކައިވެނި ކުރުވުމުގެ ފުރުސަތު ހުޅުވިފައި އޮތުން ކަމަށްވެސް އެފަދަ ފަރާތްތަކުން ދަނީ ބުނަމުންނެވެ.\nނަމަވެސް މީގެ ކުރިން މިފަދަ އުމުރެއް ކަނޑައަޅާފައި ނެތް ގައުމަކަށް ބަލާއިރު މިއީ ބޮޑު ކުރިއެރުމެއް ކަމަށްވެސް އެކްޓިވިސްޓުން ފާހަގަކުރެއެވެ.\nޅައުމުރުގައި ކުރާ ކައިވެނިތަކާއި ދެކޮޅަށް މަސައްކަތްކުރާ ޖަމިއްޔާ "ގާލްސް ނޮޓް ބްރައިޑްސް"ގެ ތަފާސް ހިސާބުތައް ދައްކާ ގޮތުން، އަހަރެއްގެ މައްޗަށް ބަލާއިރު، ދުނިޔޭގެ އެކި ހިސާބުތަކުން 12 މިލިއަނެއްހާ އަންހެން ކުދިންނަކީ 18 އަހަރު ވުމުގެ ކުރިން ކައިވެންޏެއް ކުރަންޖެހޭ ކުދިންނެވެ.\nއދއިން ސިފަކުރާ ގޮތުގައި މިއީ އެކުދިންގެ ކިބައިން ނިގުޅައިގަނެވޭ އިންސާނީ ހައްގެކެވެ.\nބައިނަލްއަގުވާމީ މާނަކުރުންތަކަށް ބަލާއިރު ޅައުމުރުގައި ކުރެވޭ ކައިވެންޏޭ ބުނެވެނީ 18 އަހަރު ނުފެރެނީސް ކުރާ ކައިވެނިތަކަށެވެ. ނަމަވެސް ފާހަގަކޮށްލަންޖެހޭކަމަކީ، ވިލާތުގެ ބައެއް ހިސާބުތަކުގައި 18 އަހަރު ނުވަނީސް ކައިވެނި ކުރުމަށް އެ ސަރަހައްދުތަކުގައި އޮންނަ ގާނޫނުތަކާއި ގަވައިދުތައް ހުއްދަ ކުރާކަމެވެ. އަދި އެކަންކަމުގެ ވާހަކަ މީޑިއާގައި ނޭދެވޭ ނަޒަރަކުން ނުދެކެވޭ ކަމެވެ. އެގޮތުން އިންގްލަންޑް، ވޭލްސް އަދި ނޮދަން އަޔަލަންޑްގައި 16 އަހަރު ވުމުން ބެލެނިވެރިންގެ ހުއްދައާއިއެކު ކައިވެނި ކުރެވޭ ގޮތަށް ހަމަޖެހިފައިވާއިރު، ސްކޮޓްލަންޑްގައި ބެލެނިވެރިޔާގެ ރުހުން ހޯދަން ނުޖެހޭކަންވެސް ފާހަގަކުރެވެއެވެ.\nއެމެރިކާއަށް ބަލާއިރު ހާލަތު ރިއާޔަތް ކުރާނަމަ، މިސާލަކަށް ބަލިވެއިނުން ފަދަ ހާލަތެއް މެދުވެރިވެއްޖެ ހިނދެއްގައި ކައިވެނި ކުރުމަށް އެންމެ ހަގު އުމުރެއް ކަނޑައެޅި ބެލުމެއްނެތި ކައިވެނިކޮށްދެއެވެ.


އާރޓިކަލްކިޔުމަށް ހޭދަވާނެކަމަށް ބެލެވެނީ : 35 މިނެޓް,2ސިކުންތު\nސުމެއްގެ ވިސްނުމަކީ ކޮބައިހެއްޔެވެ؟ ސުވާލުކުރެވިއްޖަނަމަ ގިނަ ބައަކު ބުނާނީ އެއީ އެކަމެއް ކުރުމުން ތިމާއަށް އެއްވެސް ފައިދާއެއް ނުކުރާނެ، އަދި ގެއްލުން ލިބޭނެ ވިސްނުން ކަމަށެވެ. އެއީ ހަމަ އެކަން އޮތްގޮތް ވެސް މެއެވެ.\nއަހަރެންގެ ނަޒަރުގައި ސުމެއްގެ ވިސްނުމަކީ މާދަން ކުރިމަތިވެދާނެ ކަންކަމާއިމެދު ކަންބޮޑުވެ އެކަންކަމަށް ވިސްނުމެވެ. އެހެނީ މާދަން އެއްވެސް ވާނެ ގޮތް އެނގެނީ ކާކަށް ހެއްޔެވެ؟ އެއްވެސް މީހަކަށް ނުއެނގޭނެއެވެ. އެކަން ދެނެވޮޑިގެންވަނީ ހަމައެކަނި ﷲ ތަޢާލާއެވެ. ވީމާ މާދަމާ ވާނެ ގޮތް ﷲ ތަޢާލާއަށް ދޫކޮށްލާށެވެ! މާނައަކީ ﷲ ތަޢާލާއަށް ވަކީލުކުރާށެވެ. އަދި ވަކީލު ކުރުމާއިއެކު މިއަދު ތިމާއަށް ކުރެވެން ހުރި ކަންކަން ކުރަން އަވަސްވެގަންނާށެވެ! ވީހައި ގިނަ ހެޔޮ އަމަލުތައް ކުރާށެވެ.\nމާދަމާ ކަންކަން ވެދާނެ ގޮތަކާއިމެދު ވިސްނުމަކީ ސުމެއްގެ ކަމަކަށްވާ ސަބަބަކީ އެކަމަށް ވިސްނައި ފިކުރުކުރަން ހޭދަކުރާ ވަގުތުތަކަކީ ބޭކާރު ވަގުތުތަކެއް ކަމުގައިވާތީއެވެ. ތިމާއަށް އެކަމުން އެއްވެސް ފައިދާއެއ ނުކުރާނެތީއެވެ.\nވީމާ ކޮންމެ ދުވަހަކީވެސް ފިޔަވަޅަކަށްފަހު ފިޔަވަޅެއް ކުރިއަށް އަރާ ދުވަހަކަށް ހަދާށެވެ! ކާމިޔާބީ ދާނީ ފެންނަމުންނެވެ. އިން ޝާ ﷲ!\nކައިވެނީގެ ޙަފްލާއެއްގައި ބައަކު ކީ މަދަހައެއްގައި މާދަމާ ވާނެ ކަންކަން ރަސޫލް (ޞޢވ)އަސް އެނގިވަޑައިގަންނަވާ ކަމަށް ކިޔުމުން އެހެން ނުކިޔަން ޙަދީޘްފުޅު ކުރެއްވެވިއެވެ. އަދި ޙަދީޘްފުޅު ކުރެއްވެވިއެވެ. "މާދަމާ ވާނެ ގޮތް ދެނެވޮޑިގެންވަނީ ހަމައެކަނި ﷲ އެވެ."\nGirls were singing on marriage occasion:\n'Among us there isaProphet who knows what will happen tomorrow.'\nHe (ﷺ) said: "Do not say this, for no one knows what will happen tomorrow except Allah.”\n— Ibn Majah, Hadith 1897\nވީމާ މާދަމާވާނެ ކަންކަމަށް ވިސްނަން ވަގުތު ހޭދަކުރުމުން ކުރާނީ ކޮން ފައިދާއެއް ހެއްޔެވެ؟


Flying School Dharivarunnah Sarukaarun Dhekkee Huvafen, Kohlee Nikamethi! – adduLIVE\nދަރިވަރުންނަށް ސަރުކާރުން ދެއްކީ ހުވަފަން، ކޮށްލީ ނިކަމެތި!\n1 Feb 18, 2021, 08:44 ހަސަން ރަޝީދު\n"އަޅުގަނޑުމެން މިހާރު ރާއްޖެއިން ބޭރުގެ ސިވިލް އޭވިއޭޝަން އޮތޯރިޓީތަކާއި ފްލައިން ސްކޫލުތަކާ މަޝްވަރާ އެބަ ކުރަން ދިވެހި ދަރިވަރުންނަށް ކޯހުގެ ބާކީ އޮތް ބަޔަށް ފުރުސަތު ދެވިދާނެތޯ"\nމިއީ މިދިޔަ މަހުގެ ފަސްވަނަ ދުވަހު އައްޑޫ ފްލައިން ސްކޫލްގެ މައްސަލައިގައި ހަޔަ އެޑިއުކޭޝަން މިނިސްޓަރު ޑރ.އިބްރާހިމް ހަސަން ރައްޔިތުންގެ މަޖިލީހުގެ ގައުމީ ތަރައްގީ އާއި ތަރިކައިގެ ކޮމިޓީ ބައްދަލުވުމުގައި ދެއްކެވި ވާހަކަފުޅެކެވެ. ފޮނި އަދި އެހާމެ އުއްމީދީ ވާހަކަތަކެކެވެ. ނަމަވެސް މިނިސްޓަރުގެ މި ވާހަކަފުޅަށް އެއް މަސްވެގެންދިޔައިރު ވެސް މިކަމާ ގުޅޭގޮތުން ކުރެވެމުންދާ މަސައްކަތެއް ނުވަތަ މިކަން ވާނެތޯ ނުވަތަ ނޫންތޯ ވެސް މިނިސްޓްރީން ހާމަކޮށްފައެއް ނުވެއެވެ.\nކޮމިޓީގައި މިނިސްޓަރު ދެއްކެވި މި ވާހަކަފުޅާއެކު ފްލައިން ސްކޫލްގެ ދަރިވަރުން ތިބީ މިފަހަރު މަތީ ތައުލީމުގެ ލޯނުގެ ފުރުސަތު ހުޅުވާލާއިރު ރަނގަޅު ގޮތްތަކެއް އެ ދަރިވަރުންނަށް ހަމަޖެހިގެންދާނެ ކަމުގެ އުއްމީދުގައެވެ. ނަމަވެސް އެކަން ވެސް ވީ ބިލާހަކަށެވެ. އެގޮތުން އެ ލޯނު ފުރުސަތުގެ ދަށުން ޕައިލެޓްކަން ކިޔަވަން ފުރުސަތު ހުޅުވާލީ ދިހަ ޖާގައަށް ކަމަށްވާއިރު އޭގެތެރޭގައި ހިމެނެނީ މިހާރު ކިޔަވަމުންދާ ދަރިވަރުންނަށް ފަސް ޖާގަ އަދި އަލަށް ޕައިލެޓްކަން ކިޔަވަން ފަށާ ދަރިވަރުންނަށް ފަސް ޖާގައެވެ. ނަމަވެސް އައްޑޫ ފްލައިން ސްކޫލްގައި މިހާރު ކިޔަވަމުންދާ އެއްވެސް ދަރިވަރަކަށް މި ލޯނަށް ކުރިމަތި ނުލެވޭކަން ފާހަގަކޮށްލެވެއެވެ.\nމައުލޫމާތު ލިބިފައިވާ ގޮތުން ފްލައިން ސްކޫލްގެ ބައެއް ދަރިވަރުންގެ ކޯހުގެ ބާކީބައި ފުރިހަމަ ކުރަން ރާއްޖެއިން ބޭރަށް ފޮނުވަން ހަޔާ އެޑިއުކޭޝަން މިނިސްޓްރީ އާއި ޓްރާންސްޕޯޓު މިނިސްޓްރީއާ ދެމެދު މަޝްވަރާތަކެއް ކުރެވިފައިވެއެވެ. ނަމަވެސް އެ މަޝްވަރާތަކުން އެއްވެސް ކުރިއެރުމެއް ލިބިފައި ނުވާއިރު، ދަރިވަރުން ބޭރަށް ފޮނުވުމުގެ އެއްވެސް އިންތިޒާމެއް ވެސް ސަރުކާރުގެ ތެރޭގައި މިހާތަނަށް ހަމަޖެހިފައެއް ނުވެއެވެ. ކުރު ގޮތަކަށް ބުނާނަމަ ކޮމިޓީ ބައްދަލުވުމުގައި މިނިސްޓަރު ދެއްކެވީ "ހުސް" ވާހަކަތަކެކެވެ.\nފްލައިންގެ ސްކޫލްގައި މައްސަލަތަކެއް ހުރެގެން އެކަމުގެ ކަންބޮޑުވުން ދަރިވަރުން ފާޅުކުރާތާ ހަތަރު މަސް ވީއިރު ސަރުކާރަށް އެކަށީގެންވާ ގޮތެއްގައި ކުރެވުނު އެއްވެސް ކަމެއް ހަގީގަތުގައި ނެތެވެ. ދަރިވަރުން ފޮނުވި ލިޔުންތަކާއި ސިޓީތަކަށް ކަމާބެހޭ ފަރާތްތަކުން ދިނީ މޮޅިވެރި ޖަވާބުތަކެކެވެ. ދެއްކީ ކުލަނުޖެހޭ ހުވަފެންތަކެކެވެ. އަމިއްލަ ގައުމުގައި ދިވެހި ދަރިވަރުން "ގަނަތެޅެން" ޖެހުމަކީ ސަރުކާރަށް ވެސް ހުރި ލަދެކެވެ. ރެކޯޑު އަދަދަކަށް ލޯނު ފުރުސަތުތައް ދިނުމަށް ނިންމާފައިވާ ކަމަށް ހަޔާ އެޑިއުކޭޝަން މިނިސްޓަރު ފަހުރުވެލާފައި ވިދާޅުވިއިރު، ފްލައިން ސްކޫލްގައި ހާލުގައި ޖެހިފައިވާ ދަރިވަރުންނާ ގުޅޭގޮތުން ބަހެއް ބުނެލަން ވެސް މިނިސްޓަރު ކެރިވަޑައިނުގަތުމަކީ ދެރަވަރު ކަމެކެވެ. ކަމާބެހޭ މުއައްސަސާތަކުން މިކަމުގައި "ހަނު" ތިއްބެވުމަކީ ދަރިވަރުންނަށް ކުރެވޭ މަލާމާތެކެވެ.\n2018 ވަނަ އަހަރު ރިޔާސީ އިންތިހާބުގެ ކެމްޕޭނަށް އައްޑޫ އަށް ވަޑައިގެން ރައީސް އިބްރާހިމް މުހައްމަދު ސޯލިހު ގިނަ ވައުދުގެ ވެވަޑައިގެންނެވިއެވެ. އޭގެތެރޭގައި އައްޑޫގައި ގާއިމުވެފައި ހުރި ފްލައިން ސްކޫލް ތަރައްގީކޮށް އެތަނުން ޕައިލެޓުން ތަމްރީން ކުރުމުގެ އިތުރުން އެއާކްރާފްޓް އިންޖިނިއަރިން ވެސް ކިޔެވޭނެ މަގު ފަހި ކޮށްދޭނެ ކަމަށް ވައުދުވެވަޑައިގެންނެވިއެވެ. ނަމަވެސް ސަރުކާރަށް ދެ އަހަރު ވެގެންދިޔައިރު ފެންނަ މަންޒަރާއި އިވޭ އަޑުތަކަށް ބަލާއިރު ރައީސްގެ މި ވައުދުފުޅު މިވީ ބިލާހަކަށް ނޫންބާވައެވެ؟\nއިބޫގެ އައްޑޫ ވައުދު: ފްލައިން ސްކޫލް ތަރައްޤީކޮށް އެއާކްރާފްޓު އިންޖިނިއަރިން ކިޔެވޭ ގޮތް ހަދާނަން\nފްލައިން ސްކޫލްގައި ކޯސް ނުނިމި ހަތަރު ފަސް އަހަރުވެފައި ތިބި ދަރިވަރުން ތިބިއިރު، އިތުރު ގޮތްތަކެއް ނުހޯދައި ދަރިވަރުން މަޑުކޮށްގެން ތިބީ ވެސް ސަރުކާރުން ދެއްކި ފޮނުވި ހުވަފެނެއްގެ ސަބަބުންނެވެ. ނަމަވެސް ކުޑައިރުއްސުރެ ދެކެމުން އައި ޕައިލެޓަކަށް ވުމުގެ ހުވަފެނުގައި ކުލަޖެހޭނެ ކަމުގެ އުއްމީދު ފަނޑުވިއިރު، އެ ދަރިވަރުންގެ ހަޔާތުން ބޭކާރު ވެގެންގޮސްފައިވަނީ އިތުރު ދުވަސްވަތަކެކެވެ. ފެންނަން އޮތް ބޮޑު މަންޒަރަކީ ހުވަފެން ދެއްކުމަށްފަހު ސަރުކާރުން ދަރިވަރުން ނިކަމެތިކޮށްލި ހިތި މަންޒަރެވެ. ދަރިވަރުންގެ އާދޭހާއި އުދާސްތަކަށް ދިން ބީރު ކަންފަތުގެ މަންޒަރެވެ.


އަރިއަތޮޅު ދެކުނުބުރީ އޮމަދޫ ކައުންސިލްގެ އިދާރާ\nބޭނުންވާ އަދަދު:1 (އެކެއް)\nމަޤާމުގެ ރޭންކް: އެމް. އެސް 3\nމަޤާމުގެ ކްލެސިފިކޭޝަން : ސީނިއަރ ޓެކްނިކަލް އޮފިސަރ ގުރޭޑް 1\nސެކްޝަން:އިކޮނޮމިކް، ސޯޝަލް އެންޑް މުނިސިޕަލް ސަރވިސަސް ޔުނިޓް\nމަޤާމް އޮތް އޮފީސް:އަރިއަތޮޅު ދެކުނުބުރީ އޮމަދޫ ކައުންސިލްގެ އިދާރާ\nވަޒީފާ އަދާކުރަން ޖެހޭ ތަން:އަރިއަތޮޅު ދެކުނުބުރީ އޮމަދޫ ކައުންސިލްގެ އިދާރާ\nމުސާރަ:7035.00 (ރުފިޔާ މަހަކަށް)\nސަރވިސް އެލެވަންސް:2000.00 (ރުފިޔާ މަހަކަށް)\nސިވިލްސަރވިސް މުވައްޒަފުންނަށް ހަމަޖެހިފައިވާ އުޞޫލުން އިތުރުގަޑީގެ ފައިސާ\nސިވިލްސަރވިސް މުވައްޒަފުންނަށް ހަމަޖެހިފައިވާ އުޞޫލުން ބޭސްފަރުވާގެ ޚިދުމަތް\nސިވިލް ސަރވިސް މުވަޒަފުންނަށް ހަމަޖެހިފައިވާ އުޞޫލުން ސަޕޯޓިންގް ކޯ އެލަވަންސްގެ ގޮތުގައި ލިބިލައްވާ -/900 ރުފިޔާ (މަހަކަށް) ނުވަތަ ޓެކްނިކަލް ކޯ އެލަވަންސްގެ ގޮތުގައި މުސާރައިގެ %28 ޓެކްނިލަލް ކޯ ގެ ޝަރުތު ހަމަވާނަމަ ، ހުށައަޅާފައިވާ ސެޓުފިކެޓަކީ މިމަޤާމަށް ކަނޑައެޅިފައިވާ ކޯޑިސިޕުލިންގެ ތަޢުލީމީ ރޮނގު " އިކޮނޮމިކްސް، އާބަން ސްޓަޑީޒް، ޕުރޮޖެކްޓް މެނޭޖްމެންޓް ސެޓުފިކެޓެކަށްވުން.\nޒިންމާދާރު ވެރިޔާގެ މަޝްވަރާގެ މަތިން ރަށުކައުންސިލް އިދާރާގެ އިކޮނޮމިކްސޯޝަލް އަދި މުނިސިޕަލް ސަރވިސަސް ޔުނިޓް ހިންގުމާއި ، ރަށުކައުންސިލުންދޭ ރަށްވެރިކަމުގެ ޚިދުމަތާއި ، ޢިޖުތިމާޢީ ، ޢިޤްތިޟާދީ އަދި ތަރައްގީގެ ކަންކަން ހިންގައި ބެލެހެއްޓުން.\nރަށުކައުންސިލްގެ ސިޔާސަތުގެ މައްޗަށް ބިނާކޮށް ކައުންސިލުން ކަނޑައަޅާ ޢިޤުތިޞާދީ މަޝްރޫޢުތައް އެކުލަވާލައި ހިންގައި ތަރައްޤީގެ ރޭވުންތައް ތަންފީޒުކުރުން.\nޢިޤްތިޞާދީ އަދި އިޖްތިމާއީ ބޭނުންތަކަށް ކައުންސިލްގެ ނަމުގައި ބިންބިމާއި ފަޅާއި ފަޅު އަދި އެނޫންވެސް ވަސީލަތްތައް ހޯދުމާއި، އެފަދަ ތަންތަން ކައުންސިލްގެ ނަމުގައި މިލްކު ކުރުމާއި ބެހޭ އެއްމެހައި ކަންކަން ހިންގައި ބެލެހެއްޓުން.\nއިޤްތިސާދީ ފުރުޞަތުތައް ފުޅާކޮށް، ރަށުގެ އިޤްތިޞާދީ ބިންތައް ބޭނުންކުރެވޭނެ އިންތިޒާމް ހަމަޖެއްސުން.\nކައުންސިލްގެ ފަރާތުން ހިންގުމަށް ރާވާ އިގްތިޞާދީ، އަދި އިޖްތިމާއީ އެންމެހައި ކަންކަން ރާވައި ހިންގައި ބެލެހެއްޓުން.\nރަށުގެ ބަނދަރު މަރާމާތު ކުރުމާއި ބަނދަރު ބެލެހެއްޓުމާބެހޭ އެއްމެހައި ކަންކަން ކުރުން.\nބިޒްނަސް އެޑްމިނިސްޓްރޭޝަން، ބިޒްނަސް މެނޭޖްމަންޓް، އިކޮނޮމިކްސް، ޕްރޮޖެކްޓު މެނޭޖުމަންޓު ، އާބަން ސްޓަޑީޒް ގެ ތައުލީމީ ރޮނގަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް5ނުވަތަ6ގެ ސަނަދެއް ޙާޞިލް ކޮށްފައިވުމާއިއެކު، މުނިސިޕަލް ސާވިސަސް ނުވަތަ އިކޮނޮމިކްސް ނުވަތަ ޕުރޮޖެކްޓް މެނޭޖުމަންޓުގެ ދާއިރާއެއްގައި މަދުވެގެން4އަހަރު ދުވަހުގެ ތަޖުރިބާ ލިބިފައިވުން.\nބިޒްނަސް އެޑްމިނިސްޓްރޭޝަން، ބިޒްނަސް މެނޭޖްމަންޓް، އިކޮނޮމިކްސް ، ޕްރޮޖެކްޓް މެނޭޖުމަންޓު ،އާބަން ސްޓަޑީޒްގެ ތައުލީމީ ރޮނގަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް7ނުވަތަ 8 ގެ ސަނަދެއް ހާސިލްކޮށްފައިވުމާއެކު، މުނިސިޕލް ސާރވިސަސް ނުވަތަ އިކޮނޮމިކްސް ނުވަތަ ޕްރޮޖެކްޓް މެނޭޖުމަންޓުގެ ދާއިރާއެއްގައި މަދުވެގެން2އަހަރު ދުވަހުގެ ތަޖުރިބާ ލިބިފައިވުން.\nބިޒްނަސް އެޑްމިނިސްޓްރޭޝަން، ބިޒްނަސް މެނޭޖްމަންޓް، އިކޮނޮމިކްސް ، ޕްރޮޖެކްޓް މެނޭޖުމަންޓު ، އާބަން ސްޓަޑީޒްގެ ތަޢުލީމީ ރޮނގަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް9އިން ފެށިގެން މަތީގެ ސަނަދެއް ހާސިލްކޮށްފަ އިވުން.\nފުރިހަމަ ކުރައްވާފައިވާ ވަޒީފާއަށް އެދޭ ފޯމު (މި ފޯމް ސިވިލް ސަރވިސް ކޮމިޝަނުގެ ވެބްސައިޓުން އަދި މިއިދާރާއިން ލިބެންހުންނާނެއެވެ.)\nވަޒީފާގެ މަސައްކަތުގެ ދާއިރާއާއި ގުޅޭ ކުރު މުއްދަތުގެ ކޯސްތަކާއި ތަމްރީނުތަކުގެ ސެޓުފިކެޓުތަކުގެ ކޮޕީ.\nސިވިލް ސަރވިސްގެ ވަޒީފާއަށް ވަނުމަށް ދެވޭ އިމްތިޙާނުން ފުރިހަމަކޮށް ސެޓްފިކެޓް ލިބިފައިވާނަމަ ،އެ ސެޓުފިކެޓުގެ ކޮޕީ.\n(ހ) ދައުލަތުގެ މުވައްސަސާއެއްގައި ނުވަތަ ސަރުކާރު ހިއްސާވާ ކުންފުންޏެއްގައި ވަޒީފާ އަދާކޮށްފައިވާނަމަ، އަދާކޮށްފައިވާ ވަޒީފާ، އަދި ވަޒީފާގެ މުއްދަތާއި ވަޒީފާގެ މަސްއޫލިއްޔަތު ބަޔާންކޮށް އެ އޮފީހަކުން ދޫކޮށްފައިވާ ލިޔުން\n(ށ) އަމިއްލަ ކުންފުންޏެއްގެ ނުވަތަ އަމިއްލަ އިންސްޓިޓިއުޓެއްގެ ނުވަތަ އަމިއްލަ އިދާރާއެއްގައި ވަޒީފާ އަދާކޮށްފައިވާނަމަ ވަޒީފާ އަދާކުރި މުއްދަތާއި ކުރި މަސައްކަތް އަދި މަސައްކަތްކޮށްފައިވާ ތަނުގެ މުވައްޒަފުންގެ އަދަދު ބަޔާންކޮށް އެ އޮފީހަކުން ދޫކޮށްފައިވާ ލިޔުން. ނުވަތަ ވަޒީފާ އަދާކުރިގޮތް އަންގައިދޭ ރެފަރެންސް ޗެކް ފޯމް.\nލިބިފައިވާ ތަޢުލީމާއި ތަމުރީން (ކަނޑައެޅިފައިވާ އިންސައްތަ %35)\nސިވިލްސާރވިސް ވަޒީފާއަށް ވަނުމަށް ދެވޭ އިމްތިހާނު ފުރިހަމަކޮށްފައިވާނަމަ (ކަނޑައެޅިފައިވާ އިންސައްތަ %5)\nލިބިފައިވާ މަސައްކަތުގެ ތަޖުރިބާ ( ކަނޑައެޅިފައިވަނީ 15 އިންސައްތަ )\nލިބިފައިވާ ހުނަރު ، އިންޓަވިއު އަދި ޕުރެޒެންޓޭޝަން /ޕުރެކްޓިކަލްސް ( ކަނޑައެޅިފައިވާ އިންސައްތަ %45)\nވަޒީފާއަށް އެދޭ ފޯމު އދ.އޮމަދޫ ކައުންސިލްގެ އިދާރާގެ ކައުންޓަރުން ލިބެން ހުންނާނެއެވެ. އަދި ސިވިލް ސަރވިސް ކޮމިޝަންގެ http://www.csc.gov.mv ވެބްސައިޓުން މި ފޯމު ޑައުންލޯޑުވެސް ކުރެވޭނެއެވެ. މަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 21 ފެބުރުއަރީ 2019 ވާ ބުރާސްފަތި ދުވަހުގެ 12.00 ގެ ކުރިން، އދ.އޮމަދޫ ކައުންސިލްގެ އިދާރާ އަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް މެދުވެރިކޮށްވެސް މެދުވެރިކޮށްވެސް ބަލައި ގަނެވޭނެއެވެ. އީ-މެއިލް އެޑްރެހަކީ، [email protected] އެވެ. އަދި ޢިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ ، އެކަނޑައަޅާ ދުވަހެއްގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ. އެޕްލިކޭޝަން ފޯމާއެކު ހުށަހަޅަންޖެހޭ ހުރިހާ ލިޔުންތައް ހުށަހަޅާފައި ނުވާނަމަ އެޕްލިކޭޝަން ބާޠިލުކުރެވޭނެއެވެ.\nއިންޓަވިއުއާއި ޕްރެކްޓިކަލް އޮންނާނެ ތަނާއި، މުއްދަތު:\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އަދި ޕްރެކްޓިކަލް އޮންނާނީ، 24 ފެބުރުއަރީ 2019 އާއި 07 މާރިޗް 2019 އާ ދެމެދު، އދ.އޮމަދޫ ކައުންސިލް އިދާރާ ގައެވެ. ވުމާއެކު، މި ވަޒީފާއަށް ކުރިމަތިލާ ފަރާތްތަކުން، އެ ތާރީޚުތަކުގައި އިންޓަވިއުއަށް ހާޒިރުވުމަށް ތައްޔާރުވެގެން ތިބުން އެދެމެވެ.\nމި މަޤާމަށް މީހުން ހޮވުމަށް ކަނޑައަޅާފައިވާ ކްރައިޓީރިއާގެ ހުރިހާ ބަޔަކުން އެންމެ ދަށްވެގެން ލިބެޖްޖެހޭ ޖުމްލަ އިންސައްތައަކީ %55 (ފަންސާސް ފަހެއް) އެވެ.\nމި އިޢުލާނާ ގުޅިގެން މަޢުލޫމާތު ސާފުކުރުމަށް ގުޅާނީ 6680542 ނަންބަރު ފޯނާއެވެ. އީ-މެއިލް ކުރާނީ [email protected] އަށެވެ.\n07 ޖުމާދިލް ޢޫލާ 1440\n12 ފެބުރުއަރީ 2019\n12 ފެބުރުވަރީ 2019\nޕަބްލިޝްކުރި ތާރީޚު: 12 ފެބުރުވަރީ 2019\nޕަބްލިޝްކުރި ގަޑި: 1430\nސުންގަޑި: 21 ފެބުރުވަރީ 2019 0000


Bathalaa aai bathaluge umuru thafaathas mahsalaeh kobaa: Kareena\nކަރީނާ ކަޕޫރާއި އަކްޝޭ ކުމާރުގެ "ގުޑް ނިއުޒް" މިހާރު ވަނީ ރިލީޒްވާން ތައްޔާރުވެފަ އެވެ. ރާޖް މެހެތާ ޑައިރެކްޓްކޮށްފައިވާ މި ފިލްމުގައި މި ދެ ތަރިންގެ އިތުރުން ކިއާރާ އަދުވާނީ އާއި ދިލްޖީތު ދޮސާންޖް ވެސް ބައިވެރިވެ އެވެ.\nކަރީނާގެ ފިލްމީ ކެރިއަރުގައި ވަރަށް ރީތި މޮޅު ފިލްމުތަކެއް ކުޅެފައި ވެއެވެ. އަދި ޝާހިދު ކަޕޫރުން ފެށިގެން އަކްޝޭ ކުމާރާ ހަމައަށް ހުރިހާ އުމުރެއްގެ އެކްޓަރުންނާއެކު ރޮމޭންސް ކޮށްފައި ވެއެވެ.\nދާދިފަހުން ކަރީނާ ދިން އިންޓަވިއު އެއްގައި ވަނީ 50 އަހަރުން މައްޗަށް ގޮސްފައިވާ އެކްޓަރުން 21 އަހަރުގެ ބަތަލާއިންނާ ރޮމޭންސްކޮށް އެއީ ވަރަށް އާދައިގެ ކަމެއް ކަމަށް ގަބޫލުކޮށްފައި ދުވަސްވީ ބަތަލާއަކު އޭނާއަށް ވުރެ ހަގު ބަތަލަކާ ރޮމޭންސް ކޮށްފިނަމަ އެއީ ވަރަށް ފާޑުކިޔުންތައް އަމާޒުވާ މައްސަލައަކަށް ވާތީ އެކަމާ މެދު އޭނާ ދެކޭ ގޮތް ހާމަކޮށްފަ އެވެ.\nކަރީނާ ބުނި ގޮތުގައި އެއީ އިންޑިއާގައި ގިނަ މީހުންގެ ވިސްނުން ހުންނަނީ އެގޮތަށެވެ. މިހާރު އޭނާ ވެސް ކައިވެނިކޮށް ދަރިއަކު ލިބިފައިވާތީ އޭނާ އާ މެދު ވެސް މީހުން ދެކޭނީ މިހާރު އެގޮތަށް ކަމަށް ހީވާ ކަމަށް ކަރީނާ ބުންޏެވެ. ނަމަވެސް މިކަމާ މެދު މީހުން މިހާރު ދެކޭ ގޮތް ބަދަލުކުރުމަކީ ވެސް ކަރީނާ ބޭނުންވާ ކަމެކެވެ. ސަބަބަކީ ހަގީގަތުގައި އެކަން ވަނީ އެގޮތަށް ކަމަށް ވާތީ އެވެ.\nމިސާލަކަށް ކަރީނާ ދެއްކީ ނިކް ޖޯނަސް އާއި ޕްރިޔަންކާ ޗޯޕްޅާ އެވެ. އެ ދެ ތަރިންނަކީ މުޅިން ދެ ޖެނެރޭޝަނަކަށް ނިސްބަތްވާ ދެ މީހުން ނަމަވެސް ދެ މީހުން ލޯބިވެ ކައިވެނި ކޮށްފައިވާ ކަމަށާއި ހަގީގަތަކީ އެއީ ކަން ކަރީނާ ފާހަގަ ކުރި އެވެ. އަދި ޚުދް އޭނާ އާއި ފިރިމީހާ ސައިފް އަކީ ވެސް ދެ ޖެނެރޭޝަނެއްގެ ދެމީހުންކަމަށާއި އެހެންވީމާ އޭގައި މާ ބޮޑު މައްސަލައެއް ނެތް ކަމަށް ކަރީނާ ބުންޏެވެ.\nއޭނާ ބުނި ގޮތުގައި މިހާރު ޖެހޭނީ ހަމައެކަނި މިކަމާ މެދު ފިލްމު ޕްރޮޑިއުސަރުން ދެކޭ ގޮތް ބަދަލު ކުރާށެވެ.


Kaadehdhoo airport maraamaathu kuran bodu heydhaeh kuran jehey: Regional airports | Mihaaru\nވިޔަފާރި / ގދ. ކާޑެއްދޫ\nކާޑެއްދޫ އެއާޕޯޓު މަރާމާތުކުރަން ބޮޑު ހޭދައެއް ކުރަންޖެހޭ: ރީޖަނަލް އެއާޕޯޓްސް\nރީޖަނަލް އެއާޕޯޓްސް އިން ހިންގާ ކާޑެއްދޫ: އެ އެއާޕޯޓުގެ މަރާމާތަށް ބޮޑު ހޭދައެއް ކުރަން ޖެހިފައިވާ ކަމަށް ބުނޭ.\n29 އޮކްޓޯބަރ 2017 - 10:24\nރީޖަނަލް އެއާޕޯޓްސްގެ ޑިރެކްޓަރު ޖެނެރަލް ސާމީ އަގީލް ވިދާޅުވީ ވިލާ އެއާއާ އެކު ހެދި އެއްބަސްވުން އުވާލިއިރު، އެ އެއާޕޯޓުގެ މަރާމާތަށް ވަރަށް ގިނަ ކަންތައްތަކެއް ކުރަން ޖެހިފައި ހުރި ކަމަށެވެ.\nރައްޔިތުންގެ މަޖިލީހުން މިދިޔަ ހަފުތާގައި ފާސްކުރި ސަޕްލިމެންޓްރީ ބަޖެޓްގައި، ކާޑެއްދޫ އެއާޕޯޓުގެ މުހިންމު ބައެއް މަސައްކަތްތަކަށް 40 މިލިއަން ރުފިޔާ ވަނީ ހިމަނައިފި އެވެ.\n"މަރާމާތަށް ވަރަށް ގިނަ ކަންތައްތައް ކުރަން އެބަހުރި. އޭގެ ތެރޭގައި އެންމެ މުހިންމު އެއް ކަމެއްގެ ގޮތުގައި ފާހަގަކުރެވެނީ ރަންވޭ މަރާމާތު ކުރުމުގެ މަސައްކަތް،" ސާމީ ވިދާޅުވި އެވެ.\nއޭނާ ވިދާޅުވި ގޮތުގައި، ކާޑެއްދޫ އެއާޕޯޓުގެ ރަންވޭ މަރާމާތު ކުރުމުގެ އިތުރުން ފަޔަ ލޮރީ ވެސް އަޕްގްރޭޑް ކުރަންޖެހެ އެވެ. އަދި އެ ނޫން ވެސް ވަރަށް ގިނަ މަރާމާތުތައް ކުރަން ޖެހިފައިވާ ކަމަށް ވިދާޅުވި އެވެ.\nޖުމްހޫރީ ޕާޓީ (ޖޭޕީ) ގެ ލީޑަރު ގާސިމް އިބްރާހީމްގެ ވިލާ އެއާ އަތުން ކާޑެއްދޫ އެއާޕޯޓް އަތުލަން ނިންމައި، އެ ކުންފުންޏާއެކު ވެފައިވާ އެއްބަސްވުން ސަރުކާރުން އުވައިލީ މިދިޔަ ޖެނުއަރީ 18 ވަނަ ދުވަހު އެވެ. އެ ނިންމުން ބާތިލު ކުރުމަށް އެދި ވަގުތީ އަމުރެއް ނެރެދިނުމަށް އެ ކުންފުނިން ސިވިލް ކޯޓަށް ހުށަހެޅުން ނިންމީ ހަވާލުކުރުން މަޑުޖައްސާ ލުމަށެވެ. ނަމަވެސް އެ އަމުރު ހައިކޯޓުން ވަނީ ބާތިލުކޮށްފަ އެވެ. އަދި ހައިކޯޓުގެ ނިންމުން ބާތިލުކުރުމަށް ސުޕްރީމް ކޯޓަށް ހުށަހަޅާފައިވާ ކަމަށް ވިލާ އެއާއިން ބުނެފައިވެ އެވެ.\nވިލާ އަށް ކާޑެއްދޫ އެއާޕޯޓް ދިނީ ނޮވެމްބަރު 2013 ގަ އެވެ. އެކަމަކު، ސަރުކާރު ކޯލިޝަނުން ވަކިވެ، އިދިކޮޅު އެމްޑީޕީއާ އެކު ގާސިމް މަސައްކަތް ކުރައްވަން ފެއްޓެވުމާ އެކު، ކާޑެއްދޫ އެއާޕޯޓް އަތުލަން ނިންމައި އެ ކަމުގެ ނޯޓިސް އޮގަސްޓް 2014 ގައި ޓޫރިޒަމް މިނިސްޓްރީން ފޮނުވި އެވެ. ވިލާ އިން ކޯޓަށް ދިއުމުން އެ ނޯޓިހަށް އަމަލުކުރުން ފަސްކުރަން ކޯޓުން އަމުރެއް ނެރެފައި ވަނިކޮށް، ސަރުކާރުން ވަނީ ސެޕްޓެމްބަރު 2014 ގައި ކާޑެއްދޫ އެއާޕޯޓް އަލުން ވިލާ އަށް ދީފަ އެވެ. ކާޑެއްދޫ އެއާޕޯޓު އަނބުރާ ވިލާ އަށް ދީ އަދި ކުރިން އެޅި ހަރުކަށި ފިޔަވަޅުތައް އުވާލީ، ސަރުކާރަށް ފާޑު ވިދާޅުވުން ގާސިމް ހުއްޓާލެއްވުމުންނެވެ.\nވައިގެ ދަތުރުފަތުރު ގދ. ކާޑެއްދޫ ކާޑެއްދޫ އެއާޕޯޓް ސަރަހައްދީ އެއާޕޯޓްތައް ވިލާ އެއާ\nދެން ތިޔަ ތަނަށް ވެސް ގޮތެއް ހަދާލާފަ ބޮޑު ޖަލްސާއެއް ބާއްވާފަ އެއަރ ޕޯޓް އަލުން ހުޅުއްވާ ދެއްވާނި ރައީސް ޔާމީނު ވަޑައިގެން..ބޮޑު ބޯޑެއް ލިޔެފަ ބަހައްޓަންވާނެ އެއަރޕޯޓް ހުޅުއްވައިދެއްވި ރައީސް ޔާމީނޭ.. އޭރުން އެންމެ ފައްކ ާކޮށް ތާރީޙް އޮޅުވާލެވޭނި.. ކޫއްޑޫއަށް ވެސް ތި ހެދީ އެހެންނެއްނު\nގޮތްނޭގޭ ގިނަ ޕުރޮޖެކްޓް ހިންގާވަރަކައް ޖީބައް ލާން ލިބޭ އެއްޗެއްގިނަވާނެ . އެންމެ ކާރިން ލަންކާ އައް ވީގޮތް ބަލާބަލަ\nކޮބާތޯ ވިލާއިން ޖެހި ފެންސު..ވިލާއިން ތި އެއާޕޯޓަށް ގަތް އެކްސްރޭ މެސިނާ ފަޔަރ ލޮރީ..އެއެއްޗެތި ވިލާއަށް ރައްދު ކުރަން ނުޖެހޭތޯ\nގާސިމް އެއަރޕޯޓު ބައިނަލްއަގްވާމީ ފެންވަރަށް ގެނައުމަށް ބޮޑު މަޝްރޫއެއް ރާވައި ސަރުކާރަށް ހުށަހެޅުމުން މާލޭ ސަރުކާރުގެ ހިތްހަލާކުވެގެން ތަންއަތުލީ. ހުވަދޫމީހުންނަށް ނުލިބޭނެ މިސަރުކާރު ދެމިއޮތްހާދުވަހު ރަނގަޅު އެއަރޕޯޓެއް.\nތި ފޮޓޯ އެކަނިތޯ ލިބެނީ، މާކުރީގެ ފޮޓޯއެއް ތި ލަނީ، މިހާރު ފެންސް ވެސް ޖަހާފަ ހުންނަނީ..\nމިރާއްޖޭގަ އޮތް ބައިނަލްއަގުވާމީ މަދިރި އެއާޕޯޓް.


AFC cup gai vaadha kuran Maziya Calcutta ah\nމާޒިޔާގެ ކުޅުންތެރިންނާއި އޮފިޝަލުން ފުރުމުގެ ކުރިން އެއާޕޯޓުގައި ގްރޫޕް ފޮޓޯއަކަށް ހުއްޓިގެން.،\nއޭއެފްސީ ކަޕުގައި ވާދަކުރަން މާޒިޔާ ކަލްކަތާ އަށް\nމާޒިޔާ އޮތީ މިވަގުތު ރާއްޖޭގެ ލީގުގެ އެއް ވަނައިގައި\nއޭއެފްސީ ކަޕުގެ ގްރޫޕް ސްޓޭޖުގައި ވާދަކުރުމަށް ރާއްޖޭގެ ޗެމްޕިއަން މާޒިޔާ އިން އިންޑިއާގެ ކަލްކަތާ އަށް މިއަދު ފުރައިފި އެވެ.\nމުބާރާތުގެ ދެކުނު އޭޝިއާ އަށް ހާއްސަ ގްރޫޕް ކަމަށްވާ ގްރޫޕް ޑީ ގައި ހިމެނެނީ މާޒިޔާގެ އިތުރުން އިންޑިއާގެ އައި ލީގުގެ ޗެމްޕިއަން ގޯކުލަމް ކެރެލާ އާއި އިންޑިއަން ސުޕަ ލީގުގައި ވާދަކުރާ އޭޓީކޭ މޯހަން ބަގާން އަދި ބަންގްލަދޭޝްގެ ޗެމްޕިއަން ބަޝުންދުރާ ކިންގްސް އެވެ.\nމާޒިޔާ އިން މުބާރާތަށް ފުރީ އުރީދޫ ދިވެހި ޕްރިމިއާ ލީގުގެ އެއް ވަނައިގައި އޮވެ ރަނގަޅު ފޯމެއްގައި އޮވެ އެވެ. އެ ޓީމު އެންމެ ފަހުން ކުޅުނު މެޗުގައި މި ހަފުތާގައި ގްރީންސްޓްރީޓްސް އަތުން 4-0 އިން މޮޅުވި އެވެ.\nމިމަހުގެ 18-24 އަށް މުބާރާތުގެ މެޗުތައް ކުރިއަށްދާނީ އިންޑިއާގެ ފުޓްބޯޅައިގެ ހިތް ކަމަށްވާ ކަލްކަތާގައި ހުންނަ ސޯލްޓް ލޭކް ސްޓޭޑިއަމުގަ އެވެ. މި ގްރޫޕުގައި ހިމެނޭ އޭޓީކޭ މޯހަން ބަގާންގެ ހޯމް ސްޓޭޑިއަމް ކަމަށްވާ ސޯލްޓް ލޭކަކީ އޭޝިއާގެ ހަތަރު ވަނަ އަށް އެންމެ ބޮޑު ސްޓޭޑިއަމެވެ. ޖާގައަކީ 85،000 އެވެ.\nއިންޓަ ޒޯން ޕްލޭ އޮފް ސެމީ ފައިނަލަށް ހޮވޭނީ ކޮންމެ ޓީމަކާ ކޮންމެ ޓީމެއް އެއް ފަހަރު ކުޅެ ގްރޫޕުން އެއް ވަނަ ހޯދާ ޓީމެކެވެ.\nމާޒިޔާގެ މެޗު ޝެޑިއުލް\nބަޝުންދުރާ ކިންގްސް - މާޒިޔާ: 18 މޭ\nމާޒިޔާ - ގޯކުލަމް ކެރެލާ: 21 މޭ\nމާޒިޔާ - އޭޓީކޭ މޯހަން ބަގާން: 24 މޭ\nމުބާރާތުގެ ޕްރިލިމިނަރީ ބުރުގައި ރާއްޖޭގެ ވެލެންސިއާ ވެސް ވާދަކުރި އެވެ. އެގޮތުން ޕްރިލިމިނަރީ އެއް ވަނަ ބުރުގައި ބޫޓާނުގެ ޕަރޯ އަތުން 2-1 އިން މޮޅުވެ ޕްރިލިމިނަރީ ދެ ވަނަ ބުރަށް ހޮވުނެވެ. އެކަމަކު އެ ބުރުގައި ބަންގްލަދޭޝްގެ އަބަހާނީ ލިމިޓެޑް ޑާކާއާ ދެކޮޅަށް ކުޅެން އެ ގައުމަށް ދާނެ ފައިސާ ނެތުމުން މުބާރާތުން ވަކިވީ އެވެ. އެއާ އެކު ޕްލޭއޮފަށް އަބަހާނީ އޮޓޮމެޓިކުން ހޮވުނެވެ. އެކަމަކު އެ ބުރުގައި އެ ޓީމުގެ މައްޗަށް ކުރި ހޯދައި ގްރޫޕް ސްޓޭޖުން ޖާގަ ހޯދީ އިންޑިއާގެ އޭޓީކޭ މޯހަން ބަގާން އެވެ.\nއޭއެފްސީން 2004 ވަނަ އަހަރު ފެށި އޭޝިއާގެ ދެ ވަނަ ފަންތީގެ ކްލަބް މުބާރާތުން ރާއްޖެ އަށް ކޮންމެ އަހަރަކު ފުރުސަތު ދިން ނަމަވެސް ރާއްޖޭގެ ކްލަބަކަށް ގްރޫޕް ސްޓޭޖް ފަހަނައަޅައި ދެވުނީ އެންމެ ދެ ފަހަރު އެވެ. އެއީ 2005 ވަނަ އަހަރާއި 2013 ވަނަ އަހަރު ނިއު ރޭޑިއަންޓުންނެވެ. އޭގެ ތެރެއިން 2005 ގައި ނިއު ސެމީ ފައިނަލުގައި ކުޅުނެވެ. އަދި 2013 ގައި ކުއާޓާ ފައިނަލުގައި ވާދަކުރި އެވެ.\nކުޅިވަރުދިވެހި ކުޅިވަރުފުޓްބޯޅަމާޒިޔާ ސްޕޯޓްސް


މާލެ ސަރަޙައްދުން ރަށަށް ދަތުރުކުރާ ފަރާތްތަކާއި ގުޅޭ!\nމިދުވަސްވަރަކީ މާލެ ސަރަޙައްދުގައި ހަލުވިކަމާއެކު ކޮވިޑް-19 ފެތުރެމުންދާ ދުވަސްވަރަކަށްވާތީ، ވެކްސިން ޑޯޒްތައް ފުރިހަމަވެ، 14 ދުވަސް ހަމަވެފައިވާ ފަރާތެއްނަމަ، 72 ގަޑިއިރު ނުވާ ޕީސީއާރު ނެގެޓިވް ނަތީޖާއާއެކު ނޫނީ ދަތުރު ނުކުރެވޭނެކަމާއި، ވެކްސިން ޑޯޒްތައް ފުރިހަމަ ނުކުރާ ފަރާތެއްނަމަ، ކަރަންޓީނު ފުރިހަމަކުރަންޖެހޭނެ ކަމާއި، ވެކްސިން ނުޖެހޭ އުމުރުގެ ކުދިން ޕީސީއާރު ނެގެޓިވް ނަތީޖާއާއެކު ނޫނީ ދަތުރު ނުކުރެވޭނެކަމަށް ހެލްތު ޕްރޮޓެކްޝަން އޭޖެންސީން ވަނީ އަންގާފައެވެ.\nއެހެންނަމަވެސް، ބައެއް ފަރާތްތަކުން، ޕީސީއާރު ނަތީޖާ ނުލިބެނިސް ރަށަށް ދަތުރުކުރަމުންދިއުމާއި، ވެކްސިން ނުޖެހޭ އުމުރުގެ ކުދިން ޕީސީއާރު ނަހަދައި ދަތުރުކުރުމާއި، ދަތުރުގެ މަޢުލޫމާތު ޙިއްސާނުކޮށް ދަތުރުކުރަމުންދާކަން މިކައުންސިލަށް ވަނީ ފާހަގަކުރެވިފައެވެ. އަދި ވެކްސިން ފުރިހަމަނުކުރާ ފަރާތްތަކުންވެސް، ކަރަންޓީނުގެ އިންތިޒާމްތައް ހަމަނުޖައްސައި ދަތުރުކުރަމުންދާކަން ވަނީ ފާހަގަކުރެވިފައެވެ.\nއެހެންކަމުން، މާލެ ސަރަޙައްދުން ރަށަށް ދަތުރުކުރައްވާ ފަރާތްތަކުން، އެޗް.ޕީ.އޭގެ އުޞޫލާއި އެއްގޮތަށް ޢަމަލުކުރުމަށާއި، ކައުންސިލްގެ ހޮޓްލައިން 7580025 އަށް ގުޅުއްވައި، ވެކްސިން ކާޑާއި، ޕީސީއާރު ނަތީޖާ އަދި އެނޫންވެސް މަޢުލޫމާތު ޙިއްސާކުރެއްވުމަށްފަހު ނޫނީ ދަތުރު ނުފެށުމަށް ހަނދުމަފުޅުކޮށް އަރުވަމެވެ.\n14 ޖަނަވަރީ 2022\nޕަބްލިޝްކުރި ގަޑި: 22:31


Jinaee massala thakugai goas hadhaathee idhaarathah committee ah haaziru kuranee\nޖިނާއީ މައްސަލަތަކުގައި ގޯސްހަދާތީ އިދާރާތައް ކޮމިޓީއަށް ހާޒިރުކުރަނީ\nމިއަދު ކުރިއަށް ދިޔަ މަޖިލީހުގެ ޖުޑިޝަރީ ކޮމިޓީގެ ބައްދަލުވުމުގެ ތެރެއިން --- ފޮޓޯ: މަޖިލިސް\nޖިނާއީ މައްސަލަތަކުގައި ތަހުގީގީ މަރުހަލާއިން ފެށިގެން ޝަރީއަތުގެ މަރުހަލާއާ ހަމައަށް ބޮޑެތި ގޯސްތައް ހަދަމުންދާތީ ކަމާގުޅުން ހުރި އިދާރާތައް ރައްޔިތުންގެ މަޖިލީހުގެ ޖުޑިޝަރީ ކޮމިޓީއަށް ހާޒިރުކުރުމަށް ނިންމައިފި އެވެ.\nޖުޑިޝަރީ ކޮމިޓީގައި މިއަދު ވަނީ ޖިނާއީ މައްސަލަތަކުގެ އަޑުއެހުންތައް ތާވަލުކުރެވޭ ގޮތަށް މައްސަލަތައް ކުރިއަށް ނުދާތި އެކަމާ މެމްބަރުން މަޝްވަރާކުރައްވާފަ އެވެ. އެކަމަކު ގިނަ މެމްބަރުން ވަނީ މައްސަލަތަކުގައި ތަހުގީގީ މަރުހަލާއިން ފެށިގެން ގޯސްތައް ހަދަމުންދާކަން ފާހަގަކުރައްވާފަ އެވެ.\nމި ބައްދަލުވުމުގައި މަތިވެރި ދާއިރާގެ މެމްބަރު ހަސަން ޒަރީރު ވަނީ ބޮޑެތި ބައެއް މައްސަލަތަކަށް އަލިއަޅުއްވާލައި އެ މައްސަލަތައް ސާބިތުނުވެ ދިޔައީ ފުލުހުންނާއި ދައުލަތުގެ ބޮޑެތި އިހުމާލުންކަން ފާހަގަކުރައްވާފަ އެވެ. އެގޮތުން ބްލޮގަރު ޔާމީން ރަޝީދުގެ މަރު މައްސަލައިގައި މިމަހުގެ 19 ވަނަ ދުވަހު ކުރި ހުކުމުގައި ހަތަރު މީހަކު ސަލާމަތްވި ކަމާއި އަދި ކުރީގެ ރައީސް އަބްދުﷲ ޔާމީން، ސުޕްރީމް ކޯޓުން މިނިވަންކުރި ގޮތާއި އެ މައްސަލަތަކުގައި ހަދާފައިވާ ގޯސްތައް ވިދާޅުވެ ދެއްވި އެވެ.\nއިދާރާތަކުން ހަދާ ގޯސްތަކުގެ ސަބަބުން ބޮޑެތި ކުށްވެރިން މުޖުތަމައުގެ ތެރެއަށް ދޫވެގެންދާތީ ވަރަށް ބޮޑަށް ކަންބޮޑުވެވަޑައިގެން ޒަރީރު ފާޑުވެސް ވިދާޅުވި އެވެ.\n"ތަކުރާރުކޮށް އެއްބާވަތެއްގެ އެއް މައްސަލަތަކެއްގައި ކޯޓު މަރުހަލާއިން އެ މައްސަލަތަކުގެ ހެކި އިޖުރާއަތްތަކާ ހިލާފަށް ހޯދުމުގެ ސަބަބުން އަދި އެހެން ނޫނަސް ގާނޫނީ ގޮތުން ފުރިހަމަކުރަން ޖެހޭ ކަންތައްތައް ފުރިހަމަނުކުރުމުގެ ސަބަބުން ދައުލަތުން އެތައް ހަރަދެއްކޮށް އެތައް އަހަރެއް ވަންދެން އެތައް ބަޔަކު ތަހުގީގުގައި އެ މައްސަލައިގައި އެތައް ބާވަތެއްގެ މަސައްކަތެއް ކުރުމަށްފަހު އެތައް ވަގުތުތަކެއް ހޭދަކުރުމަށްފަހުގައި ދައުލަތުން އެތައް ބޮޑު ހަރަދުތަކެއް ކުރުމަށްފަހު މި ދަނީ ސާބިތުނުވެގެން ހަމަ ސިލީ ކުދިކުދި މިސްޓޭކްތަކުގެ ސަބަބުން،" ޒަރީރު ވިދާޅުވި އެވެ.\nޒަރީރު ވިދާޅުވީ ދައުލަތުގެ މުއައްސަސާތައް އެދިގެން ގާނޫނުތަކަށް ގެންނަންޖެހޭ ބަދަލުތައް މަޖިލީހުން ގެނެސްދޭ ކަމަށެވެ. އެކަމަކު އެ ގާނޫނުތަކާ އެއްގޮތަށް ބައެއް އިދާރާތަކުން އަމަލުނުކުރާ ކަމަށް ތުހުމަތުކުރެއްވި އެވެ.\nފޮނަދޫ ދާއިރާގެ މެމްބަރު އަދި ގާނޫނީ ވަކީލް މޫސާ ސިރާޖު ވެސް ވަނީ ކޯޓުތަކުގައި ހިނގާ މައްސަލަތައް ލަސްވާކަމާއި އަދި ޖިނާއީ އިޖުރާއަތުގެ ގާނޫނުގައި މުއްދަތުތަކެއް ކަނޑައަޅާފައިވާއިރު އެ މުއްދަތުތަކުގެ ތެރޭގައި މައްސަލަތައް ކުރިއަށް ނުގެންދާކަން ފާހަގަކުރައްވާފަ އެވެ.\nމެމްބަރުން ފާހަގަކުރެއްވި ކަންކަމަށް ރިއާޔަތްކުރައްވާ ހެންވޭރު ހުޅަނގު ދާއިރާގެ މެމްބަރު އަދި ގާނޫނީ ވަކީލް ހަސަން ލަތީފް ވަނީ ފަސް އިދާރާއެއް ކޮމިޓީއަށް ހާޒިރުކުރުމަށް ހުށަހަޅުއްވާފަ އެވެ. އެ އިދާރާތަކުގައި ހުރި މައްސަލަތަކަކީ ކޮބައިކަމާއި، ހުރި ދަތިތަކަކީ ކޮބައިކަން ސާފުކުރުމަށް އެ ފަރާތްތައް ކޮމިޓީއަށް ހާޒިރުކުރަން ޖެހޭ ކަމަށްވެސް އޭނާ ވިދާޅުވި އެވެ.\nކޮމިޓީއަށް ހާޒިރުކުރާ ފަސް އިދާރާ\nޕޮލިސް ބޯޑުގެ މެމްބަރުން\nޑިޕާޓްމެންޓް އޮފް ޖުޑިޝަލް އެޑްމިނިސްޓްރޭޝަން (ޑީޖޭއޭ)\nޖުޑިޝަލް ސާވިސް ކޮމިޝަން\nހަސަން ލަތީފްގެ ހުށަހެޅުމާ އެއްގޮތަށް އިދާރާތައް ކޮމިޓީ އަށް ހާޒިރުކުރަން ފާސްވީ ހުރިހާ މެންބަރުންގެ އިއްތިފާގުންނެވެ.\nޖިނާއީ މައްސަލަތަކުގައި ފުލުހުންނާއި އަދި ދައުލަތުގެ އެހެން ބައެއް އިދާރާތަކުން ވެސް ހަދާ ގޯސްތަކުގެ ސަބަބުން ބޮޑެތި ކުށްވެރިން މުޖުތަމައަށް ދޫވާ މައްސަލަ އަކީ ގިނަ ބަޔަކު އަބަދުވެސް ކަންބޮޑުވުން ފާޅުކުރާ ކަމެކެވެ. ޔާމީން ރަޝީދު މައްސަލައިގައި ވެސް ހަތަރު މީހުން ދޫވެގެން ދިޔައީ ދައުލަތުން ހަދާފައިވާ ގޯސްތަކެއްގެ ސަބަބުންނެވެ. އެ މައްސަލައިގައި ފުލުހުން ވެސް އެތައް ގޯސްތަކެއް ހަދާފައިވެ އެވެ. އެކަންކަމާ ގުޅިގެން އިދާރާތަކަށް އަބަދުވެސް ފާޑުކިޔުން އަމާޒުވެ އެވެ.\nރައްޔިތުންގެ މަޖިލިސް މޯލްޑިވްސް ޕޮލިސް ސާވިސް ޕްރޮސެކިއުޓާ ޖެނެރަލްގެ އޮފީސް + ހުސައިން ޝަމީމް ޝަރުއީ ދާއިރާ ޑީޖޭއޭ ޖުޑިޝަރީ ކޮމެޓީ


ހަތަރު އަހަރަށްފަހު އެޑް ޝީރަންގެ ސޯލޯ އަލްބަމެއް ހަތަރު އަހަރަށްފަހު އެޑް ޝީރަންގެ ސޯލޯ އަލްބަމެއް\nވަރަށް އަވަހަށް އަމިއްލަ ސޯލޯ އަލްބަމެއް ރިލީޒްކުރާނެކަމަށް އެޑް ޝީރަން ބުނެފިއެވެ. މި ހަބަރު އޭނާގެ ފޭނުންނަށް އިންސްޓަރގްރާމް މެދުވެރިކޮށް ދުކޮށްލި ޕޯސްޓްގައި ބުނެފައިވަނީ މި އަލްބަމް މިމަހުގެ 25ގައި ރިލީޒްކުރާނެ ކަމަށެވެ.\nމިއީ ހަތަރު އަހަރަށްފަހު އެޑް ޝީރަންގެ ސޯލޯއެއް ނެރޭ ފުރަތަމަ ފަހަރެވެ. ގްރެމީ އެވޯރޑް ޙާޞިލްކޮށްފައިވާ މަޝްހޫރު ލަވަކިޔުންތެރިޔާ އެޑް ޝީރަންގެ އެންމެ ފަހުގެ އަލްބަމަކީ 2019 ވަނަ އަހަރު ރިލީޒްކުރި "ނަންބަރ ސިކްސް ކޮލާބްރޭޝަންސް ޕްރޮޖެކްޓް" އެވެ. މި އަލްބަމްގައި އެމިނެމް އަދި ޖަސްޓިން ބީބާރ ފަދަ ލަވަކިޔުންތެރިންނާއެކު އޭނާގެ ޑުއެޓްތައް ހިމެނެއެވެ.\n"ބޭޑް ހެބިޓްސް" ގެ ނަން ދީފައިވާ މި ސޯލޯ އަކީ 2017 ވަނަ އަހަރު ނެރުނު އަލްބަމް "ޑިވައިޑް" ގެ ސޯލޯ ލަވަ "ހެޕިއަރ" އަށްފަހު ސޯލޯ އެއް ނެރޭ ފުރަތަމަ ފަހަރުވެސް މެއެވެ. އެޑް ޝީރަންގެ ފޭނުންނަށް މިއީ އުފާވެރި ޚަބަރަކަށް ވާނެއެވެ.\n2019 އަހަރު ލޯބިވެރިޔާ ޗެރީ ސިއަރ ބޯރން އާއި ކައިވެނި ކުރިފަހުން އެޑް ޝީރަން ފެންނަނީ ވަރަށް ލޯ ޕްރޮފައިލްކޮށް އުޅޭ ތަނެވެ. މިދިޔަ ސެޕްޓެމްބަރުގައި އެދެމީހުންނަށް ވަނީ އަންހެން ކުއްޖަކުވެސް ލިބިފައެވެ.\n'ޕާރފެކްޓް' 'ތިންކިންގ އައުޓް ލައުޑް' 'ފޮޓޮގްރާފް' ސުޕަރމާކެޓް ފްލާވަރސް' 'އައި ސީ ފަޔަރ' 'ދަ އޭ ޓީމް' 'ހެޕިއަރ' ޝޭޕް އޮފް ޔޫ' 'ސިންގް' އަދި 'ގިވް މީ ލަވް' އަކީ އެޑް ޝީރަންގެ މަޝްހޫރު ލަވަތަކެވެ.


Laamarukazee ge namugai thafaathu kurumah jaaga dhevigen nuvaane: Jameel\nލާމަރުކަޒީގެ ނަމުގައި ތަފާތުކުރުމަށް ޖާގަދެވިގެން ނުވާނެ: ޖަމީލް\n13 މާރޗް 2021 - 12:18:38\nލާމަރުކަޒީ ނިޒާމުގެ ނަމުގައި ނަސްލީ ތަފާތު ކުރުމަށް މި ސަރުކާރަށް ޖާގަދީގެން ނުވާނެ ކަމަށް އިދިކޮޅު ޕީޕީއެމް އާއި ޕީއެންސީގެ އެޑްވައިޒަރު އަދި ކުރީގެ ނައިބު ރައީސް ޑރ. މުހައްމަދު ޖަމީލް އަހުމަދު ވިދާޅުވެއްޖެ އެވެ.\nޑރ. ޖަމީލް ވިދާޅުވީ ބޯހިޔާވެހިކަމަކީ ހަމައެކަނި މާލެ މީހުން ނުވަތަ އަތޮޅު ތެރޭ މީހުންގެ ހައްގެއް ނޫން ކަމަށާއި އެއީ ހުރިހާ ރައްޔިތުންގެ ހައްގެއް ކަމަށެވެ. ނަމަވެސް ފްލެޓް ލިބުމުގައި މާލެ މީހުންނާއި އަތޮޅު ތެރޭ ރައްޔިތުންގެ މެދުގައި ތަފާތުވާ އޮތް ކަމަށް ދޭހަވާ ގޮތަށް އެމްޑީޕީގެ އިސް ބޭފުޅުންނާއި ރައީސް އިބްރާހިމް މުހައްމަދު ސޯލިހް، ވާހަކަ ދެއްކެވުމަކީ ނަސްލީ ތަފާތު ކުރުމަކަށް ވެދާނެ ކަމަށް ޖަމީލް ވިދާޅުވި އެވެ.\n"ލާމަރުކަޒީގެ ނަމުގައި ނަސްލީ ތަފާތު ކުރުމަށް ޖާގަ ނުދެމާ،" ޖަމީލް\nޖަމީލް މިފަދަ މޭރުކަމުން ވިދާޅުވެ ޓްވީޓެއް ކުރައްވާފައި ވަނީ "މަގޭ ފްލެޓް ކޮބާ" ނަމުގައި ޕީޕީއެމްއާއި ޕީއެންސީން މުޒާހަރާ ހަރަކާތްތަކެއް ކުރިއަށް ގެންދަނިކޮށެވެ. އަދި މިދިޔަ ސަރުކާރުގައި އިމާރާތް ކޮށްފައިވާ "ހިޔާ މަޝްރޫއު" ގެ ފްލެޓްތައް އޭރު ލިބުނު ބައެއް މީހުންގެ ނަންތައް މި ސަރުކާރުން އާންމު ކުރި އާ ލިސްޓުގައި އުނިކުރިއިރު ދިރިއުޅުމުގެ ހާލަތު ވަރަށް ދަށް މީހުން ވެސް އުނިކުރި ލިސްޓުގައި ހިމެނެ އެވެ.\nމި ސަރުކާރުގައި ފްލެޓް ލިބޭ މީހުންގެ ލިސްޓު އަލުން މުރާޖައާ ކުރަން ފެށީ "ބޭއިންސާފުން" އެ މަރުހަލާ ކުރިއަށް ގެންދިޔަ ކަމުގެ ތުހުމަތު ކުރުމަށް ފަހު އެވެ. މިގޮތުން މާލޭގައި ދިރިއުޅޭ އަތޮޅުތަކުގެ ބައެއް މީހުން ދަފްތަރުގައި ރަޖިސްޓްރީ ކުރުމަށް ހުޅުވާލާއި 1000 އެއްހާ މީހުން އެ ގޮތަށް ރަޖިސްޓްރީ ކުރި ކަމަށް ބުނެ، މި ސަރުކާރުން ވަނީ އޭރުގެ ސަރުކާރަށް ފާޑުކިޔާފަ އެވެ.\nމާލެ އަތޮޅުއިދިކޮޅު ކޯލިޝަންޕީޕީއެމްޕީއެންސީމުޒާހަރާފްލެޓްދަފުތަރު


ރ.މަޑުއްވަރީ އެމްޑީޕީ ކެމްޕެއިން އޮފީހުގެ ބިއްލޫރިގަނޑު ތަޅާލައިފި – Maldivian Democratic Party\nރ.މަޑުއްވަރީ އެމްޑީޕީ ކެމްޕެއިން އޮފީހުގެ ބިއްލޫރިގަނޑު ތަޅާލައިފި\nއުތުރު ޕްރޮވިންސްގެ ރ.މަޑުއްވަރީ އެމްޑީޕީ ކެމްޕެއިން އޮފީހުގެ ބިއްލޫރިގަނޑު ބަޔަކު ރޭ ތަޅާލައިފިއެވެ.\nމަޑުއްވަރިން އެމްޑީޕީއަށް މައުލޫމާތުދިން މީހަކު ބުނީ އެމްޑީޕީގެ ކެމްޕެއިން އޮފީހުގެ ގޮތުގައި މިހާރު އެރަށުގައި ބޭނުން ކުރަމުންދާ އެރަށު “ނިޔާމަ ސައިބަރ ސްޓޭޝަން” ގެ ބިއްލޫރިގަނޑު ގާބުރިއަކުން ޖަހާ ތަޅާލާފައިވަނީ ރޭ ދަންވަރުގެ ވަގުތެއްގައި ކަމަށާއި، މި ކަން ކުރީ ވަކި މިވެނި ބައެކޭ ދަންނަވަން ދަތި ކަމަށެވެ.\n” މި ޖަގަހައިގެ ބިއްލޫރިގަނޑު ތަޅާލީ ކާކުކަން ސީދާ ނޭނގުނު ނަމަވެސް. އެގޭގެ މީހަކު އެއަޑު އިވިގެން ނިކުތް. އޭގެ ކުރިން ސައިކަލެއްގެ އަޑުވެސް އިވުނު. މިކަމެއް ކުރީ ރޭ ދަންވަރު ދޭއް ޖަހާ އެހާކަންހާއިރު. ބޮޑަށް ބެލެވެނީ އެމްޑީޕީގެ މީހުން ލޭހޫނުކޮށް ހަމަނުޖެހުން އުފައްދަން ފުރުސަތު ހޯދަން ވެގެން ކަމަށް މި ކަމެއް މިކުރީ..ސައިކަލެއްގަ އައި ބަޔަކު މިތަނަށް ހަމަލާ ދީފަ ފިލީ ކަމަށް ލަފާކުރެވެނީ.” މަޑުއްވަރިން ވާހަކަ ދެއްކި މީހަކު ބުންޏެވެ.\nޑީއާރުޕީއާއި އަދިވެސް ސަރުކާރާއި އިދިކޮޅު އެހެން ފަރާތްތަކުން ދަނީ އެމްޑީޕީގެ ޖަގަހަތަކަށާއި ކެމްޕެއިން މެޓީރިއަލްތަކަށް ބޮޑެތި ގެއްލުންތަކެއްދީ އެމްޑީޕީގެ ކެމްޕެއިންނަށް ހުރަސް އަޅަމުންނެވެ. އެގޮތުން މައްޗަންގޮޅި ދެކުނުގައި ރައީސް ދޮރުން ދޮރަށް ހިންގަވަނިކޮށް އެމަނިކުފާނަށް ޑީއާރުޕީގެ ބަޔަކު ވަނީ ހުރަސްއަޅާފައެވެ. އަދި ޑީއާރުޕީގެ ޒައީމްގެ އިސް ތަރުޖަމާނު މުޙައްމަދު ޝަރީފް (މޮންދު) އެރަށަކަށް ނިސްބަތްވާ ނ.މިލަދޫ އިންނާއި، ހދ.ނާވައިދު އިން ވެސް ވަނީ އެމްޑީޕީގެ ޕާލަމެންޓްރީ ގްރޫޕްގެ ރައީސް މޫސާ މަނިކުގެ ޓީމުގެ ކެމްޕެއިނަށް އަށް ފާޅުކަންބޮޑު ގޮތެއްގައި ހުރަސް އެޅުމަށް މަސައްކަތްކޮށްފައެވެ.


ތާރީޚުގެ ތެރެއިން | އެޓަރނީ ޖެނެރަލްގެ އޮފީސް\nދިވެހިރާއްޖޭގައި އަމަން އަމާކަމާއި ސިޔާދަތު ރައްކާތެރި ކުރުމާއި، ޢަދްލުއިންޞާފު ޤާއިމް ކުރުމާއި، ޤާނޫނީ އަދި ޝަރުޢީ ނިޒާމު ޙަރުދަނާ ކުރުމާއި، ދައުލަތުން ކުރާ ދަޢުވާތަކާއި ދައުލަތަށް ދަޢުވާ ލިބޭ މައްސަލަ ތަކުގައި ވަކާލާތުކުރުމަށްޓަކައި ބަންޑާރަނައިބުގެ މަޤާމެއް އުފެދިފައިވާކަން ތާރީޚުން އެނގެން އޮވެއެވެ. މިގޮތުން ފާހަގަކޮށްލެވޭ މުހިންމު އަހަރުތަކަކީ:\n• 1932: ދިވެހިރާއްޖޭގެ ފުރަތަމަ ޤާނޫނުއަސާސީގައި ބަންޑާރަނައިބުގެ މަޤާމަކީ ކޮބައިކަމާއި މި މަޤާމުގައި ހުންނަވާ ބޭފުޅެއްގެ މަސްއޫލިއްޔަތާއި ވާޖިބުތައް ސާފުކޮށް ބަޔާކުރުން.\n• 1950: ބަންޑާރަނައިބުގެ އޮފީހަކީ ވަކި މުސްތަޤިއްލު އޮފީހެއްގެ ގޮތުގައި ހަމަޖެހި، ޖިނާއީ ކުށްތަކާއި ސިޔާސީ މައްސަލަތަކުގައި މެނުވީ ތަޙުޤީޤު މަރުޙަލާގައި ޙާޟިރުވާން ނުޖެހޭގޮތަށް ހަމަޖެހުން.\n• 1960: ތަޙުޤީޤުގެ އެއްވެސް މަރުޙަލާއެއްގައި ބަންޑާރަނައިބުގެ އޮފީހުގެ އެއްވެސް ހިއްސާއެއް ނޯންނަގޮތަށް ހަމަޖެހުން.\n• 1968: “ބަންޑާރަނައިބުގެ އޮފީސް” ގެ ނަން “އެޓަރނީ ޖެނެރަލްގެ އޮފީސް” ގެ ނަމަށް ބަދަލުވުން، އަދި ޤާނޫނު ނަންބަރު 3/68 (އޮފިޝަލް ކަންތައް ޗެޕްޓަރ 1) އަށް ގެންނެވި އިޞްލާޙުގެ ދަށުން ރަސްމީ ސިފައެއްގައި މިއޮފީހުގެ މަސައްކަތްތައް ކުރަން ފެށުން.\n• 1968: ބަންޑާރަނައިބުގެ މަޤާމަކީ ވަޒީރުންގެ މަޖިލީހުގައި ހިމެނޭ މަޤާމަކަށްވެ، ސަރުކާރުގެ އިދާރާތަކަށް ދޭންޖެހޭ ޤާނޫނީ ލަފާއެރުވުމަކީ ބަންޑާރަ ނައިބާއި އެޓަރނީ ޖެނެރަލްގެ އޮފީހުން ކުރައްވަން ޖެހޭ މަސައްކަތްތަކެއްގެ ގޮތަށް ހަމަޖެހުން.\n• 1978: ދިވެހި ސަރުކާރާއި އެހެނިހެން ފަރާތަކާއި ދެމެދު ކުރެވޭ އެކިއެކި އެއްބަސްވުންފަދަ ލިޔުންތަކާއި ބެހޭ ގޮތުން ޤާނޫނީ ގޮތުން ބަލަން ޖެހޭ ބެލުންތައް މިއޮފީހުގެ މަސްއޫލިއްޔަތުތަކުގައި ހިމެނުން.\n2000 ވަނަ އަހަރުން ފެށިގެން ދިވެހިރާއްޖޭގައި ޒަމާނީ ދިމިޤްރާތީ ނިޒާމެއް ތައާރުފުކުރުމުގައި ރައީސުލްޖުމްހޫރިއްޔާގެ އިޞްލާޙީ އެޖެންޑާގެ ދަށުން ކުރި މަސައްކަތުގައި މިއޮފީހުން ޙަރަކާތްތެރިވިއެވެ. އަދި 2002 ޖަނަވަރީ 22 ގައި ދިވެހިރާއްޖޭގެ ލޯ ކޮމިޝަން އުފައްދަވައި، އެތަން ވަކި އިދާރާއެއްގެ ގޮތުގައި ހަމަޖެހުނުކަމުގައިވީ ނަމަވެސް އެއިދާރާގެ ކަންތައްތައް ޖުމްލަގޮތެއްގައި ބަލައި ހިންގުމުގައި މިއޮފީހުން ޙަރަކާތެރިވެ، އެ ކޮމިޝަންގެ ރިޔާސަތު ބަންޑާރަނައިބު ބެލެހެއްޓެވިއެވެ. 2005 ވަނަ އަހަރު ރާއްޖޭގައި ފުރަތަމަ ލޯ ލައިބްރަރީ ހުޅުވުމާއި ގުޅިގެން އެ ލައިބްރަރީގެ އިދާރީ މަސައްކަތްތައް ރާވާ ހިންގުމުގައި ވެސް މި އޮފީހުން ޙަރަކާތްތެރިވިއެވެ.\n2008 އޮގަސްޓް 27 ގައި ޢަމަލުކުރަންފެށުނު ‘ފެހި’ ޤާނޫނުއަސާސީގައި، ބަންޑަރަނައިބުގެ މަޤާމަކީ ވަޒީރުންގެ މަޖިލީހުގައި ހިމެނޭ މަޤާމެއްގެ ގޮތުގައި ހަމަޖައްސައި، ޤާނޫނުއަސާސީގެ 133 ވަނަ މާއްދާގައި ބަންޑާރަނައިބުގެ ޒިންމާތަކާއި މަސްއޫލިއްޔަތުތައް ބަޔާންކުރައްވާފައިވެއެވެ.


ޝަޝީ ކަޕޫރު - ވިކިޕީޑިއާ\nޕްރިތްވީ ރާޖު ކަޕޫރު އާއި ރާމާ ކަޕޫރުގެ ތިންވަނަ ދަރިފުޅު ބަލްބީރު ރާޖު ކަޕޫރު ނުވަތަ ޝަޝީ ކަޕޫރު (ހިންދީ ބަހުން: शशि कपूर, އުރުދޫ ބަހުން: ششِ کپُور) އުފަންވެފައިވަނީ 18 މާރޗް 1938 ގައި އިންޑިޔާގެ ކަލްކަތާ ގައެވެ. ހުނަރުވެރި ރޮމެންޓީކް ބަތަލެއްގެ ގޮތުން ފާހަގަ ވެގެންދިޔަ ޝަޝީ ކަޕޫރު ރީތި އެތައް ފިލްމް ތަކެއް ކުޅެފައެވެ.\nޝަޝީ ކަޕޫރު ޝަރްމިލީ ގެ މަންޒަރެއްގައި (1971)\nއުފަންވީ މާރޗް 18 ، 1938(1938-03-18)\nފާހަނގަ ކޮށްލެވޭ ރޯލްތައް ވަޤުތު ގައި ވިޖޭ ގެ ރޯލް (1965)\nހަޔާތުގެ ބައިވެރިޔާ ޖެނިފަރ ކެންޑެލް (1958-1984)\n2 އަމިއްލަ ހަޔާތް\n3.2 ނޭޝަނަލް ފިލްމް އެވޯޑް\n3.3 ބެންގަލް ފިލްމް ޖާނަލިސްޓް އެސޯސިއޭޝަން އެވޯޑް\nޝަޝީ ކަޕޫރު އާއި ޖެނިފަރ ކެންޑަލްގެ މަސައްކަތުން 1978 ވަނަ އަހަރުގެ ނޮވެންބަރު މަހުގެ5ވަނަ ދުވަހު އިންޑިޔާގެ ބޮމްބޭގައި ޕްރިތްވީ ތިއޭޓަރު ހުޅުވުނެވެ. ފުރަތަމަ ބޭއްވުނު ތަމްސީލުގައި އޯމްޕޫރީ އަދި ނަޞީރުއްދީން ޝާހް ބައިވެރި ވެފައި ވެއެވެ. ތިއޭޓަރު ހުޅުވިތާ ކުރީކޮޅު ފައިސާގެ ދަތިކަމާހުރެ ތިއޭޓަރު ރަގަޅަށް ހިގާފައި ނުވިޔަސް ފަހުން އެތިއޭޓަރު ވެފައިވަނީ ބޮމްބޭގައި އަދި އިންޑިޔާގައި ވެސް ހުރި އެންމެ ފެންވަރު އެއް ތިއޭޓަރުގެ ގޮތުގައެވެ. މިހާރު މިތިއޭޓަރުން މުނިފޫހި ފިލުވުމުގެ ދާއިރާ އާއި ގުޅޭ ތަފާތު މަސައްކަތްތައް ކުރެއެވެ.\nމިތިއޭޓަރުން މިހާރު ކުރާ މަސައްކަތްތަކުގެ ތެރޭގައި އެކްޓްކުރަން ދަސްކޮށްދިނުން، ފިލްމް އުފެއްދުން، ކުޑަކުދިންނަށް ސްޓޭޖް އެކްޓް ދަސްކޮށްދިނުން، އަދި ޕްރިތްވީ ގެލެރީގެ ނަމުގައި ފޮޓޯ ގެލެރީއެއް ހިންގުން ވެސް ހިމެނެއެވެ. މިއަދު ޕްރިތްވީ ތިއޭޓަރު ހިންގުމުގެ މަސައްކަތުގައި ހަރަކާތްތެރިވަނީ ޝަޝީ ކަޕޫރު ގެ ހަމައެކަނި އަންހެން ދަރިފުޅު ސަންޖަނާ ކަޕޫރު އެވެ. އޭގެ ކުރިން ފިރިހެން ދަރިއެއް ކަމުގައިވާ ކުނާލް ކަޕޫރު ވެސް މިތިއޭޓަރު ހިންގާފައި ވެއެވެ.\nޝަޝީ ކަޕޫރު ސްޓޭޖް ޑްރާމާ އެއްގައި އެންމެ ފުރަތަމަ ހަރަކާތްތެރިވީ އުމުރުން އެންމެ6އަހަރުގައެވެ. ހިންދީ ފިލްމަކުން ފުރަތަމަ ފެނިފައިވަނީ އުމުރުން 10 އަހަރުގައި 1948 ގައި ނިކުތް އާގް އިންނެވެ. އެއަށްފަހު އުމުރުން 12 އަހަރުގައި 1951 ގައި ނިކުތް އާވާރާ އިންނެވެ. ބަތަލެއްގެ ގޮތުން ޝަޝީ ކަޕޫރު ފެންނަށް ފެށީ 1960ގެ އަހަރު ތަކުގެ ކުރީކޮޅު އެވެ. އެދުވަސްވަރު ކުޅުނު ފިލްމް ތަކުގެ ތެރޭގައި 1961 ވަނަ އަހަރު ނިކުތް ޔާޝް ޗޮޕްޅާގެ ދަރަމް ޕުތުރާ،1962 ވަނަ އަހަރު ނިކުތް ބިމާލް ރޯއީގެ ޗާރު ދިވާރު، ޕްރޭމް ޕްތުރާ، ފަދަ ފިލްމްތައް ހިމެނެއެވެ. ބޮކްސް އޮފީހުން މިފިލްމްތަކަށް މާބޮޑު ކާމިޔާބީ އެއް ލިބިފައެއް ނުވެއެވެ. ޝަޝީ ކަޕޫރުގެ މަގުބޫލުކަން އިތުރުކޮށްދިން ފުރަތަމަ ދެފިލްމަކީ 1965 ވަނަ އަހަރު ނިކުތް މަގްބޫލް އަދި ޖަބްޖަބް ޕޫލްކިލޭ އެވެ.\n1970ގެ އަހަރު ތަކުގެ ކުރީކޮޅު ރާޖޭޝް ކަންނާ ފިލްމު ކުޅެން ފެށުމުން ޝަޝީ ކަޕޫރު ގެ ފިލްމީ ކެރިއަރަށް ފަނޑުކަމެއް އައިކަމަށް ބައެއް ފަރާތްތަކުން ވާހަކަ ދައްކާފައި ވެއެވެ. ނަމަވެސް ރާޖޭޝް ކަންނާ އާއެކު ކުޅުނު ބައެއް ފިލްމްތަކުގެ ސަބަބުން ޝަޝީ ކަޕޫރު ގެ މަގްބޫލުކަން އިތުރުވެގެން ގޮސްފައި ވެއެވެ. މިގޮތުން އެދުވަސްވަރު ކުޅެފައިވާ ފިލްމްތަކުގެ ތެރޭގައި ޝަރުމިލީ، އާގަލޭ ލަގްޖާ، އަދި ޗޯރު މަޗާޔޭ ޝޯރު ފަދަ ފިލްމްތައް ހިމެނެއެވެ.\nޝަޝީ ކަޕޫރު ގެ ފިލްމީ ހަޔާތުގައި އެންމެ ކާމިޔާބު ފިލްމްތަކެއް ކުޅެފައިވަނީ ސްޕަރސްޓަރ އަމިތާބް ބައްޗަން އާއެކުގައެވެ. މިގޮތުން ކުޅުނު ފާހަގަ ކޮށްލެވޭ ފިލްމްތަކުގެ ތެރޭގައި ދީވާރު ،ކަބީކަބީ، ތްރިޝޫލް، ސިލްސިލާ، އަދި ދޯއައުރު ދޯޕާންޗް ފަދަ ފިލްމްތައް ހިމެނެއެވެ. 1975 ވަނަ އަހަރު ރިލީޒްވި ޑައިރެކްޓަރ ޔާޝް ޗޮޕްޅާގެ ދީވާރު އިން ޝަޝީ ކަޕޫރު އަށް ފިލްމް ފެއަރ އެވޯޑްގެ ބެސްޓް ސަޕޯޓިންގ އެކްޓަރުގެ މަގާމް ލިބިފައި ވެއެވެ.\n1980 ވަނަ އަހަރު ނިކުތް ޑައިރެކްޓަރު ގޯވިންދު ނިހަލާނީގެ ފިލްމް ވިޖޭތާ އަކީ ވެސް ޝަޝީ ކަޕޫރު ޕްރޮޑިއުސް ކޮށްފައިވާ ފިލްމެކެވެ. މިއީ އޭނާގެ ފިރިހެން ދަރިއެއްކަމަށްވާ ކުނާލް ކަޕޫރު ހިންދީ ފިލްމީ ގޮޅިގަނޑު ގިރާކުރި ފިލްމް ވެސް މެއެވެ. މިފިލްމްގައި ޝަޝީ ކަޕޫރު ވެސް ހަރަކާތްތެރި ވެފައި ވެއެވެ. ޝަޝީ ކަޕޫރު ފުރަތަމަ ޑައިރެކްޓް ކޮށްފައިވާ ފިލްމަކީ 1991 ވަނަ އަހަރު ރިލީޒްވި އަޖޫބާ އެވެ.\nހިންދީ ފިލްމްތަކުގެ އިތުރުން ޝަޝީ ކަޕޫރު ވަނީ ބައެއް އިންޑޯ-އިންގްލިޝް ފިލްމްތައް ކުޅެ ބައިނަލް އަގްވާމީ މަސްރަހުންވެސް މަގުބޫލުކަން ހޯދާފައެވެ. މިގޮތުން ކުޅެފައިވާ ފިލްމްތަކުގެ ތެރޭގައި 1962ގައި ނިކުމެފައިވާ ޛަ ހައުސް ހޯލްޑަރ، 1965ގައި ނިކުމެފައިވާ ސެކްސްޕެއަރ ވައްލާ، 1968ގައި ނިކުމެފައިވާ އަ މެޓާ އޮފް އިނޮސެންސް، 1970ގައި ނިކުމެފައިވާ ބޮމްބޭ ޓޯކީ، 1972ގައި ނިކުމެފައިވާ ސިދާރްތާ، 1982ގައި ނިކުމެފައިވާ ހީޓް އެންޑް ޑަސްޓް، 1987ގައި ނިކުމެފައިވާ ސައްމީ އެންޑް ރޯޒީ ގެޓް ލެއިޑް، 1994ގައި ނިކުމެފައިވާ އިން ކަސްޓަޑީ، އަދި 1998 ވަނަ އަހަރު ނިކުމެފައިވާ ސައިޑް ސްޓްރީޓްސް އަދި ޖިއްނާހް ފަދަ ފިލްމްތައް ހިމެނެއެވެ.\nމިއަދު ޝަޝީ ކަޕޫރު ހަރަކާތްތެރިވަނީ ކެންސަރު ބަލީގެ އަހުލުވެރިންނަށް އެހީތެރިވެ ދިނުމުގައެވެ. ތަފާތު3ޖަމްޢިއްޔާ އަކަށް ޝަޝީ ކަޕޫރު ގެ ޚިދުމަތް މިގޮތުން ފޯރުކޮށްދެއެވެެ. އެއީ އިމްޕީރަލް ކެންސަރ ސޮސައިޓީ އޮފް ލަންޑަން، ކެންސަރ ޕޭޝެންޓްސް އެއިޑް ސޮސައިޓީ، އަދި ކެއަރ އިންޑިޔާ ޕޫނާ މި3ޖަމްޢިއްޔާ އެވެ.\nފިލްމީ އޮޅިގަނޑު ގިރާކުރުމުގެ ކުރިން ޝަޝީ ކަޕޫރު ވަނީ ތިއޭޓަރު ތަކުގައި ބޭއްވޭ ސްޓޭޖް ޑްރާމާ ތަކުގައި ވެސް ހަރަކާތްތެރި ވެފައެވެ. އެދުވަސްވަރު ތިއޭޓަރު ޑްރާމާ ތަކުގައި ބައިވެރިވި ޖަރުމަނަން އުފަން ޖިއޯފްރީ އަދި ލައުރާ ކެންޑަލްގެ އަންހެން ދަރިފުޅު ޖެނިފަރ ކެންޑަލް އާއި ޝަޝީ ކަޕޫރު ގެ ކައިވެނި ކުރެވުނެވެ. އެއީ 1958 ވަނަ އަހަރުގެ ޖުލައި މަހުގެ ތެރޭގައެވެ. ޖެނިފަރ ކެންޑަލް އާއި ޝަޝީ ކަޕޫރު ކައިވެނިކޮށްގެން3ކުދިން ލިބިފައި ވެއެވެ. އެއީ ކުނާލް ކަޕޫރު، ކަރަން ކަޕޫރު، އަދި ސަންޖަނާ ކަޕޫރު އެވެ. ޖެނިފަރ ކެންޑަލް މިދުނިޔެ ދޫކުރީ7ސެޕްޓެމްބަރު 1984 ގައެވެ.\n1975 - ބެސްޓް ސަޕޯޓިން އެކްޓަރ (ދީވާރު)\n1986 - ބެސްޓް އެކްޓަރ (ނިއުޑެލްހީ ޓައިމްސް)\n1994 - ސްޕެޝަލް ޖޫރީ އެވޯޑް ( މުހާފިޒް )\nބެންގަލް ފިލްމް ޖާނަލިސްޓް އެސޯސިއޭޝަން އެވޯޑްEdit\n1965 - ބެސްޓް އެކްޓަރ ( ޖަބްޖަބް ޕޫލް ކިލޭ )\n1988 - ބެސްޓް އެކްޓަރ ( ނިއުދެލްހީ ޓައިމްސް )\nހޮލީވުޑް501.ކޮމް ގައި ޝަޝީ ކަޕޫރުގެ ބަޔޯގްރަފީ އަދި ފޮޓޯތައް\nކަޕޫރު އާއިލާގެ ވެބްސައިޓުގައި ޝަޝީގެ ބަޔޯގްރަފީ\nޝަޝީ ކަޕޫރު އިންޓަރނެޓް މޫވީ ޑޭޓާބޭސް ގައި\nB އެމްޓީވީ.ކޮމް ގައި ޝަޝީގެ ބަޔޯގްރަފީ\nއޮފް ޖެނިފަރ އެންޑް އެމްޓީއާރް\nLast edited on 29 ޖޫން 2022, at 21:28\nމި ޞަފްހާ އަށް އެންމެ ފަހުން ބަދަލެއް ގެނެވިފައިވަނީ 29 ޖޫން 2022، 21:28 ގައެވެ.


Luthufee nugennaathy majleehah kulli massala eh hushahalhaifi\nލުތުފީ ނުގެންނާތީ މަޖިލީހަށް ކުއްލި މައްސަލައެއް ހުށަހަޅައިފި\n3 މަސް,2ހަފްތާ, 21 ގަޑި, 38 މިނެޓް, 48 ސިކުންތު ކުރިން 1800ހުސައިން ނާސިފް\n1988 ވަނަ އަހަރުގެ ނޮވެމްބަރ މަހުގެ 03 ވަނަ ދުވަހު ރާއްޖެއަށް ދިން އުދުވާނީ ހަމަލާގެ މޭސްތިރިޔާ ހ.ހާޖަރާގެ އަބްދުﷲ ލުތުފީ ލަންކާގައި ހުންނަ ދިވެހި އެމްބަސީގައި ބަހައްޓައިގެން ދެމަސް ދުވަސް ވަންދެން އެންމެ މަތީ ފެންވަރުގެ ޚިދުމަތްދީ އޭނާ ރާއްޖެ ގެނެސްފައި ނުވާތީ ރައްޔިތުންގެ މަޖިލީހަށް ކުއްލި މައްސަލައެއް ހުށަހަޅައިފިއެވެ.\nރައްޔިތުންގެ މަޖިލީހަށް މި މައްސަލަ ހުށަހެޅުއްވީ މަޑުއްވަރީ ދާއިރާގެ ޕީއެންސީގެ މެމްބަރު އަދި ކުރީގެ ޑިފެންސް މިނިސްޓަރ އާދަމް ޝަރީފް އުމަރެވެ.\nމި މައްސަލަ ހުށަހަޅުއްވަމުން އާދަމް ޝަރީފް ވިދާޅުވީ ކުއްލި މައްސަލައެއްގެ ގޮތުގައި މިކަން މަޖިލީހުގެ ސަމާލުކަމަށް ގެންނަން ޖެހުނީ ރާއްޖޭގައި އޮތް ޤާނޫނީ ސަރުކާރެއް ޤާނޫނާއި ހިލާފަށް ވައްޓާލުމަށް ސައްލާކޮށް، ރާވާ ނުރައްކާތެރި ހަތިޔާރު އެޅި ސްރީލަންކާގެ "ޕްލޮޓް" ޖަމާޢަތުގެ ހަނގުރާމަވެރިންނާއި އެކު ރާއްޖެ އަރާ، މިސްކިތްތަކުގެ ހުރުމަތް ކަނޑާ މަގުތަކާއި ފިހާރަތައް ލޫޓްވާ ރާއްޖޭގެ މިނިވަންކަމާއި އިސްތިގުލާލަށް ލޮޅުން އަރުވާލާ ދިވެހިރައްޔިތުންނާއި ސިފައިންގެ ތެރެއިން އެތައް ބަޔަކު ޒަހަމްކޮށް، އެތައް ބަޔަކު ރަހީނުކޮށް 19 ދިވެހިން ޝަހީދުކޮށްލި އެންމެ އިސް އެކަކީ ހ.ހާޖަރާގޭ އަބްދުﷲ ލުތުފީ ކަން އެނގެން އޮތް އިރުވެސް އޭނާ ގެންނަން ސަރުކާރުން ބަހަނާ ދައްކަމުންދާތީ ކަމަށެވެ.\nއާދަމް ޝަރީފް ވިދާޅުވީ ނޮވެމްބަރ 03 ވަނަ ދުވަހު ލަންކާގެ ތަމަޅަ ޓައިގަރުން ގެނެސްގެން ރާއްޖޭގައި ދިން އުދުވާނީ ހަމަލާގައި ޝަހީދުވެ ދިޔަ އަބްތޯލުންގެ ޔަތީމް ވެފައިވާ ދަރިންނާއި ހުވަފަތްވެފައިވާ އަނބިންނާއި ނިކަމެތިވެފައިވާ އާއިލާތަކުގެ އިހްސާސްތަކާއި ގުޅިފައިވާ ހާއިނަކީ އަބްދުﷲ ލުތުފީ ކަން އެނގޭ ހިނދުވެސް، އޭނާ އަނބުރާ ރާއްޖެ ގެނައުމުގެ ބަދަލުގައި މި ސަރުކާރުން މަސައްކަތް ކުރަމުން ގެންދަނީ އެ ޒިންމާ އިން ރެކި އެހެން ބައެއްގެ ބޮލުގައި އެޒިންމާ އަޅުވަން ކަމަށެވެ. އެގޮތުން ނިމިދިޔަ ސަރުކާރު ތަކުގައި ލުތުފީ ނުގެނެވުނުކަން ދައްކަން މަސައްކަތް ކުރުމުގެ ބަދަލުގައި މި ސަރުކާރުން ވީ އެންމެ އަވަހަށް އޭނާ މާލެ ގެނެސް އެފަދަ މީހަކަށް އެންމެ އެކަށީގެންވާ ހައްގު އަދަބު ދިނުމަށް އާދަމް ޝަރީފް ވަނީ ގޮވާލައްވާފައެވެ\nމީގެ އިތުރުން ގައުމަށް ގައްދާރުވި މީހަކު ހޯދުމަށް އިންޓަޕޯލްގެ ރެޑްނޯޓިސް ނެރެފައި ވާއިރު ވެސް ލަންކާގައި ހުންނަ ދިވެހި އެމްބަސީގައި ސަރުކާރުގެ ބެލުމުގެ ދަށުގައި ލުތުފީ ހުރިކަން ލަންކާގެ ކަމާބެހޭ ފަރާތްތަކާއި ހިއްސާކޮށްފައި ނެތް ކަމަށާއި އޭގެ ބަދަލުގައި އަދުގެ ސަރުކާރުން މަސައްކަތް ކުރަމުންދަނީ އޭނާއަށް ހިމާޔަތްދީ ރައްކާތެރި ކުރުމަށް ކަމަށް އޭނާ ވިދާޅުވިއެވެ. އަދި މިހާރު ސަރުކާރުން ކަން ކުރަމުންދާ ގޮތުން ދެވަނަ ފަހަރަށްވެސް ލުތުފީ ފިލާފާނެ ކަމަށް ބެލެވޭ ކަމުގައި އާދަމް ޝަރީފް ވިދާޅުވިއެވެ.\nނޮވެމްބަރު ތިނެއްގެ އުދުވާނުގެ މޭސްތިރިއަކަށް ހުރި ހ.ހާޖަރާގޭ އަބްދުﷲ ލުތުފީއަށް ހިމާޔަތްދީ ދިވެހި ދައުލަތުގެ ބެލުމުގެ ދަށުގައި ހުރިކަން ސިއްރު ކުރުމަށް ސަރުކާރުން ކުރާ މަސައްކަތްތަކުގެ ތެރެއިން ސަރުކާރުގެ އެކި ވުޒާރާ ތަކުގެ އިސްވެރިންގެ ގޮތުގައި ތިއްބެވި ބޭފުޅުން ދައްކާ ވާހަކަފުޅު ދިމާނުވެ ރައްޔިތުން ގެ ފާޑު ކިޔުން ވަނީ ސަރުކާރަށް އަމާޒުވެފައެވެ. އެގޮތުން ލުތުފީ ލަންކާގައި ހުންނަ އެމްބަސީއަށް ދިޔައީ ޖޫން މަހުގެ އެއްވަނަ ދުވަހު ކަމަށް ސަރުކާރުން ބުނެފައި ވަނިކޮށް އާދިއްތަ ދުވަހު ބޭއްވި ނޫސްވެރިންގެ ބައްދަލުވުމުގައި މަޖިލީހުގެ ރައީސް މުހައްމަދު ނަޝީދު ވަނީ ލުތުފީ އެމްބަސީގެ ބެލުމުގެ ދަށަށް ދިޔައި އެޕްރީލް މަހުގެ 20 ވަނަ ދުވަހު ކަމަށް ވިދާޅުވެފައެވެ.\nމީގެ އިތުރުން އެންމެ ލަސްވެގެން 48 ގަޑިއިރު ތެރޭގައި ލުތުފީ މާލެ ގެންނާނެ ކަމަށް ފުލުހުން ކުރިން ވަނީ ވިދާޅުވެފައެވެ. ނަމަވެސް ފުލުހުން ވިދާޅުވި މުއްދަތު ފަހަނައަޅާ ދިޔައިރުވެސް ލުތުފީ ނުގެނެވުމުން މިހާރު ސަރުކާރުން ދަނީ އަނެއްކާވެސް އިތުރު ބަހަނާތައް ދައްކަމުންނެވެ.


ދީނުގެ ޙުކުމްތައް ކިޔައިދިނުމުގައި ސަމާލުވުމަށް ރައީސް މައުމޫން އެދިވަޑައިގެންފި\nމަރްޔަމް ލީން 28 އޮކްޓޯބަރ 2021\nދީނުގެ ޙުކުމްތައް ކިޔައިދިނުމުގައި ސަމާލުވުމަށް، ކުރީގެ ރައީސް އަދި ދީނީ އިލްމުވެރިޔާ މައުމޫން އަބްދުލް ގައްޔޫމް އެދިވަޑައިގެންފިއެވެ.\nރައީސް މައމޫން މިފަދައިން ވިދާޅުވެފައި މިވަނީ، އިސްލާމީ ޝަރީއަތުގައި ބަޔާންކުރާ މިންގަނޑުން ޒިނޭގެ ކުށް ސާބިތު ނުވިޔަސް ގަރީނާތަކަށް ރިއާޔަތްކޮށް ޒިނޭގެ ކުށް ސާބިތު ކުރެވިދާނެ ކަމަށާއި އެކަމަކު އެ ހާލަތުގައި ދެވޭނީ ތައުޒީރީ އަދަބެއް ކަމަށް ސުޕްރީމް ކޯޓުން ހުކުމްކޮށްފައިވަނިކޮށެވެ.\nރައީސް މައުމޫން ކުރެއްވި ޓުވީޓެއްގައި ވަނީ، މާތްވެގެންވާ އިސްލާމްދީނުގެ ޙުކުމްތައް ޢާންމުންނަށް އޮޅުންފިލުއްވާ ދެއްވާ ބޭފުޅުން ކީރިތި ޤުރްއާނާއި ޞައްޙަ ސުންނަތުން އޮޅުމެއް ނެތި ސާބިތުވާ ކަންތައްތައް ބަޔާން ކޮށްދެއްވުމަށް ސަމާލުކަން ދެއްވުމަށް އެދިވަޑައިގަންނަވާފައެވެ.\nޒިނޭ ސާބިތު ކުރުމަށް ޑީއެންއޭ ބޭނުން ކުރެވިދާނެ ކަމަށް ދީނީ އިލްމުވެރިންގެ މެދުގައި ވަނީ ޚިޔާލް ތަފާތުވެފައެވެ.\nމި މައްސަލާގައި ސުޕްރީމް ކޯޓުން ނިންމެވި ނިންމެވުމުގައި ވަނީ އިސްލާމީ ޝަރީއަތުގައި ޒިނޭގެ ކުށް ސާބިތުކުރެވޭނީ ހަތަރު ފިރިހެނުންގެ ހެކިބަހުން ނުވަތަ އަމިއްލަ އިއުތިރާފުން ކަމަށެވެ.\nއަދި މި ފަދަ މައްސަލަތަކުގައި ކުށް ސާބިތުކުރެވޭނީ އެއްވެސް ޝައްކެއް ނެތް މިންވަރަށް އެކުށެއް ސާބިތުވުމުންކަމަށާއި ޑީއެންއޭއާއި ސައިންޓިފިކް ޤަރީނާތަކުން މިފަދަ މައްސަލަތަކުގައި އެ މިންވަރަށް ކުށް ސާބިތުނުކުރެވޭނެ ކަމަށް އިލްމުވެރިން ވިދާޅުވާ ކަމަށެވެ.\nއެހެންކަމުން މި ފަދަ މައްސަލަތަކުގައި ޑީއެންއޭއާއި ސައިންޓިފިކް ޤަރީނާތަކަށް ބަލާ އެއްވެސް ގޮތަކަށް ހައްދުގެ އަދަބެއް ނުދެވޭނެކަމަށްވެސް އެހުކުމްގައިވެއެވެ.\nސުޕްރީމް ކޯޓްގެ ހުކުމުގައި ވަނީ ޑީއެންއޭ އާއި ސައިންޓިފިކް ޤަރީނާތަކަކީ އެ ޤަރީނާއަށް ބާރުދެނިވި އެހެން ހެކި ނުވަތަ ބާރުގަދަ އެހެން ޤަރީނާތައް ހުރެއްޖެނަމަ ހައްދުގެ މައްސަލަތައްވެސް ތައުޒީރީ މިންގަޑަކުން ސާބިތުކުރުމަށް ފުދޭނެ ވަސީލަތްތަކެއް ކަމަށެވެ.\nއެހެންކަމުން ޤަރީނާތައް ބޭނުންކޮށްގެން ހައްދު ޤާއިމުކުރެވޭނެ މިންވަރަށް ކުށް ސާބިތު ނުކުރެވުނުނަމަވެސް އެ ފަދަ ހެކިތަކަށް ބިނާކޮށް ތައުޒީރީ އަދަބެއް ދެވިދާނެ ކަމަށެވެ.\nއަދި އިސްލާމީ ތާރީޚުން އުމަރުގެފާނުގެ ދައުރުގައި ހިނގާފައިވާ މި ފަދަ މައްސަލައެއް ހުކުމްގައިވަނީ ފާހަގަކުރައްވާފައެވެ.\nއަރުޝީފަށް ނެގީ 28/10/2021 23:00\nއެންމެފަހުން އަޕްޑޭޓްކުރީ 28/10/2021 23:00


PHOTO GALLERY: Nasheed ah dhin hamalaa: Sifain hathiyaaraaeku foarimerun. | Mihaaru\nމާލެ: މޭ 7، 2021: ރައްޔިތުންގެ މަޖިލީހުގެ ރައީސް މުހައްމަދު ނަޝީދު ކާރުކޮޅަށް އަރުއްވަނިކޮށް އެ މަނިކުފާނަށް އަމާޒުކޮށް، އެއްޗެއް ގޮއްވައިލުމުގެ ސަބަބުން ނަޝީދަށް އަނިޔާވުމާ ގުޅިގެން ފުލުހުންގެ އެލާޓް ލެވެލް ތިނަކަށް މަތިކޮށް މާލޭގެ އެކި ސަރަހައްދުތަކުގައި ސިފައިން ހަތިޔާރާއެކު ފޯރިމެރުން: ނަޝީދަށް ހަމަލާ ދީފައި ވަނީ އެ މަނިކުފާނު ދިރިއުޅުއްވާ ގެކޮޅު ކަމަށްވާ ގ.ކެނެރީގެ ހުންނަ، ކެނެރީމަގުގެ ކޮޅުން މަޖީދީމަގުގައި ކުރީގެ އެމެޓީ ފިހާރަ ހުންނަ ކަންމަތިން. މި ހަމަލާގައި ނަޝީދުގެ މޫނުފުޅަށް ކޮންމެވެސް ވަރެއްގެ ޒަހަމްތަކެއް ލިބިވަޑައިގަތަސް ފުރާނފުޅަށް ނުރައްކާވާ ވަރުގެ އެއްވެސް ގެއްލުމެއް ލިބިވަޑައެއް ނުގަންނަވައި ކަމަށް ނަޝީދަށް ފަރުވާދެމުން އަންނަ އޭޑީކޭ ހޮސްޕިޓަލުން ވަނީ ބުނެފައި. އެ ސަރަހައްދު ބަންދުކޮށް ފުލުހުންނާއި ފުލުހުންގެ ފޮރެންސިކް ޓީމުން އަންނަނީ މި ހާދިސާ ހިނގި ސަރަހައްދުން ތަހުގީގަށް ބޭނުންވާ ހެކި އެއްކުރަމުން.-- ފޮޓޯތައް: ނިޝާން އަލީ /މިހާރު\nމާލެ: މޭ 7، 2021: ރައްޔިތުންގެ މަޖިލީހުގެ ރައީސް މުހައްމަދު ނަޝީދު ކާރުކޮޅަށް އަރުއްވަނިކޮށް އެ މަނިކުފާނަށް އަމާޒުކޮށް، އެއްޗެއް ގޮއްވައިލުމުގެ ސަބަބުން ނަޝީދަށް އަނިޔާވުމާ ގުޅިގެން ފުލުހުންގެ އެލާޓް ލެވެލް ތިނަކަށް މަތިކޮށް މާލޭގެ އެކި ސަރަހައްދުތަކުގައި ސިފައިން ހަތިޔާރާއެކު ފޯރިމަރަނީ: ނަޝީދަށް ހަމަލާ ދީފައި ވަނީ އެ މަނިކުފާނު ދިރިއުޅުއްވާ ގެކޮޅު ކަމަށްވާ ގ.ކެނެރީގެ ހުންނަ، ކެނެރީމަގުގެ ކޮޅުން މަޖީދީމަގުގައި ކުރީގެ އެމެޓީ ފިހާރަ ހުންނަ ކަންމަތިން. މި ހަމަލާގައި ނަޝީދުގެ މޫނުފުޅަށް ކޮންމެވެސް ވަރެއްގެ ޒަހަމްތަކެއް ލިބިވަޑައިގަތަސް ފުރާނފުޅަށް ނުރައްކާވާ ވަރުގެ އެއްވެސް ގެއްލުމެއް ލިބިވަޑައެއް ނުގަންނަވައި ކަމަށް ނަޝީދަށް ފަރުވާދެމުން އަންނަ އޭޑީކޭ ހޮސްޕިޓަލުން ވަނީ ބުނެފައި. އެ ސަރަހައްދު ބަންދުކޮށް ފުލުހުންނާއި ފުލުހުންގެ ފޮރެންސިކް ޓީމުން އަންނަނީ މި ހާދިސާ ހިނގި ސަރަހައްދުން ތަހުގީގަށް ބޭނުންވާ ހެކި އެއްކުރަމުން.-- ފޮޓޯތައް: ނިޝާން އަލީ /މިހާރު


OLHUNBOLHUN-Vazeefaa ge market | Mihaaru\nމިދިޔަ އަހަރުގެ ޓީޗަރުންގެ ދުވަސް ފާހަގަކުރުމުގެ ހަރަކާތެއްގައި މާލޭގެ ސްކޫލެއްގެ ޓީޗަރުންތަކެއް ބައިވެރިވަނީ\n16 ޖެނުއަރީ 2018 - 08:199comments\nދިވެހިންނަށް ވަޒީފާ އިތުރުވަމުންދާ ވާހަކައިގެ އަޑު ދޭތެރެދޭތެރެއިން އިވެ އެވެ. މި އަޑުފައްގަނޑު ގަދަވެގެން ދަނީ އިންތިޚާބެއް ކައިރިވަމުން ދިޔަ ވަރަކަށެވެ. ޚާއްޞަކޮށް ޢާއްމު އިންތިޚާބެކެވެ. ރިޔާސީ އިންތިޚާބެކެވެ. ކައުންސިލްގެ އިންތިޚާބެކެވެ. ވަޢުދުނާމާއެއްގެ ވާހަކަ ދައްކާ ނަމަ، ވަޢުދާ އެއްގޮތަށް ވަރަށް ގިނަ ވަޒީފާތައް އުފެއްދިފައި ހުރި ވާހަކަ ހާމަވެގެން ދެ އެވެ. އަދި ސަރުކާރުގެ ނުވަތަ ސަރުކާރުގެ ޙިއްސާ ބޮޑު، ބައެއް ކުންފުނިތަކުން ވަޒީފާ ދިން މީހުންގެ އަދަދު ވެސް ހާމަ ކުރެވެ އެވެ.\nސަރުކާރުގައި އެންމެ ވަޒީފާ ގިނައީ ބޭސްވެރިކަމުގެ ދާއިރާގަ އެވެ. ތަޢުލީމީ ދާއިރާގަ އެވެ. ސަރުކާރުގެ ބާރު ވެރިކަމާއެކު އެންމެ ގިނަ ވަޒީފާ ދިވެހި ކުރެވޭނީ ފަތުރުވެރިކަމުގެ ދާއިރާގަ އެވެ. ދުރު ރާސްތާގެ ރޭވުމެއް ނެތި ފަތުރުވެރިކަން ތަރައްޤީ ވަމުން ދަނީ އެވެ. ފެންނަ ފެނުމުގައި ފަތުރުވެރިކަމުގެ ސިޔާސަތަކީ އަވަހަށް، ގިނައިން ފައިސާ ލިބޭނެ ގޮތެއް ހޯދުމެވެ. އެއް ތަނުން ފަޅެއް ހިއްކާފައި އަނެއް ތަނުން ފަޅެއް ހިއްކައިގެން ރިޒޯޓެއް ހަދަންވީ އެވެ. ދިގު މުއްދަތަކަށް ކުއްޔަށް ދޭންވީ އެވެ. އެތައް ބަޔަކަށް ވަޒީފާގެ ފުރުޞަތު ތަނަވަސް ވެ އެވެ. ވަޒީފާއަށް ދަނީ ދިވެހިންތޯ އެވެ؟\nމީގެ ދުވަސްކޮޅެއް ކުރިން ސިއްޙީ ދާއިރާއިން ބޭއްވި ބައިސާ ބުނުމުގެ ބައްދަލުވުމެއްގައި ހޮސްޕިޓަލްތަކަށް ބޭނުންވާ އަދަދަށް ނަރުހުން ތަމްރީނު ކުރާނެ ވާހަކަ ދެއްކި އެވެ. ހަ ސަތޭކަ ނަރުހުން ބޭނުން ވެގެން އިޢްލާނު ކުރުމުން ކުރިމަތިލި ކަމުގައި ވަނީ އެންމެ 15 ނަރުހުންނެވެ. އެއްބަސް ވަމެވެ. ގިނަ ދުވަހު ކިޔަވައިގެން ހޯދަންޖެހޭ ވަޒީފާތަކުގެ ޖާގަ ފުރުމަށް ވަގުތު ނަގާނެ އެވެ. ސިއްޙީ ދާއިރާއަށް ގިނަ އަދަދެއްގެ ނަރުހުންނާއި ޑަކްޓަރުން ބޭނުން ވާކަން އަޅުގަނޑުމެންނަށް އެނގުނީ މި އަހަރު ތޯ އެވެ؟ މިފަދަ ތަމްރީން ތަކަށް ޤާބިލު މީހުން ރާއްޖޭގައި މިހާރު ނެތް ކަމަށް ޤަބޫލެއް ނުކުރެވޭނެ އެވެ. ރާއްޖޭގައި ބޭއްވޭ ބޭރުގެ މަޝްހޫރު މުއައްސަސާ ތަކުގެ، ތަފާތު އިމްތިޙާނުތަކުން ދިވެހިންނަކީ ތޫނުފިލި ބައެއް ކަން ސާބިތުކޮށް ދެ އެވެ. ދާދި ފަހުން އެނގިގެން ދިޔައީ އާބާދީގެ ނިސްބަތުން، ދުނިޔޭގެ ފެންވަރުގައި ވެސް، ރާއްޖޭގައި ޑަކްޓަރުން ގިނަ ކަމެވެ. ފަޚުރުވެރި ވަމެވެ. އުފާ ކުރަމެވެ. އެކަމަކު މި ފަޚުރުވެރިކަމާއި އުފާވެރި ކަމަށް ކިސަޑް ބުރައިގެން ދަނީ، 700 ޑޮކްޓަރުންގެ ތެރޭގައި ހަމަ އެކަނި އެންމެ 200 ދިވެހި ޑޮކްޓަރުން ހިމެނޭތީވެ އެވެ.\nސިއްޙީ ދާއިރާ ދިވެހި ކުރުމުގެ މަޝްރޫޢު ކޮބައިތޯ އެވެ؟ ބައެއް ތަމްރީނުތަކަށް ބޭނުންވާ ވަރުގެ ތަޢުލީމީ ފެންވަރު ނެތް މީހުން އެ ފެންވަރަށް ގެނައުމަށް ވެސް ތަމްރީނު ދޭ ތަންތަނުން ވަނީ ތައްޔާރު ވެފަ އެވެ. މަސައްކަތުގެ މާޙައުލާ މީހުން ކުރިމަތި ނުލަނީ ތޯއެވެ؟ މައްސަލަ އެކެވެ. ޤައުމީ ފެންވަރު ގައި މި މައްސަލަ ބެލިފައި ވޭތޯ އެވެ؟ ހައްލެއް ހޯދުމަށް ދާނެ މަގެއް ދެއްކިފައި ވޭ ތޯއެވެ؟ ނުވެ އެވެ. ފަސޭހަ މަގުން ދަނީ އެވެ. މީހުން އެތެރެ ކުރަނީ އެވެ. އެ މީހުންނާ މެދު ކަންތައް ކުރެވެނީ ވެސް އެހާ އިހާނާތްތެރި ކޮންނެވެ. މި ބައިސާ ބުނުމުގެ މޫސުމުގައި ކޮންމެވެސް ޖަވާބެއް ލިބުން ކައިރި އެވެ.\nތަޢުލީމީ ދާއިރާއަށް ބޭނުންވާ ވަރަށް މުދައްރިސުން ތިބި ކަމަށް ވަރަށް ކުރިއްސުރެ ބުނަން ފަށައިފި އެވެ. މުދައްރިސުން ނެތިގެން އެކަމުގެ ދަތި ކަމެއް މިއަހަރު ތަހައްމަލު ކުރަން ނުޖެހޭނެ ކަމަށް ބަޔާން ދެވޭ ފެންވަރުގެ މީހުން ބަޔާންތައް ދެމުން ގެންދިޔަ އެވެ. ސްކޫލުތައް ހުޅުވުނުއިރު މާލޭގެ ބައެއް މަޝްހޫރު ސްކޫލު ތަކަށް ވެސް ބޭނުން ވާ އަދަދަށް މުދައްރިސުން ހަމަވެފައި ނުވާ ކަމުގައި ޚަބަރު ފަތުރާ ބައެއް ވަސީލަތްތަކުން ބުނެ އެވެ. ކީއްވެތޯ އެވެ؟ ބައެއް ބިދޭސީ މުދައްރިސުން ކުރިން އެންގުމަކާ ނުލައި އެނބުރި ރާއްޖެ ނުއަންނަނީ ކަމުގައި ވެ އެވެ. އަނެއްކާވެސް ކީއްވެތޯ އެވެ؟ އެ މީހުންނާއި އަޅާލުން ކުޑައީ ތޯއެވެ؟ އެމީހުންނަށް ލިބެން ބޭނުންވާ ޚިދުމަތްތައް ނުލިބެނީތޯ އެވެ؟\nތަޢުލީމީ ދާއިރާއަށް ބޭނުންވާ މުދައްރިސުން އުފައްދާ ތަމްރީނު ކުރުން ހަރުފަތަކުން، ހަރުފަތަކުން ކުރިޔަށް ދާ ވާހަކަ ދެކެވޭތާ ވަރަށް ޒަމާން ވެއްޖެ އެވެ. އެ ވާހަކައާ އެއްގޮތަށް ކަންތައް ކުރެވިފައި އޮތް ކަމަށް ވާނަމަ މިހާރު ރާއްޖޭގައި ވަރަށް މަދު އަދަދަކަށް ނޫނީ ބިދޭސީ މުދައްރިސުން ތިބެގެން ނުވާނެ އެވެ. އަޅުގަނޑު ދިވެހި މުދައްރިސުން ތިބުމަށް ތަރުޙީބު ދެނީ، ބިދޭސީ މުދައްރިސުން ތިބުމުގެ ނަސްލީ، ނުވަތަ ޤައުމީ މައްސަލައެއް އޮވެގެނެއް ނޫނެވެ. އަމިއްލަ ފުއްދުންތެރިކަން ބޭއްވުމުގެ ނުވަތަ އޮތުމަށް ބާރުލުމުގެ ގޮތުންނެވެ.\nރާއްޖޭގެ އާބާދީގެ ދެބައި ކުޅަ އެއްބަޔަކީ އަންހެނުންނެވެ. ބުނެވޭ ގޮތުގައި ކިޔަވައި ދިނުމަކީ އަންހެނުންގެ މެދުގައި ވަރަށް މަޤްބޫލު މަސައްކަތެކެވެ. އަންހެނުންނަށް ޢާއިލާއާ އެކު ހޭދަކުރާނެ ގިނަ ވަގުތު ލިބޭނެތީވެ ކަމުގައި ވެ އެވެ. އެހެން ކަމަށް ވާނަމަ އަންހެނުންގެ އާބާދީގެ ބޮޑު ބައެއް މި މަސައްކަތަށް ފިރުކާ ނުލެވެން ވީ ކީއްވެތޯ އެވެ؟\nފަތުރުވެރިކަމުގެ ޞިނާޢަތު ފުޅާ ވަމުން ދަނީ އެވެ. ވަޒީފާތައް އިތުރުވަމުން ދަނީ އެވެ. ސަތޭކައިންނެވެ. ހާހުންނެވެ. ދިވެހިންނަކަށް ނޫނެވެ. އަވައްޓެރި ޤައުމުތަކުގެ މީހުންނަށެވެ. ފަތުރުވެރިކަމުގެ ޞިނާޢަތުގައި މަސައްކަތް ކުރާ ބައެއް، އިސް މީހުން ބުނާ ގޮތުގައި މަސައްކަތް ކުރާނެ ދިވެހިން ނުލިބެނީ އެވެ. އަދި އިތުބާރާ އެކު މަސައްކަތުގައި ވަފާތެރި ކަމާ އެކު ދެމިތިބޭނެ ދިވެހިން ލިބޭ މިންވަރު ވެސް މަދީ އެވެ. ފަތުރުވެރިކަމުގެ ޚިދުމަތް ދޭ ތަންތަނުގެ ހުރިހާ މުހިއްމު ވަޒީފާ ތަކެއްގައި ހެން ތިބެނީ ބިދޭސީންނެވެ. ބައެއް ތަންތަން ހިންގާ ފަރާތްތަކުން ވެސް ކުރިއެރުމަށް ފުރުޞަތު ދިނުމުގައި އިސްކަން ދެނީ ބިދޭސިންނަށެވެ. ވެރިންނަށް ތިބޭ މީހުންގެ ޤައުމުގެ މީހުންނަށެވެ. މިހެން ދިމާވަނީ "ޤައުމީ ލަނޑުދަނޑި" އެއް ނެތި ފަތުރުވެރިކަމުގެ ޞިނާޢަތު ދަތުރު ކުރާތީ ވެ އެވެ. ލަނޑުދަނޑި އަކީ ކުރު މުއްދަތެއްގެ ތެރޭގައި، ކުއްޔަށާއި، ޓެކްސްގެ ގޮތުގައި ގިނަ އަދަދަކަށް ފައިސާ ހޯދުމެވެ.\nސަރުކާރުން ވަޒީފާތައް އުފައްދައިގެން ގިނަ އަދަދެއްގެ މީހުންނަށް ވަޒީފާ ހޯދައި ދޭ ކަމަށް ބުނެ އެވެ. އެސް.ޓީ.އޯ.އިން ތޯއެވެ؟ ޕޯރޓްސް އަތޯރިޓީ ން ތޯއެވެ؟ މަސައްކަތުގެ އޮޑިޓެއް ކޮށްލަމާ ތޯއެވެ؟ މަސައްކަތެއް އޮވެގެން ވަޒީފާ ލިބިފައި ތިބީ ކިތަކަކަށް މީހުންނަށް ތޯ ބަލައިލާށެވެ. ނުވަތަ "ސޮއި ޖަހާލާފައި" ގެޔަށް ދަނީ ކިތަކަކަށް މީހުންތޯ ބަލައިލާށެވެ.\nރާއްޖޭގެ މަސައްކަތް ކުރެވޭ އާބާދީގެ ތެރެއިން މަސައްކަތަށް ނުނުކުންނަ ވަރަށް ގިނަ މީހުން ދާއިމީކޮށް މަސައްކަތަކަށް ދިއުމަށް "ލަދު" ގަނެ އެވެ. އެ އާބާދީ މަސައްކަތުގެ މާރުކެޓަށް ނެރެވޭނީ ދިރާސާ ތަކެއް ކުރެވިގެންނެވެ. އަމިއްލަ އެއްވެސް އެދުމެއް ނެތް ޤައުމީ މަސައްކަތެއްގެ ގޮތުގަ އެވެ. މަސައްކަތަށް ނުދެވެނީ ޢާއިލާއާ ދުުރުގައި އުޅެން ޖެހިގެން ކަމަށް ވާނަމަ، އެފަދަ ކަންކަމަށް ވެސް ގެނެވޭނީ ކޮން ކަހަލަ ހައްލެއް ތޯ ބަލަން ޖެހެ އެވެ. ބައެއް މީހުން، ބައެއް ކަހަލަ މަސައްކަތް ކުރަން ލަދު ގަނެ އެވެ. ތިމާ ދިރިއުޅުމަށް އާމްދަނީއެއް ހޯދުމަށް ކުރުމަށް ހުތުރު އެއްވެސް މަސައްކަތެއް ނުއޮވެ އެވެ. ހުތުރު ވަނީ ވިސްނުމެވެ. ވިސްނުން ގެންދެވޭ މިސްރާބެވެ.\nމަޢާފް ކުރައްވާށެވެ. ފާއިތުވި ދުވަސްތަކުގައި ދިވެހިންނަށް ވަޒީފާގެ މާރުކޭޓުގައި ރަގަޅު ކުރިއެރުމެއް ލިބުނު ކަމަށް ޤަބޫލުކުރަން އަޅުގަނޑަށް އުނދަގުލެވެ. ޙާޒިރީ ގޮވަން ނައިބެއް، ސަފު ހައްދަން ސްޓޭޓް މިނިސްޓަރެއް، ބައްދަލުކުރަން އަންނަ މީހުން ކޮޓަރިއަށް ގެންދާން ޑިރެކްޓަރ ޖެނަރަލެއް، މިހުންނަނީ ނަމުގައި ވަޒީފާ އެވެ. ކަމުގައި މުސާރަ ލިބޭނެ ވަސީލަތެކެވެ.\nއިތުރު ލިޔުންތައް ސިއްހަތު ތައުލީމް ޓީޗަރުން ކޮލަމް ޓޫރިޒަމް ޖޮބް ސެކިއުރިޓީ ވަޒީފާ ނުލިބުން ވަޒީފާ ނެތް މީހުންގެ ދަފްތަރު އޮޅުންބޮޅުން


2 commission ah baaru dheefinama court ah dheefinama court ah dhaanan: Raees Yameen\nދެ ކޮމިޝަނަށް ބާރުދީފިނަމަ ކޯޓަށް ދާނަން: ރައީސް ޔާމީން\nމަރުގެ މައްސަލަތައް ބެލުމަށް އުފައްދާފައިވާ ކޮމިޝަނާއި ކޮރަޕްޝަނާއި ހިޔާނާތުގެ މައްސަލަތައް ބެލުމަށް އުފައްދާފައިވާ ކޮމިޝަނަށް ގާނޫނީ ބާރު ދީފިނަމަ ސްޕްރީމް ކޯޓަށް ވަޑައިގަންނަވާނެކަމަށް ކުރީގެ ރައީސް އަބްދުﷲ ޔާމީން ވިދާޅުވެއްޖެއެވެ.\nރައީސް ޔާމީން މިހެން ވިދާޅުވީ މިހާރު ޕީޕީއެމުން ކުރިއަށްގެންދާ ނޫސްވެރިންގެ ބައްދަލުވުމެއްގައި ވާހަކަފުޅު ދައްކަވަމުންނެވެ.\nރައީސް ޔާމީން ވިދާޅުވީ ދެ ކޮމިޝަން އުފައްދާ ކުރަމުން ގެންދަނީ ދައުލަތުގެ އެހެން ބައެއް މުއައްސަސާތަކުން ކުރަމުން ގެންދާ މަސައްކަތްތައް ކަމުގައެވެ. އަދި އެހެން މުއައްސަސާއަކަށް ދީފައިވާ ބާރުތައް ހަނިވާގޮތަށް ދެކޮމިޝަނަށް ބާރުތައް ދިނުން ގާނޫނު އަސާސީއާއި ގާނޫނުތަކުން ތަންދޭކަމަށް ގަބޫލު ނުކުރައްވާކަމަށް ރައީސް ޔާމީން ވިދާޅުވިއެވެ.\nމީގެ އިތުރުން ދެ ކޮމިޝަނަށް ބާރު ދިނުމަށް ގާނޫނު ފާސްކޮށްފިނަމަ އެކަން ބަދަލުކުރުމަށް ކޯޓަށް ވަޑައިގަންނަވާނެކަމަށާއި ދެކޮމިޝަނަށް ބާރު ދިނުމަށް ކޯޓުން ނިންމައިފިނަމަ އެއްބާރުލުން ދެއްވާނެކަމަށްވެސް ރައީސް ޔާމީން ވިދާޅުވިއެވެ.\nމަރުތައް ބަލާ ކޮމިޝަން ކޮރަޕްޝަން ޕީޕީއެމް ހިޔާނާތްބަލާ ކޮމިޝަން ރައީސް ޔާމީން\nމީނަގެ ވާހަކަތަކުން އެބަ އެނގޭ މިކަންކަމުގައި މީނަގެ އަތެއް ވާކަން.\nހަސަނައްހީވާނެ ފުޅައްބުޑުންދަންޏާ ކެޔޮގަނޑުކަނޑާފާނެހެން\nތިޔައުފައްދާ ކޮމިޝަނަށް ދޭން އުޅޭ ބާރު ދައުލަތުގެ ކަމާއި ގުޅުން ހުރި މުއައްސަސާޔަށް ދީގެން އެތަންތަން ބާރުވެރި ކުރުވާ އެތަން ތަނުގައި ތިބި ކޮރަޕްޓު މީހުން ދުރުކޮށް ތިޔަކޮމިޝަން ތަކުގައި ތިބި ނަޒާހަތްތެރިން ވައްދަންވީނުންތޯ ؟ ފުންނާބު އުސްމީހުން ތިޔަ ކޮމިޝަންގައި ތިބިތޯ ؟\nޙާދަބިރެކޭ މި މީހުން މިގަންނަނީ ކަމެއްވީމަތާ ދޯ